ދިމާވި އާދަޔާ ޚިލާފް ޒުވާނާ (އަށާވީސް ވަނަ ބައި) – Esfiya\nދިމާވި އާދަޔާ ޚިލާފް ޒުވާނާ (އަށާވީސް ވަނަ ބައި)\nނައިޝާގެ މޫނުމައްޗަށް ދޮރުޖެހުމުން، ހުރިތާ ގުނޑިލަންވެސް ނޭނގިފައިހުރި ނައިޝާ ސިއްސައިގެން ދިޔައެވެ.ތެޅި ތެޅި އޮތް ހިތާ އެކު އަވަސް އަވަހަށް ނައިޝާ ކޮޓަރި ތަޅުގައި ހިފައި ތަޅުވާލިއެވެ.ނަމަވެސް ބޭރުން ތަޅުލައިފައި ހުރުމުން ނައިޝާއަށް ދޮރު ހުޅުވޭ ގޮތެއް ނުވިއެވެ.\nހަދާނެ ގޮތެއް ނޭނގި ޝޮކެއްގެ ތެރޭގައި ހުރި ނައިޝާ އަށް އިހުސާސް ކުރެވުނީ އޭނާއަށް މިއުޅެވެނީ ބިރުވެރި ހުވަފެނެއްގެ ތެރޭގައި ހެނެވެ.އެހެންނަމަވެސް ނައިޝާއަށް އުޅެވެނީ ބިރުވެރި ހުވަފެނެއްގައި ނޫން ކަން ޔަގީންވީ އޭނާ ވިކާލި އަތުން ދިލަނަގަން ފެށުމުންނެވެ.\n“މީ ސުހާ…މަގޭ ލޯބި…މަގޭ އަނބިމީހާ…. މިއަދު ކައިވެނި ކުރީ” ” މީ ސުހާ… މަގޭ ލޯބި… މަގޭ އަނބިމީހާ… މިއަދު ކައިވެނި ކުރީ” ދާދި ދެންމެއަކު ސައިފް ބުނި ޖުމުލަ ނައިޝާގެ ބޮލުތެރޭގައި އެނބުރެން ފެށިއެވެ. އެއަޑު ނައިޝާގެ ކަންފަތުގައި ގުގުމަން ފެށުމުން ނައިޝާ ހާސްވާން ފެށިއެވެ. ނޭވާލާން އުދަނގޫ ވިއެވެ.\nއޭސީ ޖައްސާފަ ހުއްޓަސް މުޅި ކޮޓަރިތެރެ ނައިޝާ އަށް ހޫނުވާން ފެށިއެވެ.ނައިޝާގެ ބޮލަށް ބަރުވެ ނިތްކުރިމަތިން ދާތިކިތައް ފާޅުވާން ފެށިއެވެ. ކޮޓަރީގެ ވައި ބޭރުކުރަން ކުޑަދޮރާ ދިމާއަށް ދާން ނައިޝާ ހިނގައިގަތް ވަގުތު މުޅިތަން އެނބުރެން ފެށިއެވެ.މަޑުމަޑުން ތަންތަނުގައި އަތް ޖައްސަމުން ނައިޝާ ކުޑަދޮރު ކައިރިއަށް ދިޔައެވެ.\nދޮރުފޮތިގަނޑު ކަހާލުމަށްފަހު ކުޑަދޮރު ނައިޝާ ހުޅުވާލީ އޭސީ ޖައްސާފައި ހުރިކަންވެސް ހަނދާނުގައި ނެތިއެވެ.ކުޑަދޮރުން ބޭރަށް ބޯދިއްކޮށްލުމަށްފަހު،ފުން ނޭވާތަކެއް ނައިޝާ ދޫކޮށްލިއެވެ.\nއެވަގުތު ސުހާ، އެއް އަތުން އޭނާ ލައިގެން ހުރި ވެޑިން ޑްރެސް ބޮޑިކޮށްލުމަށްފަހު އަނެއް އަތުން ސައިފްގެ އުޅަބޮށީގައި ހިފާލައިގެން ދިޔައިރު އެމީހުންގެ ފަހަތުން ސަނާއާއި މައިދައިތަ ވެސް ދާތަން ނައިޝާއަށް ފެނުނެވެ.އެންމެންވެސް ނަލަހެދިލައިގެން ހުރިއިރު އެމީހުން އެދަނީ ޕާޓީއަށް ކަން ނައިޝާ އަށް ޔަގީންވިއެވެ.\nއެމީހުން ދާ މަންޒަރު ބަލަން ހުރި ނައިޝާގެ ލޮލަށް ކަރުނަ ޖަމާވިއެވެ.ނައިޝާ އެންމެ ލޯބިވި އަދި އެމީހަކަށްޓަކައި ޖާނާ މާލުން ޤުރުބާންވި އޭނާގެ ފިރިމީހާ، ސައިފް މިރޭ އެހެންމީހަކާ ކައިވެނި ކޮށް އުފަލުން ޕާޓިއަށް ދާ މަންޒަރު ބަލަން ވޭނުން ފުރިފައި ނައިޝާ ހުއްޓެވެ.\nނައިޝާ ސައިފަށް ގޮވަން މަސައްކަތް ކޮށްލިއެވެ.ނަމަވެސް އަރުތެރެ ބާރުވެ އޭނާގެ އަޑެއް ނުނިކުތެވެ.އެމީހުންގެ ފަހަތުން ދާން ނައިޝާ ބޭނުންވިއެވެ.ނަމަވެސް އެމީހުން ގޮސް ލޮލުގެ ކޮޅަށް އޮބާލިއެވެ.\nކުޑަދޮރު ކައިރި ނައިޝާ ރޯން ހުއްޓާ ރަށުގެ އަންހެންވެރިންތަކެއް އަންނަ ތަން ފެނުނެވެ. އެވަގުތު ކޮޓަރިީގެ ކުޑަދޮރު ކުޑަކޮށް ނައިޝާ ގާތްކޮށްލިއެވެ.\n“ސުކޫލުގެ ދޯޯ ސައިފްގެ ޕާޓީ އޮތީ” އެތަނުން އެކަކު އެހި އަޑު ނައިޝާއަށް އިވުނެވެ. “އާނ…ދެއަތްބަށޯ ކައިވެނި ކުރަނީ…ދޮށީ އަަނބި އޯކޭއޯ ބުނި އަޑުއެހިން” އިސްކޮޅުން ދިގު މެދުފުރައިގެ އަންހެނެއް ޖަވާބުގައި ބުންޏެވެ.\nއެއަޑު އިވުމުން ލޯފުހެލާ ބުރުގާ އެޅުމަށް ފަހު، އަންހެން ވެރިން ގެއްލެންދެން ނައިޝާ ކުޑަދޮރު ކައިރީގައި ހުއްޓެވެ.އަންހެންވެރިން ލޮލުގެ ކޮޅަށް އޮބާލުމުން ނައިޝާ ވަރަށް ހާލުން ކުޑަދޮރުން ބޭރަށް ފޭބިއެވެ.\nފައިވާނަށް އެރުމަށްފަހު ތެޅިތެޅި އޮތް ހިތާ އެކު ނައިޝާ ރަށު ސުކޫލާ ދިމާއަށް މިސްރާބު ޖެހިއެވެ. ސުކޫލުގައި ދިއްލާފައިވާ ބޮކިފަތީގެ އަލި ސުކޫލުމަގަށް އެޅިފައި ހުރިތަން ނައިޝާ އަށް ފެނުނެވެ. ސުކޫލާ ދިމާއަށް ނައިޝާ ހިނގައިގަތް ވަގުތު ބަޔަކު ސުކޫލުން ނުކުތުމުން ކައިރި ހުރި ގަހުގެ ބިއްދޮށަށް ނައިޝާ ވަނެވެ.\nއެމީހުން ދިޔުމުން މަޑު ހިނގުމެއްގައި ނައިޝާ ސުކޫލާ ދިމާއަށް ހިނގައިގަތެވެ.ސުކޫލާ ކައިރިވި ވަރަކަށް ނައިޝާގެ ހިތުގެ ވިންދު ދިޔައީ ގަދަވަމުންނެވެ.ސުކޫލު ދޮރުމައްޗަށް ނައިޝާ ހުއްޓި، ފަރުމާކޮށްފައިވާ ބޯޑަށް ބަލައިލި އެވެ. “Saif Weds suha” އިނގިރޭސި ބޮޑު އަކުރުން ޖަހާފައިވާ ތަން ފެނި ނައިޝާގެ ހިތަށް ތޫނު ހަންޖަރެއް ހަރާލިހެން ހީވިއެވެ.\nމަޑުމަޑުން ނައިޝާ ވަށައިގެން ނަޒަރު ހިންގާލިއެވެ. އެވަގުތު ސައިފާ ސުހާ އެކުގައި ކޮޅަށް ތިބިތަން ނައިޝާ އަށް ފެނުނެވެ.އެދެމީހުން ފެނުނު ވަގުތު، ދަރުބާރު ގޭގައި ބޭއްވި ނައިޝާ އާއި ސައިފްގެ ކައިވެނި ހަފްލާ މަތިން ނައިޝާ ހަނދާން ވިއެވެ.\nސައިފާ ސުހާ ލޯބިން ފުރިގެންވާ ނަޒަރަކުން އެކަކު އަނެކަކަށް ބަލާލުމަށްފަހު ހިނިތުންވެލާ އަތުގައި ހިފާލި މަންޒަރުން ނައިޝާގެ ލޮލަށް ކަރުނަ ޖަމާވިއެވެ.އެދެމީހުނާ ދިމާއަށް އަސަރުން ފުރިގެންވާ ނަޒަރަކުން ބަލަހައްޓައިގެން ނައިޝާ ހުއްޓާ މައިދައިތަ އާއި ސަނާ ސައިފްމެން ކައިރިއަށް އައިސް ހުއްޓުނެވެ.\nމައިދައިތަ ސުހާގެ ބޮލުގައި ލޯބިން ފިރުމާލާ ބައްދާލިއެވެ.އަދި ހަތަރު މީހުން އެކުގައި ހީހީފައި ވާހަކަ ދައްކަން ފެށިއެވެ.އެހުރިހާ މަންޒަރެއް ބަލަން ހުރި ނައިޝާ އަށް ރޮވެން ފެށިއެވެ.\nސުކޫލުތެރެއަށް ދާން ހިތަށް އަރައިފައިވެސް ރޮމުން ގެއާ ދިމާއަށް ނައިޝާ މިސްރާބު ޖެހިއެވެ.ވަރަށް އުދަނގޫ ކަމާއެކު ކުޑަދޮރުން ކޮޓަރިތެރެއަށް ވަދެ، ކުޑަދޮރު ނައިޝާ ލައްޕާލިއެވެ.\nއެނދުގައި އިށީނުމާއެކު ނައިޝާ އަށް ވަރަށް ބޮޑަށް ރޮވެން ފެށިއެވެ.ނައިޝާ އޭނާގެ މައިންބަފައިން މަތިން ހަނދާން ވެގެން އެމީހުންނަށް ގުޅަން ފޯނު ނަގާ ޑޭޓާ ޖައްސާލިއެވެ.ނަމަވެސް ޕެކޭޖް ހުސްވެފައި ހުރުމުން ނައިޝާ އަށް އޭނާގެ މަންމައަށް ގުޅޭގޮތެއް ނުވިއެވެ.\nރޮމުން ގޮސް ނައިޝާއަށް ގިސްޖެހެންފެށިއެވެ.މުޅިމީހާ ހޫނުވެ ތަލިން ކުޅު ހިކުނެވެ.ނައިޝާ އެންމެ ހިނދުކޮޅަކަށް ވެސް ރަށުގައި ހުންނާކަށް ބޭނުމެއްނުވިއެވެ.ނައިޝާގެ ފޮއްޓައް އޭނާގެ އަންނައުނާއި އަތްދަބަހުގެ އިތުރުން ނައިޝާ ބޭނުންކުރާ ހުރިހާ އެއްޗެއް އަޅާ ފޮށި ތައްޔާރު ކޮށްލިއެވެ.\nއަގެއްނެތްލޯބި5ވަނަ ބައި


SunOnline: Corona virus dheneganaane App eh tha'arafukoffi\nއަހުމަދު ޖައިޝަން 12 Feb 2020, 10:10\nޗައިނާގެ ވޫހާންގައި ގިނަ ބަޔަކު މާސްކް އަޅައިގެން --- ފޮޓޯ : ވޮއިސް އޮފް އެމެރިކާ\nމިހާރު ފެތުރެމުންދާ ނޮވެލް ކޮރޯނާ ވައިރަސް ޖެހުމުގެ ނުރައްކާ އޮތް މީހެއްކަން ދެނެގަންނާނެ ހާއްސަ އެޕްލިކޭޝަނެއް ޗައިނާ އިން ތައާރަފުކޮށްފި އެވެ.\n"ކްލޯސް ކޮންޓެކްޓް ޑިޓެކްޓާ"ގެ ނަމުގައި ޗައިނާއިން ތައާރަފު ކުރި އެޕްލިކޭޝަން ބޭނުންކޮށްގެން މީހެއް ކައިރިވުމުން އެމީހަކީ ކޮރޯނާ ވައިރަސް ޕޮޒިޓިވް މީހެއްކަން ނުވަތަ ޝައްކު ކުރެވޭ މީހެއްކަން އެނގިގެންދާނެ އެވެ.\nބޭރުގެ ނޫސްތަކުންނާއި އެކި ޓެކްނޮލޮޖީ މާހިރުން ވަނީ ޗައިނާއިން ތައާރަފުކުރި އެޕްލިކޭޝަނަށް ތައުރީފުކޮށްފަ އެވެ. އަދި ކޮރޯނާ ވައިރަސް އަށް ފަރުވާ ކުރުމަށް ޗައިނާއިން ކުރަމުންދާ މަސައްކަތް، އެ އެޕްލިކޭޝަނުން ވެސް ސިފަވާ ކަމަށް ގިނަ ބަޔަކު ދަނީ ބުނަމުންނެވެ.\nއެ އެޕްލިކޭޝަން ބޭނުންކޮށްގެން ވައިރަސް ޖެހިފައިވާ މީހެއް ބަލަނީ ހާއްސަ ހުއްދައަކަށް ފޮނުވައިގެންނެވެ. އެގޮތުން ޔޫސަރުން ޖެހޭނީ ކިއުއާރު ކޯޑު ބޭނުންކޮށްގެން މައުލޫމާތު ސާފު ކުރަން އެދިގެންނެވެ.\nއެގޮތުން ޔޫސަރުންގެ އައިޑީ ކާޑާއި ފޯނު ނަމްބަރު ބޭނުންކޮށްގެން އެޕްލިކޭޝަށް ރެޖިސްޓާ ވާނީ އެވެ. އެއަށް ފަހު ވައިރަސް އަށް ޝައްކު ކުރެވޭ މީހެއްވާ ނަމަ އެމީހެއްގެ އައިޑީ ފޮނުވާނީ އެވެ.\nޗައިނާ އިން ބުނަނީ އެޕްލިކޭޝަން މެދުވެރިކޮށް ތިން މީހެއްގެ މައުލޫމާތު ދެނެގަނެވޭނެ ކަމަށެވެ.\nޗައިނާއިން އެ އެޕްލިކޭޝަން ތައްޔާރުކޮށްފައި ވަނީ އެގައުމުގެ ޓެކްނޮލޮޖީ ކުންފުންޏެއް ކަމަށްވާ އިލެކްޓްރޯނިކް ޓެކްނޮލޮޖީ ގްރޫޕް ކޯޕަރޭޝަން އާއި އެގައުމުގެ ހެލްތު މިނިސްޓްރީ އަދި ޓްރާންސްޕޯޓު މިނިސްޓްރީއިން ގުޅިގެންނެވެ.\nއެ އެޕްލިކޭޝަނާ ގުޅިގެން އިތުރު ފަރާތްތަކުންގެ ފާޑުކިޔުން ވެސް ވަނީ ޗައިނާއަށް ރައްދުވެފަ އެވެ. އެއީ އެ އެޕްލިކޭޝަނުން އެނގިގެން ދަނީ ޗައިނާއިން އެގައުމުގެ ރައްޔިތުންނަށް ސާވެއިލެންސް ކުރާ ވަރު އެ އެޕްލިކޭޝަނުން އެކަނި ވެސް އެނގިގެން ދާތީ ކަމަށް އެތައް ބަޔަކު ކިޔަ އެވެ.\nއެޕަލް އެޕް ސްޓޯގެ ހިދުމަތް ރާއްޖެއަށް އަންނަނީ\nޑެލްގެ އެންމެ ފަހުގެ ޓެކްނޮލަޖީތަކާ ގުޅޭ މައުލޫމާތު ދީފި


BREAKING NEWS: Ithuru 1417 Meehun Covid Ah Fassivejje - Vaguthu\nއިތުރު 1417 މީހުން ކޮވިޑަށް ފައްސިވެއްޖެ\nރާއްޖެ އިން އިތުރު 1417 މީހުން ކޮވިޑް-19 އަށް ފައްސިވެއްޖެއެވެ.\nމީގެތެރޭގަިއ ހިމެނެނީ މާލެ އިން ކޮވިޑަށް ފައްސިވި 1097 މީހުންނާއި، އަތޮޅުތެރޭގެ މީހުން ދިރިއުޅޭ ރަށްތަކުން ކޮވިޑަށް ފައްސިވި 303 މީހުންނާއި، ރިސޯޓްތަކުން ކޮވިޑަށް ފައްސިވި 17 މީހުންނެވެ.\nމިއަދު އިއުލާން ކޮށްފައި ވަނީ 5581 މީހުން ކޮވިޑަށް ޓެސްޓް ކޮށްގެން ފައްސިވި މީހުންގެ އަދަދެވެ.\nމިއަދަކީ މާޗް މަހުގެ 19 ވަނަ ދުވަހަށް ފަހު ރާއްޖެ އިން އެންމެ މަދު އަދެއްގެ މީހުން ކޮވިޑަށް ފައްސިވި ދުވަހެވެ. ނަމަވެސް މިއަދަކީ މާޗް 19 އަށް ފަހު އެންމެ މަދު އަދަދެއްގެ މީހުން ކޮވިޑަށް ޓެސްޓް ކުރި ދުވަހެވެ.\nމިއަދު އިއުލާން ކުރި އަދަދުތަކުގެ ތެރޭގައި ކުރިން ކޮވިޑަށް ޓެސްޓް ކުރުމަށް ނެގި ސުންކު ވެސް ހިމެނެއެވެ. މިއަދު އިއުލާން ކުރި ފައްސިވި މީހުންގެ ތެރެއިން ފާއިތުވި 24 ގަޑިއިރުގެ ތެރޭގައި ފައްސިވި އަދަދު ވަކިން އިއުލާން ކޮށްފައެއް ނުވެއެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން ދިހަ މީހުން މިއަދު ވަނީ ނިޔާވެފައެވެ. ކޮވިޑް ޖެހިގެން ރާއްޖެ އިން ނިޔާވި މީހުންގެ އަދަދު މިހާރު 139 އަށް އަރައެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން މިއަދު ވަނީ 814 މީހަކު ބަލިން ރަނގަޅުވެފައެވެ.\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު ވަރަށް ބޮޑަށް އިތުރުވެފައި ވާތީ އަންނަ ބުދަ ދުވަހުން ފެށިގެން މާލެ ފުރަބަންދު ކުރަން ވަނީ ނިންމާފައެވެ. ނަމަވެސް ސަރުކާރުން ބުނާ ގޮތުގައި މާލެ ފުރަބަންދެއް ނުކުރާނެއެވެ. އޭގެ ބަދަލުގައި ފުރަބަންދަށް ސަރުކާރުން މިފަހަރު ދީފައިވާ ނަމަކީ ކާފިއުއެވެ. ބުދަ ދުވަހުން ފެށިގެން ހުއްދަ ނެތި މަގުމައްޗަށް ނިިކުތުން މަނާ ވާނެއެވެ.\nމެއި 25, 2021 00:45\nލޮކްޑައުން ކު ރިއަސް ހައި ރިސްކް މުވައްޒަ ފުން ވަޒީފާ ޔަށް ނެރެރެހރެރރެރނީ ކީއްވެތޯ؟ އެހެން ތާކަށް ނޫން މިދަނީ ، އެޗްއީއޯސީ އަށް މިނިސްޓް ރީ އިން އަންގައިގެން މިދަނީ.... މީދެން ކިހާ ބޭއިންސާ ފް ކަމެއް!!!! ހަައި ރިސްކް މުވައްޒަފުން އެޗްއީއޯސީއިން ފ ފީލްޑަށް މިހާލަތުގަ ފޮނުވުން މީ ކުރަން ހެޔޮވާވަ ރުގެ ކަމެއް ނޫން..... ނިކަމެތި މީހާޔަށް ނިކަމެތި ގޮތް، ކީއްކުރާނީ ވަޒީ ފ ފާ ގަ އުޅެން ބޭނުމިއްްޔާ އެޗްއީއޯސީ އަށް ދާން މިޖެހެނީ.... އެޗްއީއޯސީގަ ގައިދުރުކަމެއް ނެތް، މިނިސްޓްރީގަ މަސެއްކަތް ކުރާ ވަރަށް ވުރެ މާ ކައިރީގަ މާގާތް ގާތުގަ މަސެއްކަތް ކުރަން މިޖެހެނީ .... އަދި ނުވީތަކަށް އެކުގަ މަސެއްކަތް ކުރާ ބޭ ުފ ފުޅުންތަށް ތިއްބަވާނެ އައިސް އެހާ ކައިރީގަ... ހާދަ ބިރެއްގަނެޔޭ!!!! ހައްލެއް ބޭނުން....\nމެއި 25, 2021 01:28\nމިޔޮއްހާދުވަހު މަސްއޮޑި ލައިގެން ތިޔައުޅުނީ ތިޔަކަންކުރަން.....ކާކުތޯ ޒިންމާނަގަނީ ރިޔަކަސް ނުވާނެ..


(17 މާރިޗު 2019 އާ ގުޅޭ)\nރައުލްއާއި ރާވިން ކަރާއިކަރުޖައްސައި ސަލާމްކުރުމަށްފަހު ދުރަށްޖެހި އެކަކުއަނެކަކަށް ބަލާލިއެވެ. ދެން ތިބި އެންމެން އެ ދެ މީހުން ވަށައިލައިފިއެވެ. ރާވިންގެ ކޮނޑުގައި ސޭމެސް ޖަހާލިއެވެ. ހަތޯރު ބަލަންނުހުރެ ރާވިންގެ ގައިގާ އޮޅުލައިގަތެވެ. އެނބުރި އޭނާ އައުމުން އެކަމާ އުފާފާޅުކުރިއެވެ. ދާރިއުސް ހިނިތުންވެ ބަލަން ހުރި ގޮތް ފެނި ރާވިން އޭނާގެ ބޮލުގައި އަތްޖައްސާލައި އިސްތަށިގަނޑާ ކުޅެލިއެވެ.\n"އަހަރެން ރައުލްއާ ވާހަކައެއް ދައްކާލަން ބޭނުން" އެންމެންނަށް ބަލާލަމުން ކަހަލަ ގޮތަކަށް ރާވިން ބުންޏެވެ. އެއާއެކު ރައުލްނޫން މެންބަރުން އެތަނާ ދުރުގައި ގޮސް މަޑުކޮށްލައިފިއެވެ. އެ ދެ މީހުންނަށް އެކަހެރިވެ ތިބެ ވާހަކަދައްކާނޭ ފުރުޞަތު ދީފައެވެ.\n"އަހަރެންގެ ހިތްބުނި ރާވިން އެނބުރި އަންނާނޭ، އެކަމަކު ނައި ނަމަވެސް އަހަރެންގެ ހިތުގައި ކަލޭގެ މައްޗަށް ބަރުކަމެއްނެތް" ރާވިން އައުމުން ރައުލްއަށް ހަމަޖެހިލާނޭ ފުރުޞަތު ލިބިއްޖެކަން ޚުދު އޭނާއަށް ވެސް ޤަބޫލުކުރެވެއެވެ.\n"ޔާފިއާ ކަލެއަށް އިތުބާރުކުރޭ، މުއުމިން ޖިންނީންނަކީ ގޮތް ބޮޑު ބައެއްކަމުގައި އޭނާ ބުނޭ، އެހެންވިޔަސް ރައުލް އެ މީހުންގެ ކަންކަން ޤަބޫލުކުރަން ބޭނުންވާނަމަ އެކަމުގައި ރަނގަޅުކަމެއްވާނޭކަން އޭނާ ވެސް ޤަބޫލުކުރި، ރައުލް... އަހަރެން ބިރުގަނޭ ކަލެއަށް ކަމެއްވެދާނޭތީ، ބޭރީތު އަހަރެމެން ގަތުލުކުރާނެ، އަހަރެންނަށްވުރެ ޔާފިއާ ބިރުކުޑަވެފައި ހިތްވަރުގަދަ.... އޭނާގެ ފުށުން އަހަރެންނަށް އެނބުރި އަންނަން ހިތްވަރުލިބުނީ، ބައްޕައަށްވުރެ އަރިސް ޖިންނިއަކު ބޭރީތުގެ ނެތް، މިހާރު ވެސް އެ މީހުންނަށް އެނގޭނެ ރައުލްއަކީ އޭނާ އަމިއްލަ އުސޫލުތަކެއް ގެންގުޅޭ ޖިންނިއެއްކަން، އެ މީހުންގެ ތެރޭގައި ހުރި އެއްވެސްކަމެއް އޭނާ ޤަބޫލުނުކުރާކަން، އަދި އަހަރެމެން ރައުލްއާއެކު އުޅޭނަމަ އަހަރެމެންނަށް ވެސް އެގޮތް ކަމުދަނީކަން، އެހެންވީމަ އަހަރެމެން ބަދަލުވުމަކީ އަހަރެމެންގެ އަމިއްލަ ނިންމުމެއްކަން... ޔާފިއާ ވެސް އެއްބަސްވަނީ އެގޮތަށް... އަހަރެން ދިޔައީ ރައުލްގެ ޚިޔާލު ކަމުނުގޮސްގެންނެއްނޫން، އަހަރެން ބިރުގަތީ އެފަދަ ކަމެއްގައި އަހަރެން ބައިވެރިވުމުން ޔާފިއާއާއި ލާވީއަށް ކުރިމަތިވާނޭ ނުރައްކަލެއް ހިތަށް އަރާފައި" ރާވިންގެ އިހްސާސްތައް ހުރި ގޮތުގެ ތަފްސީލެއް އޭނާ ދިން ކަހަލައެވެ.\n"ރާވިން، ޒިޔަޒެލްއާއި މީކާޢިލްމެންނަކީ އާދައިގެ ޖިންނީންނެއްނޫން، އެމީހުންގެ ފަރާތުން އަހަރެމެންނަށް ގެއްލުމެއްނެތް، ޒިޔަޒެލްގެ ނިންމުންތައް ހަރުދަނާވެފައި އޭނާގެ ހިތްހެޔޮކަން ދުށީމެންނު، އަނިޔާވެރިވުމަކީ ބާރުގަދަވުމެއްނޫން، އަހަރެން ގުޅެން ބޭނުންވާ ބައިވެރިޔާ ނިސްބަތްވަނީ އެ މީހުންގެ ތެރެއަށް، ސުލްޙަވެރިކަމަށް ކިތަންމެ ލޯބިކުރިޔަސް އެ މީހުންގެ ދިރިއުޅުން ވެސް އެންމެ ފުރިހަމައެއްނޫން، އަހަރެންގެ ސަބަބުން ޔާފިއާއަށް އޭނާގެ ލޯބިވެރިޔާ ގެއްލޭކަށް އަހަރެން ނޭދެން، ތިޔައިގެ ތެރެއިން ކޮންމެ މީހަކަށް އަހަރެން ފުރުޞަތު ދިނިން، އަހަރެންގެ ނިންމުމަކީ ހުރިހާ ފަހަރަކު ރަނގަޅު ނިންމުމަށް ނުވެދާނޭ، އީޝަލްއަކީ އެ މީހުންގެ ތެރެއިންވާ އަންހެނަކަށްވާއިރު އޭނާއަށް ޓަކައި އަހަރެން މިގޮތް ޚިޔާރުކުރަން ނިންމީ، އެކަމުގައި ވަނީ އަހަރެންގެ އަމިއްލަ އެދުން، ރާވިން... ކަލޭގެ ބައިވެރިޔާވަނީ ކަނޑުގެ އަހުލުވެރިންގެ ތެރޭ، އަހަރެންނަށްވުރެ ކަލޭމެންނަށް ކުރިމަތިވާ މުސީބާތް އިތުރުވާނޭތީ އަހަރެން ވެސް ކަންބޮޑުވޭ" ރައުލް ބުންޏެވެ.\n"އެކަން އެނގިހުރެ އެނބުރި މިއައީ... ކޮންމެ ހާލެއްގައި ވެސް އަހަރެންނާއި ޔާފިއާ ނިންމީ ރައުލްއާއެކު ހުރުމަށް، އޭނާގެ އެއްވެސް ޝަކުވާއެއްނެތް، އެދުނީ ރައުލްއާއެކު އީޝަލް ގޮވައިގެން އަވަހަށް އައުމަށް، ގަނޑުވަރުތެރޭގެ ހުރިހާކަމެއް އޭނާ އެބަ ބަލަހައްޓަންކަން، އީޝަލްއަށް ދެރަގޮތެއް ވިޔަ ނުދޭނަންކަން، އެހެންވީމަ ބުނޭ... އަހަރެން ކަންތައްކުރަންވީ ކިހިނެއް؟ އީޝަލްގެ ޢާއިލާ މީހުން އެދެނީ ކޮންގޮތަކަށް، އެމީހުން ގާތު ބުނޭ އަހަރެން ހުރީ ރައުލްއާއެކުގައޭ، އެމީހުން އެދޭ ގޮތަކަށް ކަންތައްކުރަން އަހަރެން ވެސް ހުރީ ތައްޔާރަށޭ" ރައުލްގެ ކޮނޑުގައި ކަނާއަތްތިލަ ބާއްވާލުމާއެކު ރާވިން ބުންޏެވެ.\n"އަދި ވަކިގޮތެއް އެ މީހުން ނުބުނޭ، މިއަދު ހުރިހާކަމެއް ސާފުވާނެ، އީޝަލްގެ ބައްޕަ، މީކާޢިލް އެއްބަސްވެއްޖެ އީޝަލްއަށް އަހަރެންނަށް ދޭނަންކަން، އެކަމަކު އެއީ އަހަރެމެންނާއެކު ގޮސްފައި އެނބުރި އައުމަށްފަހު ކަމަށް ބުނީ، އެގޮތް ވެސް އަހަރެންނަށް އެންމެ ރަނގަޅު، މިހާރު ކަންތައްބޮޑުވަނީ ބައްޕަގެ ނިންމުމެއް ނޭނގޭތީވެ، މީކާޢިލް ބުނާހެން ބައްޕަގެ ރޭވުމަކަށް މިކަންތައް ވެދާނޭބާއޭ އަހަރެން ވެސް ހިތަށް އަރާ" ރައުލްގެ ހިތުގައިވާ އެއްޗެއް އޭނާ ހާމަކުރިއެވެ.\n"އުމުރުގެ ގޮތުން ކިތަންމެ ހަގު ނަމަވެސް ދާރިއުސް ވަރަށް ކުޅަދާނަ، ލޮލަށް އޮޅުވާލިޔަސް ސޭމެސްގެ ނޭފަތަށް އޮޅުވައެއްނުލެވޭނެ، ދުޝްމިނެއްނަމަ އޭނާގެ ވަސް ސޭމެސްއަށް ނުދުވައެއްނުހުންނާނެ، ދެން ހުރީ ހަތޯރު، އޭނާއަށްވުރެ ބޮޑަށް ކަނޑުން ރައްކާތެރިކަން ހޯދާނޭ ގޮތް އެނގޭނޭ ދެވަނަ ޖިންނިއެއްނެތް، އަހަރެމެންގެ އަދަދު މަދު، އެކަމަކު އަހަރެމެންގެ ކުޅަދާނަކަން ގަނޑުވަރުގެ އެހެން ޖިންނީންނާ އަޅާނުކިޔޭނެ، ރައުލް... ކަލޭގެ ނަސީބު ގަދައީ، ބޭރީތުގެ ވިސްނުންހުރީ އެކިކަންކޮޅުތަކުން ތަފާތު ބާރުތައް ލިބިފައިވާ ޖިންނީންގެ ލަޝްކަރެއް އޭނާގެ ފަހަތުގައި އޮތުމަށް، އެކަމަކު މިވަގުތު ގަނޑުވަރުގައި ތިބި އެންމެ ކުޅަދާނަ ޒުވާނުން މިތިބީ ކަލޭގެ ފަހަތުގައި، އަހަރެމެން ގުޑުވައިލުން ފަސޭހަކަމަކަށްނުވާނެ، އީޝަލްގެ ރައްކާތެރިކަން އެއީ ހަމައެކަނި ކަލޭގެ ޒިންމާއެއްކަމުގައި ހީނުކުރޭ، އަހަރެމެން އެންމެން އޭނާ ރައްކާތެރިކުރާނަން، ނުބައިރޭވުންތައް ރާވަން އެ މީހުން ދޫކޮށްލައި، އެއީ އަހަރެމެންނަށް ބާރުފޯރުވޭނޭކަންކަމެއްނޫން... އެ މީހުން ނުރާވައޭ ބުނެވޭކަށްނެތް، އަހަރެންގެ ފަހަތުން ފާރަލަމުން ޖިންނިއަކު އައީ، އެކަން އެނގި މިސްރާބު ބަދަލުކޮށްލީ، އަދި އޭނާއާ ކުރިމަތިލުމުން އޭނާގެ ވެރިމީހަކީ ކާކުކަމެއް ނުބުނި، އޭނާ މަރާލުންނޫންގޮތެއް އަހަރެންނަކަށްނެތް، އަހަރެން އައުން ލަސްވީ އެހެންވެ... އިތުރު ފާރަވެރިއަކު ހުރިތޯ ޔަގީންކުރުމުގައި ވަގުތުތަކެއް ހޭދަވީ" ރާވިން ބުންޏެވެ.\nރާވިންއާއެކު ރައުލް އެހެން މެންބަރުންގެ ގާތަށް އައެވެ. ރާވިންއަށް ފާރަލީ ޖިންނީގެ ވާހަކަ އެންމެންގެ ގާތުގައި ރައުލް ބުންޏެވެ. އީޝަލްއާއި އޭނާގެ ޢާއިލާ ރައްކާތެރިކުރާނޭ ގޮތުގެ މަޝްވަރާ އެންމެންގެ މެދުގައި ފެށުނެވެ. ކަނޑުގައި ޖިންނީން އާންމުކޮށް ދަތުރުކޮށް އުޅޭ މަގުތައް ހަތޯރު ކިޔައިދެމުންދިޔައެވެ. ކޮންމެ މީހަކު އޭނާއަށް ފެންނަ ޚިޔާލު ހުށައެޅިއެވެ.\nމީކާޢިލްއާއި ޒިޔަޒެލްގެ މެދުގައި ވެސް މަޝްވަރާތައް ކުރެވެމުންދިޔައެވެ. ދެ މީހުން ތިބީ ޒިޔަޒެލްގެ ކުތުބު ޚާނާގެ ތެރޭގައި ހުންނަ ސިއްރު ކޮޓަރީގައެވެ. ޖޫދާއާއި ބަލްޤިސް އައިކަމާއި އެ ދުވަހު ކަންތައް ހިނގައިދިޔަ ގޮތް ޒިޔަޒެލް އޮޅުން ފިލުވައިދިނެވެ.\n"އޭނާ އެއްބަހެއްނުވާނޭކަން އަހަރެންނަށް މާކުރިން ވެސް އެނގޭ" މީކާޢިލް ބުންޏެވެ.\n"އެކަމަކު ބަލްޤިސްއަށް ނޭނގި މިވަރުކަމެއް ނިންމުމަކީ އިންސާފެއްނޫން، މިއަދު އެ މީހުން އަންނާނެ، ބަހީރާ ވެސް ބައިވެރިވާނެ، އައިޒަންއާ ހަމައަށް ޚަބަރު ދާނެ، އެންމެން ވެސް އީޝަލްއާމެދު ކަންބޮޑުވޭ... ރައުލްގެ ގާތުން އަހަރެމެން އެދުނީ ބޮޑުކަމަކަށް، އޭނާ އީޝަލްއަށް ޓަކައިކަން އެނގޭ އެ ހުރިހާކަމެއް ޤަބޫލުއެކުރަނީ، ބޭރީތަކީ އޭނާގެ ބައްޕަ، އަހަރެމެން ވެސް ޤަބޫލުކުރަންވެއްޖެ ބޭރީތާއި ރައުލްއަކީ ތަފާތު ދެ މީހުންކަން، މައިންބަފައިން ބަދަލެއްނުވާނެ، ކޮންމެ މީހެއްގެ އަސްލު ގުޅިފައިވާނީ އެ މީހެއްގެ މައިންބަފައިންނާ، އީޝަލްގެ މަންމައަކީ އިންސާނެއްނޫންކަމަކަށް ނުހެދޭނެ، އެގޮތަށް ބޭރީތަކީ ރައުލްގެ ބައްޕަ ނޫންކަމަކަށްނުވާނެ، އަހަރެމެންނެކޭ އެއްގޮތަށް އީޝަލްގެ ރައްކާތެރިކަމާމެދު ރައުލް ވިސްނާކަން އަހަރެންނަށް އެނގޭ، މީކާޢިލް، އެކުއްޖާއާ ދެކޮޅުނުވެ އޭނާއާ ގުޅިގެން ނިންމުންތައް ނިންމަންވީ ވަގުތު ޖެހިއްޖެ، އެއީ ކަލޭގެ އީޝަލް ޚިޔާރުކުރި ބައިވެރިޔާ، އޭނާގެ ނިންމުން މިހާތަނަށް ވެސް ގޯސްވެފައެއްނެތް، ރައުލް ވަރަށް ކެތްތެރި، އޭނާގެ ފުށުން ނުބައި ސިފައެއް އަހަރެމެން ނުދެކެން، ނޫންތަ މީކާޢިލް" ޒިޔަޒެލް ބުންޏެވެ.\n"އެހެންވިޔަސް އީޝަލް އެކަނި އެމީހުންގެ ތެރެއަކަށް ފޮނުވައެއްނުލެވޭނެ، ރައުލްގެ ފުށުން ނުބައިކަމެއް ނުފެނުނެއްކަމަކު އޭނާގެ ބައްޕަ ރާވަފައިވަނީ ކިހާވަރެއްގެ ރޭވުމެއްކަމެއް ނޭނގޭ" މީކާޢިލްއަށް ލިބިފައިވާ ނުތަނަވަސްކަން އެންމެ ތަންފުކެއް ވެސް ކުޑައެއްނުވެއެވެ.\n"މީކާޢިލް ދާން އަހަރެން ބޭނުންނުވަނީ ތީ އައިޒަންގެ ދަރިއެއްކަން އެ މީހުންނަށް އެނގިދާނެތީ، އެހެންވެ މިބުނީ އަހަރެންނޭ ދާނީ... އާރަމް އަންނާނެ ލާމިއާ ގޮވައިގެން، އަހަރެންގެ ޒަމާންވި ރަޙުމަތްތެރިއެއް އޭނާއަކީ، ނުރައްކަލެއް ކުރިމަތިވެއްޖެނަމަ އޭނާ އަހަރެމެންނަށް މަގުދައްކައިދޭނެ، މިހާތަނަށް މީކާޢިލްއާ އޭނާ ބައްދަލުވެފައެއްނުވާނެ، އޭނާއަކީ ކަލޭގެ މަންމަ އިތުބާރުކުރާ އަންހެނެއް، އޭނާއަކީ ސިފަ ބަދަލުކުރާ ޖިންނީންގެ ތެރޭގައި ހުރި ދުވަސްވީ ބާރުގަދަ ޖިންނިއެއް، އަހަރެމެން އީޝަލް ގޮވައިގެން ދާނީ، ކިރިޔާ ނުރައްކަލެއް ކުރިމަތިވިޔަސް ލާމިއާ އަހަރެމެން އެތަނުން ނެރޭނެ، އަހަރެމެންގެ ވަރަތައް ދިޔައިގެ މައްޗަށް އުފުލާލެވޭ ވަރުވުމުން އެ މީހުންގެ އަތްދޮށުން އަހަރެމެންނަށް ވެސް ސަލާމަތްވެވުނީ" ޒިޔަޒެލްގެ ވިސްނުން ހުރި ގޮތް ފާޅުކުރިއެވެ.\n"އާރަމްގެ އަނބިދަރީން އެބަތިބި، އޭނާއަށް ގޮތެއްވެއްޖެނަމަ އެމީހުންނަށްވާނީ ކިހިނެއް، އަހަރެންގެ ދަރިފުޅު ރައްކާތެރިކުރާށޭ ކިޔާ އޭނާގެ ފުރާނަ އައްޑަނައަކަށްނެރޭހާ ބަލިކަށި މީހަކަށް އަހަރެން ހަދަންތަ ޒިޔަޒެލް ތިއުޅެނީ، އަހަރެންނަށް އަހަރެންގެ ދަރިފުޅު ރައްކާތެރިނުކުރެވޭނެއޭ ބުނަންތަ ބޭނުންވަނީ" މީކާޢިލް ބުނެލިއެވެ.\n"މީ އުނދަގޫ ދަނޑިވަޅެއް، އަހަރެން ކަލޭގެ ބާރާއި ކުޅަދާނަކަމާމެދު އަބަދުވެސް ފަޚުރުވެރިވަން، އެކަމަކު ކޮއިފުޅާ... ބުއްދީގެ ބޭނުން ހިފާ، އާރަމް ކަލެއާއި ކަލޭގެ ދަރިފުޅުދެކެ ލކޖޖުޯބިވާވަރު އެނގޭނެ، އޭނާއަކީ އަހަރެންގެ އެންމެ ގާތް އެކުވެރިޔާ، އަހަރެންގެ ޒަމާންވީ މިތުރު، އޭނާއަށް އެނގޭ މިކަމުގައި ހުރި ނުރައްކާތެރިކަން، އޭނާގެ ޢާއިލާއަކީ އަހަރެންގެ ވެސް ޢާއިލާ، އިރާދަކުރެއްވިއްޔާ ދެރަގޮތެއްނުވާނެ، އަހަރެމެންނަށް ނިކަން އިތުބާރުކޮށް މިފަހަރު މިކަން އަހަރެމެންނަށް ދޫކޮށްލައި، އެންމެންނަށް ވެސް އެނގޭ އީޝަލްގެ ބަފައަށްވެ ހުރެ ނިންމަން ކިހާ އުނދަގޫ ނިންމުމެއްކަން، އައިޒަންއާ މެދު ބޭރީތުގެ ހިތުގައި އޮތްއެއްޗެއް ނޭނގޭއިރު، ކަލޭ އެމީހުންގެ ކުރިމައްޗަށް ދިއުމުން ވާނޭ ގޮތަކާމެދު އަހަރެން ކަންބޮޑުވޭ، މިހާރުވިއްޔާ އަހަރެމެން އެންމެންގެ ސަމާލުކަން އީޝަލްއަށް އެކަނި ދޭންޖެހޭނީ، އެކަމަކު އީޝަލްއާއެކު މީކާޢިލް ހުރެއްޖެނަމަ ތި ދެބަފައިން ސަލާމަތްކުރުމާމެދު ވިސްނަންޖެހޭ، އެމީހުންގެ ރޭވުންތައް ނޭނގިތިވެ ކަނުއަނދިރިގަނޑެއްގެ ތެރެއަށް ވަންނަން މިއުޅެނީ، އައިޒަންގެ ކާފަދަރިއެއްކަން ސިއްރުކުރީ މީކާޢިލް ވެސް އެކަމަށް އެދިގެން، އެކަމަކު ކަލޭ ފެނުމުން އެ މީހުންގެ ތެރޭގައި އެކަން އެނގޭނޭ ޖިންނިއަކު ހުރެދާނެ، އެހެންވެ މިބުނީ، އިހަށް މަޑުކުރާށޭ، އަހަރެމެން ބޭރީތާ މަޝްވަރާކޮށް އޭނާގެ ޚިޔާލު މިކައިވެންޏާމެދު ހޯދައިގެން އެނބުރި އަންނަންދެން މިތަނުގައި ކެތްތެރިވެ ހުރޭ... މީކާޢިލް! އަހަރެން ބުނަން އުޅޭ އެއްޗެއް އެބަ ވިސްނޭތަ؟" މީކާޢިލް އިސްޖެހިފައި އިންދާ ޒިޔަޒެލް އޭނާގެ ވައަތު މުލައްދަނޑީގައި ޖަހާލިއެވެ. އެއާއެކު އިސްއުފުލާލަމުން މީކާޢިލް ބޯޖަހާލިއެވެ.\n"ދެން ތިހެން ނީނދެ ބަލްޤިސްއާއި ބަހީރާއާ ކުރިމަތިލާން ތައްޔާރުވޭ، މިހާރު އެ މީހުން އަންނަން އުޅޭނެ، އަހަރެމެންގެ ރޭވުންތައް ރައުލްއަށް އިހަށް އެނގުން މުހިންމެނޫން، އޭނާގެ ހިތްވަރާމެދު ޝައްކުކުރާނޭ ފުރުޞަތެއް އޭނާ ނުދޭ، އީޝަލްގެ ހޮވުމަކީ އާދައިގެ ހޮވުމެއްނޫން، އޭނާ އީޝަލް ރައްކާތެރިކުރާނަމޭ ބުނިބުނުމަށް އަހަރެމެން ވެސް އިޙުތިރާމު ކުރަން ޖެހޭނެ، އާރަމްވީ ލާމިއާ ހޯދަން ގޮސް، އެ މީހުން މިހިސާބަށް ފޯރާނޭ އިރެއް ބުނަން އަހަރެންނަށް ދަތި، އޭގެ ކުރިން ހުރިހާކަމެއް ބަލްޤިސްއާއި ބަހީރާއަށް އެނގެން އެބަޖެހޭ، އިހަށް މިކަމާ ދުރުގައި ޖޫދާ ބަހައްޓާ، އޭނާއާ ވާހަކަދެއްކުން އެންމެ ރަނގަޅުވާނީ ކަލޭ... އޭނާއަށް ވިސްނައިދީ މީ އޭނާއާ ގުޅުންހުރި ކަމަކަށްވުރެން ބޮޑަށް މީކާޢިލްގެ ދަރިފުޅާ ގުޅިފައިވާ ކަމެއްކަން، އަހަރެން ބަލްޤިސްއާއި ބަހީރާއަށް ހުރިހާކަމެއް އޮޅުންފިލުވައިދީ ނިމެންދެން އަހަރެމެންނާ ދުރުގައި ޖޫދާ ބެހެއްޓުމަކީ ކަލޭގެ ޒިންމާއެއް، އަހަރެމެންގެ މަޝްވަރާތައް ހިނގާ ވަގުތު ލުގަލްބަންދާއާއެކު އީޝަލް ވެސް ގޭގައި ބަހައްޓައިގެން ނުވާނެ" ޒިޔަޒެލް ބުންޏެވެ. އެކަމާ މީކާޢިލް އެއްބަސްވިއެވެ.\nއަސުރުން ފަސްވީއިރު ޒިޔަޒެލްގެ ގޭތެރޭގައި ބަލްޤިސްއާއެކު ބަހީރާ ހުއްޓެވެ. ޒިޔަޒެލް އެދުނު ފަދައިން ޖޫދާ ގޮވައިގެން މީކާޢިލް ނުކުތީ ރަށުތެރެއަށެވެ. އެ މީހުންގެ ވާހަކަތައް ޖޫދާއަށް އިވެން ނޭދެނީކަން ޚުދު ޖޫދާއަށް އެނގި މީކާޢިލްއާ ސުވާލުކުރިއެވެ. އޭނާ އެކަމާ އެއްބަސްވިއެވެ.\nމަޑުހިނގުމުގައި ތުނޑި ފެންނަ ހިސާބަށް އީޝަލް ނުކުތެވެ. އޭނާގެ ދާދި ގާތުގައި ލުގަލްބަންދާ ހުއްޓެވެ. ތުނޑީގެ ކޮޅުގައި ތިބި އެންމެންގެ ސަމާލުކަން އީޝަލްއަށް ހުއްޓުނުކަން އޭނާއަށް އެނގުނެވެ. އެސްފިޔަ ޖަހާލަންވީއިރު ފެނުނީ އީޝަލްގެ ކުރިމަތިން ރައުލް ފާޅުވިތަނެވެ. ފުޅާ ހިނިތުންވުމަކާއެކު ރައުލްއާ ބައްދަލުކުރުމަށް އީޝަލް ކުރިއަށް ޖެހިލިއެވެ. ރައުލްއަށް ދިއްކޮށްލެވުނު ދެއަތުގެ ތެރެއަށް އީޝަލްގެ އިނގިލިތައް މެހިގެން ދިޔައެވެ.\n"މިގަޑީގައި މިތަނުގައި... ޒިޔަޒެލްއާއި މީކާޢިލް ކޮބާ؟" އީޝަލްގެ ކޯތާފަތުގައި ކަނާއަތްތިލަ ޖައްސާލަމުން ރައުލް ސުވާލުކުރިއެވެ.\n"ގޭތެރޭގައި އެންމެން އެބަތިބި، އަހަރެމެންގެ ވާހަކަކަން އެނގޭ އެދެކެވެނީ، ރައުލް... އަހަރެން ރައުލްއަށް އިތުބާރުކުރަން، އެކަމަކު ހިތްބިރުގަންނަނީ ކީއްވެކަމެއްނޭނގެ، ޒިޔަޒެލް ހަމަޖެހިފައި ހުރި ގޮތް ދެއްކިޔަސް އޭނާ ހުރީ ހާސްކަމެއްގެ ތެރޭގައިކަން ނޭނގޭހާ އަހަރެން މިހާރު ކުޑައެއްނޫން، އަހަރެމެންގެ ގުޅުމާމެދު އެންމެންވަނި ކަންބޮޑުވެފައި" އީޝަލް ބުންޏެވެ.\n"ކަންބޮޑުނުވޭ، އަހަރެން މިހުރީ އީޝަލް ގާތުގައެއްނު، ބިރުގަންނާނޭކަމެއްނެތް، އަހަރެމެން އަބަދުވެސް ތިބޭނީ އީޝަލް ގާތުގައި، ދެރަގޮތެއްނުވާނެ، އަހަރެމެން އީޝަލްގެ ޢާއިލާ ރައްކާތެރިކުރާނަން، އަހަރެންނަށް އިތުބާރުކުރަންޏާ ބިރުގަންނާނޭކަމެއްނެތް" ރައުލް ލުއި ހިނިތުންވުމެއް އީޝަލްއާ ބަދަލުކޮށްލިއެވެ. އަދި އީޝަލްގެ އަތުގައި ހިފައިގެން ދެންތިބި މެންބަރުންގެ ގާތަށް އައުމަށް ހިނގައިގަތެވެ. ލުގަލްބަންދާއާ އަވަސް ނަޒަރެއް ރައުލް ބަދަލުކޮށްލިއެވެ. އާދައިގެ މަތިން ލުގަލްބަންދާގެ ބެލުމުގައި މިފަހަރު ވެސް ވީ ބީރައްޓެހިކަމެވެ.\nއޮއްސެމުން އައި އިރާއެކު ތުނޑިއަށް ވަރުގަދަ ބާރެއް ފައިބައިފިކަން އެނގި ރައުލްއާއި އޭނާގެ ބައިވެރިން ސަމާލުކަމަށް އައެވެ. ކިހިނެއްކަން މިވަނީ ނޭނގޭތީ ރައުލް އަވަހަށް ޖެހިލީ އީޝަލްގެ ގާތަށެވެ. ދެންތިބި މެންބަރުން އީޝަލް ވަށައިލައިފިއެވެ. ނަމަވެސް ލުގަލްބަންދާ ހުރި ގޮތުން އޭނާއަށް އެވީ ކިހިނެއްކަން އެނގޭ ކަހަލައެވެ.


Muni Homecare Roadha Sale: Bodethi discount thakaai aguhuri ethah inaameh\nމުނި ހޯމްކެއާ ލިވިން ސެންޓާ: ސޭލްގައި އަގުހުރި އެތައް އިނާމެއް ވަގުތުން ލިބޭނެ.\n25 މާޗް 20190ކޮމެންޓް\nމުނި ހޯމްކެއާގެ ރޯދަ ސޭލް: ބޮޑެތި ޑިސްކައުންޓްތަކާއި، އަގުހުރި އެތައް އިނާމެއް\nކޮންމެ އަހަރަކު ވެސް ރޯދަމަހާއި ދިމާކޮށް މުނި ހޯމަކެއާގެ ހުރިހާ ފިހާރަތަކެއްގައި އަޅުވާ "ސުޕަ ފާސްޓް ރޯދަ ސޭލް"ގައި ވަރަށް ދުރާލާ ތައްޔާރުވެގެން ކަސްޓަމަރުން ރޯދަމަހަށް ބޭނުންވާ ހުރިހާ މުދަލަކުން ވަރަށް ބޮޑަށް އަގުތައް ހެޔޮކޮށްލައިފަ އެވެ.\nއެ ގޮތުން އަމީނީ މަގު ހައުސިން މިނިސްޓްރީ ކުރިމަތީގަ ހުންނަ މުނި ހޯމްކެއާ ލިވިން ސެންޓަރުން ވިއްކާ ސެނިޓަރީ ވެއާ އައިޓަމްސްތަކުގެ ތެރެއިން ފާހާނާ ތަށި، ފާހާނާ ދޮރު، ލަކުޑި ދޮރު، މުށި އަދި މުށި ޖަހާ ސިމެންތިން ގަބޫލުކުރަން ދަތިވާ ވަރަށް އަގުތައްވަނީ ހެޔޮކޮށްފައެވެ. އަދި އެތަނުން ވިއްކާ ހައި ކޮލިޓީ ފަރުނީޗަރުން ބޮޑެތި ޑިސްކައުންޓްތަކާއެކު ވަގުތުން ހިލޭ އެތައް ހަދިޔާއެއް ލިބިގެންދާއިރު ޔޫރަޕްގެ މޮޅު، ވަރުގަދަ ބްރޭންޑްތައް ބޭނުންކޮށްގެން ރާއްޖޭގައި ވިއްކަމުންގެންދާ އެންމެ އިތުބާރުހުރި ބަދިގެ ސެޓްތަކުން ވެސް ބޮޑު ޑިސްކައުންޓަކާއިއެކު ބަދިގެއަށް ބޭނުންވާ އިތުރު އައިޓަމްސް ހިލޭ ލިބެއެވެ.\nބޮޑުތަކުރުފާނު މަގު އެމް.ޕީ.އެލް ސަރަހައްދުގައި ހުންނަ ފަރުނީޗާ ސެންޓާރުން ވިއްކާ ބެޑްރޫމް ސެޓް، ސޯފާ ސެޓް، ޑައިނިން ސެޓް އަދި ވެސް ސިޓިން ރޫމާއި ކޮޓަރި އާއި އިންޑޯ އަދި އައުޓްޑޯ ފަރުނީޗަރާއި އެހެނިހެން އައިޓަމްސްތަކުން ވެސް ބޮޑު ޑިސްކައުންޓްތަކާއެކު، ވަގުތުން ހިލޭ އެތައް ހަދިޔާއެއް ލިބެ އެވެ. އަދި ނޯތު ހާބަރު ކުރިމަތިން ބޮޑުތަކުރުފާނު މަގުގައި ހުންނަ މުނި ޓްރޭޑާސް އާއި ހުޅުމާލޭ ސެންޓްރޯ މޯލްގެ ތިން ވަނަ ފްލޯގައި ހުންނަ މުނިހޯމްކެއާ ސޭލްސް ސެންޓަރުގައި ވެސް ސުޕަ ފާސްޓް ރޯދަ ސޭލްގެ ދަށުން ބޮޑު ޑިސްކައުންޓްތަކާއި އެކު ހިލޭ އެތައް ހަދިޔާއެއް ވަގުތުން ލިބޭނެ އެވެ.\nއޭގެ އިތުރުން ވެސް ސުޕަ ފާސްޓް ރޯދަސޭލްގައި ކޮންމެ ހަފްތާއަކު މުޅިން ހިލޭ އަގުހުރި އިނާމްތަކެއް ލިބިގެންދާއިރު ގްރޭންޑް ޕްރައިޒްގެ ގޮތުގައި އެއް ވަނަ އަށް ހޮވޭ ފަރާތަކަށް ބެޑްރޫމް ސެޓެއް، ދެ ވަނަ ފަރާތަކަށް ސޯފާ ސެޓެއް އަދި ތިން ވަނަ ފަރާތަކަށް ޑައިނިން ސެޓެއް ލިބޭނެ އެވެ. މުނި ހޯމްކެއާގެ ރޯދަސޭލް، ސުޕަ ފާސްޓް ކުރިއަށްދާނީ މި މަހުގެ 12 ވަނަ ދުވަހުން ފެށިގެން މެއި މަހުގެ 16 ވަނަ ދުވަހުގެ ނިޔަލަށެވެ. އެ މުއްދަތުގައި މުނީގެ ފިހާރަތަކުން ވިޔަފާރިކުރާ ކޮންމެ މީހަކަށް ވެސް ކޫޕަނެއް ލިބިގެންދާއިރު ކޫޕަން ފުރުމަށް ފަހު މުނިހޯމްކެއާގެ ފިހާރަތަކުގައި ބަހައްޓާފައިވާ ފޮށިތަކަށް ކޫޕަންލުމުން ގްރޭންޑް ޕްރައިޒް ގައި ބައިވެރިވެވޭނެ އެވެ.\nކަސްޓަމަރުންގެ ފުރިހަމަ އިތުބާރާއިއެކު ބޮޑު ތަރުހީބެއް ލިބިގެން ކޮންމެ އަހަރަކު ވެސް ރޯދަމަހާއި ދިމާކޮށް ސުޕަ ފާސްޓް ސޭލް ބާއްވަމުން އަންނައިރު މި ސޭލަކީ މިގޮތަށް ރާއްޖޭގައި މެދުކެނޑުމެއްނެތި އެންމެ ދިގުމުއްދަތަކަށް ކޮންމެ އަހަރަކު ބޭއްވެމުން އަންނަ އެންމެ ބޮޑު ފަރުނީޗަރު ސޭލް ކަމަށް އެ ކުންފުނުން ބުނެ އެވެ.\nމުނި ހޯމް ކެއާ ވިޔަފާރި ޕްރޮމޯޝަން


ރޯދައަށް ޔާމީނު ގެއަށް ބަދަލުކޮށްދޭން އެދިއްޖެ\nގާނޫނީ އިމުގެ ތެރެއިން ކުރެވޭނެ ކަމެއް އޮތްތޯ ބައްލަވާނެ ކަމަށް ރައީސް ވިދާޅުވި\nޔާމީނު ޖަލުގައި އޮންނަވާތާ އަހަރަކަށްވުރެ ގިނަ ދުވަސް ވަނީ ވެފައި\n8 އޭޕްރިލް 2021 | ބުރާސްފަތި 07:01\nކުރީގެ ރައީސް ޔާމިން ޝަރީޔަތައް ހާޒިރުކުރުން -- ފޮޓޯ : ޔޫސުފް ސޮފްވާން\nމަނީ ލޯންޑަރިންގެ ކުށުގައި ޖަލު ހުކުމެއް ތަންފީޒުކުރައްވަމުން ގެންދަވާ ކުރީގެ ރައީސް އަބްދުﷲ ޔާމީން ރޯދަ އަށް ގެއަށް ބަދަލުކޮށްދިނުމަށް އިދިކޮޅު ކޯލިޝަން އިން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަރިހުން އެދެފިއެވެ.\nއެކަމާ ގުޅިގެން އިދިކޮޅުން "ރާއްޖެ އެމްވީ"އަށް ބުނީ ރައީސް ޔާމީންގެ ހާލުކޮޅު ހުރިގޮތުން ޖަލުގައި ގިނަ ދުވަސްތަކެއް ވަންދެން އޮންނަވަން ޖެހުމަކީ ކަންބޮޑުވާ ކަމެއް ކަމަށެވެ. އެހެންވެ އެންމެ ކުޑަ ވަރުގެ ލުޔެއްގެ ގޮތުން އަންނަ ރޯދަ މަހު އެމަނިކުފާނު ގެއަށް ބަދަލުކޮށްދިނުމަށް ރައީސް އަރިހުގައި އެދިފައިވާ ކަމަށެވެ. އެކަމުގައި ގާނޫނީ އިމުގެ ތެރެއިން ކުރެވޭނެ ކަމެއް އޮތްތޯ ބައްލަވާނެ ކަމުގެ ޔަގީންކަން ރައީސް ދެއްވި ކަމަށް ވެސް އިދިކޮޅުން ބުނެއެވެ.\nމީގެ އިތުރަށް ރައީސް ޔާމީންގެ އާއިލާއިން ވެސް އެމަނިކުފާނުގެ ސިއްހީ ހާލުކޮޅަށް ރިއާޔަތްކޮށް ކުރިއަށް އޮތް ރޯދަމަހު އެމަނިކުފާނު ގެއަށް ބަދަލުކޮށްދިނުމަށް ރައީސް އަރިހުގައި އެދިފައިވާ ކަމަށް ރައީސް އޮފީހުން "ރާއްޖެ އެމްވީ"އަށް މައުލޫމާތުދީފައިވެއެވެ. އަދި އެކަމުގައި ކުރެވޭނެ ކަމެއް އޮތްތޯ ބަލަމުން އަންނަ ކަމަށް ވެސް ބުނެއެވެ.\nރައީސް ޔާމީންގެ ވެރިކަމުގައި އެމްއެމްޕިއާރްސީ މެދުވެރިކޮށް ހިންގި ބޮޑު ހިޔާނާތުގެ މައްސަލާގައި އެމަނިކުފާނުގެ މައްޗަށް ފަސް އަހަރުގެ ޖަލު ހުކުމެއް އިއްވާ ފަސް މިލިއަން ޑޮލަރުން އެމަނިކުފާނު ވަނީ ޖޫރިމާނާކޮށްފައެވެ. ޖަލުހުކުމް ތަންފިޒުކުރައްވަމުން ގެންދަވާތާ މިހާރު އެއް އަހަރަށް ވުރެ ގިނަ ދުވަސްވެފައިވާއިރު، އަދިވެސް އެމްއެމްޕިއާރްސީ މެދުވެރިކޮށް ހިންގި ހިޔާނާތުގެ އެކި މައްސަލަތައް ބަލަމުން އެބަދެއެވެ. އަދި އޭގެ ތެރެއިން ބައެއް ކަންކަމުގައި އެމަނިކުފާނުގެ މައްޗަށް އިތުރު ދައުވާތަކެއް ވެސް އުފުލަން ވަނީ ތައްޔާރުވެފައެވެ.\nރައީސް ޔާމީން ޕީ.ޕީ.އެމް-ޕީ.އެން.ސީ ކޯލިޝަން ރައީސް އިބްރާހިމް މުޙައްމަދު ސޯލިޙް


Hoarafushi airport akee Ihavandhippolhu tharaggee ge feshun: Raees | Jazeera\tހޯރަފުށީ އެއާޕޯޓަކީ އިހަވަންދިއްޕޮޅު ތަރައްގީގެ ފެށުން: ރައީސް - Jazeera\nމޫސާ ރަޝީދު November 19, 2020 353 views0\nރައީސް އިބްރާހިމް މުހައްމަދު ސޯލިހުގެ ވައުދުފުޅާ އެއްގޮތައް މިއަދު ހުޅުވިގެންދިޔަ ހއ. ހޯރަފުށީ އެއާޕޯޓަކީ އިހަވަންދިއްޕޮޅު ތަރައްގީ ކުރުމުގެ ފެށުން ކަމަށް އެމަނިކުފާނު ވިދާޅުވެއްޖެ އެވެ.\nހޯރަފުށީ އެއާޕޯޓް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ ހޯރަފުށީ އެއާޕޯޓްއަކީ އިހަވަންދިއްޕޮޅު ރައްޔިތުން ކުރި ދިގު އިންތިޒާރެއްގެ ނިމުން ކަމަށާއި އެ އަތޮޅުގެ ގިނަ ރަށްތަކަށް ތަރައްގީ ގެނެސްދޭނެ ވަސީލަތަކަށް ވާނެ ކަމަށެވެ. އަދި ވިދާޅުވީ އެ މަޝްރޫއަކީ ރާއްޖެ ލާމަރުކަޒީ ކުރުމުގެ ސިޔާސަތުގެ ދަށުން އެޅުނު މުހިންމު ފިޔަވަޅެއް ކަމަށެވެ.\n"މިއީ މުޅި އިހަވަންދިއްޕޮޅުގެ ތަރައްގީގެ ފެށުން. ތުރާކުނާއި އުލިގަމާއި މޮޅަދޫއާއި، އިހަވަންދޫ އާއި ތަކަންދޫ މާރަންދޫގެ ރައްޔިތުން ވެސް އުންމީދު ކުރަމުން އައި ތަރައްގީ ގެނެސްދޭނެ ވަސީލަތް،" ރައީސް ސޯލިހު ވިދާޅުވި އެވެ.\nރައީސް ވިދާޅުވީ ހޯރަފުށީ އެއާޕޯޓް އެޅުމާއެކު އެ ސަރަހައްދުގެ ޓޫރިޒަމްއަށް ބޮޑެތި ކުރިއެރުންތަކެއް ލިބޭނެ ކަމަށެވެ. އަދި މިއީ ރަށު ޓޫރިޒަމް ވެސް ފަށަންވީ ވަގުތު ކަމަށާއި ފަތުރުވެރިކަމަށް ދޫކުރާނެ ބިންތައް ކަނޑައަޅާފައިވާނެ ކަމަށް ވެސް ރައިސް ވިދާޅުވި އެވެ. އަދި އެ ބިންތައް ވީހާވެސް އަވަހަށް ދޫކުރުމުގެ މަސައްކަތް ކުރުމަށް ރައީސް ވަނީ ހޯރަފުށީ ކައުންސިލަށް ވެސް ގޮވާލައިފަ އެވެ.\nރައީސް ސޯލިހު އިތުރަށް ވިދާޅުވީ ހޯރަފުށީ އެއާޕޯޓް އެޅުމުން އެ ރަށު ރައްޔިތުންނަށް ވެސް ވަރަށް ފައިދާ ކުރާނެ ކަމަށާއި އެގޮތުން ގިނަ އަދަދަށް ވަޒީފާގެ ފުރުސަތު ވެސް ހުޅުވިގެންދާނެ ކަމަށެވެ.\nހޯރަފުށީ އެއާޕޯޓުގައި 1،200 މީޓަރުގެ ރަންވޭއަކާއި 8،635 އަކަމީޓަރުގެ އޭޕްރަންއެއް އަދި ޓެކްސީވޭއެއް ތަރައްގީކޮށްފައިވެ އެވެ. މީގެ އިތުރުން 9473 އަކަމީޓަރުގެ ޕާކިން އޭރިއާއަކާއި، 1718 އަކަމީޓަރުގެ ފަޔާއެކްސެސް މަގަކާއި 720 މީޓަރުގެ އެއާޕޯޓް ސެކިއުރިޓީ ފެންސް ޖަހާފައިވެ އެވެ.\nމި މަޝްރުއަކީ 198 މިލިއަން ރުފިޔާ ހޭދަކޮށްގެން ސަރުކާރުން ކުރިޔަށް ގެންދިޔަ މަޝްރޫއެކެވެ.


Russia Ah Ginihila Eh Vettijje - Vaguthu\nރަޝިޔާއަށް ގިނިހިލައެއް ވެއްޓިއްޖެ\nރަޝިޔާގެ ހުޅަނގުގެ ސަރަޙައްދަކަށް ގިނިހިލައެއް ވެއްޓިއްޖެއެވެ.\nއިއްޔެ ހެނދުނުގެ ވަގުތެއްގައި ރަޝިޔާގެ ޓޫލާ އާއި އޮރިޔޮލް ސިޓީގެ ބައެއް ސަރަޙައްދުތަކަށް މި ގިނިހިލަ ވެއްޓުނު މަންޒަރު ފެނިފައިވާއިރު، އެވަގުތު އުޑުމަތިން ހުދުކުލައިގެ ދުންގަނޑެއް ވަނީ ފެނިފައެވެ.\nމީސް މީޑިއާގައި މި މަންޒަރު ފެންނަ ވީޑިއޯތަކާއި ފޮޓޯތައް ދައުރުވަމުންދާއިރު، މިއީ ވަރަށް ކުޑަ ގިނިހިލައެއް ކަމަށް ތަޖުރިބާކާރުން ބުނެއެވެ. މި ގިނިހިލަ ވެއްޓުނު ސަރަޙައްދެއް ސީދާ އަދި އެނގިފައި ނުވާއިރު، ގިނިހިލައިގެ ސަބަބުން މީހަކަށް ނުވަތަ ތަނަކަށް ގެއްލުމެއް ލިބިގެން ރިޕޯޓްކޮށްފައެއް ނުވެއެވެ.\nމި ގިނިހިލައާއި ގުޅިގެން ހޯދި ހޯދުންތަކަށްފަހު، މޮސްކޯ ސްޓޭޓް ޔުނިވާސިޓީގެ ސްޓޭޓް އެސްޓްރޮނޮމިކަލް އިންސްޓިޓިއުޝަން އިން ބުނެފައިވަނީ، މިއީ ޢާންމުކޮށް ދުނިޔެ މަތިން ދަތުރުކުރާފަދަ ގިނިހިލައެއް ނޫންކަމަށާއި، މިފަދަ ގިނިހިލަތައް ދުނިޔޭގެ ވައިގެ ފަށަލަތަކުން އެތެރެއަށް ވަނުމާއި އެކު، ބިމުގައި ނުޖެހެނީސް އަނދައި އަޅިއަށްވެގެންދާ ކަމަށެވެ. ގިނިހިލަ ދަތުރުކުރި ވަގުތު ރަޝިޔާގެ ހުޅަނގުން ފެނުނު ދުންގަނޑަކީ އެކަމުގެ ހެއްކެއް ކަމަށް އެފަރާތްތަކުން ވަނީ ބުނެފައެވެ.\nރަޝިޔާއަށް ގިނިހިލަ ވެއްޓުނު ވަގުތު ނަގާފައިވާ މަންޒަރެއް\nމި ހާދިސާ އާއި ގުޅިގެން ތަފާތު އެކި ވާހަކަތައް ދެކެވެމުންދާއިރު، ބައެއް ފަރާތްތަކުން ބުނެފައިވަނީ މިއީ އޭލިއަނުން ދަތުރުކުރި ޔޫއެފްއޯއެއް ކަމަށެވެ. އަދި އެއީ އޭލިއަނުން މިހާރު ރަޝިޔާގައި ކުރިއަށްދާ ވޯލްޑްކަޕް 2018 ބެލުމަށްޓަކައި ކުރި ދަތުރެއް ކަމަށް އެފަރާތްތަކުން ބުނެއެވެ.\nމީގެ ކުރިން 2013 ވަނަ އަހަރުވެސް ރަޝިޔާގެ ހުޅަނގުގެ ސަރަޙައްދަކަށް ގިނިހިލައެއް ވެއްޓުނެވެ. އެ ގިނިހިލަ ވެއްޓުނީ އެ ޤައުމުގެ ހުޅަނގުން މެދުތެރޭގައި އޮންނަ ސިޓީއެއްކަމަށްވާ ޝެލިޔަބިންކްސް އަށެވެ. އަލިފާނާއި އެކު ބާރު ދުވެލީގައި ދަތުރުކުރި އެ ގިނިހިލަ ވަނީ ބިމާއި 25 ކިލޯމީޓަރު މަތިން ގޮވާފައެވެ. އެހެން ނަމަވެސް އެ ގޮވުމުގެ ބާރުގަދަ ކަމުންނާއި، އެއިން ބުރައިގެން ދިޔަ ހިލަކޮޅުތަކުން ޖެހި ބައެއް ގެތަކަށް ގެއްލުން ލިބި ބައެއް މީހުނަށް ވަނީ އަނިޔާވެސް ވިއެވެ.\nދުނިޔޭގައި ގިނިހިލައަކުން ޖެހި ބޮޑު ގެއްލުމެއް ލިބިދާނެ ކަމުގެ ކަންބޮޑުވުން ކުރިންވެސް ބައެއް ތަޖުރިބާކާރުން ފާޅުކޮށްފައިވެއެވެ. އެގޮތުން ގިނިހިލައެއް ދުނިޔެއާއި ދިމާލަށް މިހާރުވެސް މިސްރާބު ޖަހާފައި ވެދާނެކަމަށާއި، އެހެނަސް އެ ގިނިހިލަ ފެންނާނީ ދެން އިތުރަށް އެކަމުން ސަލާމަތްވާން ފިޔަވަޅެއް އެޅޭވަރަށްވުރެ ވަގުތު ކުޑަތަން ވެފައިވަނިކޮށް ކަމަށް އެފަރާތްތަކުން ބުނެއެވެ. އާދަޔާއި ޚިލާފަށް ބާރަށް ދަތުރުކުރާ ގިނިހިލަތަކުން ދުނިޔެ ސަލާމަތްކުރުމަށް ޚާއްސަ އާލާތެއް ތައްޔާރު ކުރުމުގެ މަސައްކަތް ސައިންސްވެރިން ދަނީ ކުރަމުންނެވެ.\nޖޫން 22, 2018 17:09\nތިވާނީ އައިސިސްއަށް ބޮންއެޅީމާ ވީކަމަކަށް\nޖޫން 22, 2018 18:23\nއެހެން ވެއްޖެއާ ކިތަންމެހާވެސް ރަނގަޅު\nޖޫން 22, 2018 21:45\nމާމިގިލީގެ ހުޅަގު ފަރާތުން ވެސް ތިކަހަލަ ދުންގަޑެއް ފެނުނު.. އެއީވެސް ތިކަހަލަ ހިލައެއް ކަންނޭގެ..\nޖޫން 23, 2018 00:02\nތިވާނީ ރަޝިޔާގަ ތަންކޮޅެއް މުސްލިމުން ގިނަވީކަމަށް. މުސްލިމުން އުޅޭ ކޮންމެތަނަކަށް އޮތީ ގެއްލުމާ ހަލާކު\nޖޫން 23, 2018 02:51\nމި ފެންނަނީ ދުނިޔެ ނިމުމުގެ ކޮލުމަތި.\nޖޫން 23, 2018 09:27\nކަލޭ ދެން ސަންދޯކަށް އެރެންވީނު


މަސްނަގާ ބޯޓަކާއި އެބޯޓްގައިވާ އެންމެހާ ތަކެތި ސިޓީލާ ނީލަމުގައި ވިއްކާލުން\nމިއިދާރާގެ ބެލުމުގެ ދަށުގައިވާ މަސްނަގާ ބޯޓެއް ކަމަށްވާ “kavindi Mirussa’’ ބޯޓާއި އެބޯޓުގައިވާ އެއްމެހާ ތަކެތި ސިޓީލާ ނީލަމުގައި ވިއްކާލުމަށް ފުރުޞަތު ހުޅުވާލީމެވެ.\nނީލަމާބެހޭ އިތުރު މައުލޫމާތު\nބޯޓުގެ ބޮޑުމިން: (ދިގު 40 ފޫޓް ، ފުޅާ 11 ފޫޓް)\nބޯޓުގެ ނީލަން ފެށޭއަގު: 10000.00ރފ ( ދިހަ ހާސް ރުފިޔާ )\nނީލަން އަގު މަތި ކުރެވޭނެ އެންމެ ކުޑަ އަގު: 2000.00ރފ ( ދެހާސް ރުފިޔާ )\nނީލަމުގައިވާ އަގު ބަދަލުކުރެވޭނީ ކޮންމެ ދުވަހަކުވެސް 12:00 ގައެވެ. މިގޮތުން އެދުވަހެއްގައި ބޯޑަށް އަރުވާ ފޮށިހުޅުވާނީ ނުވަތަ ސިޓީތައް ބަލައި ގަނެވޭނީ އެދުވަހުގެ 11:45ގެ ކުރިން ގެންނަ ސިޓީ ތަކެވެ. އޭގެ ފަހުން ފޮއްޓަށްލާ ސިޓީތަކުގެ އަގު ބޯޑަށް އެރުވޭނީ ޖެހިގެން އަންނަ ދުވަހުގެ 12:00 ގައެވެ.\nނީލަމުގައިވާ އަގު ޖެހިޖެހިގެން ދެދުވަހު އެއްއަގެއްގައި އޮވެއްޖެނަމަ އެއަގު ހުށަހެޅި ފަރާތަކަށް ނީލަން ނިންމާލެވޭނެއެވެ. (ދެދުވަސް ގޮތުގައި ބެލެވޭނީ ނޯޓިސްބޯޑަށް އަގުއަރުވާ ގަޑިން ފެށިގެން 48 ގަޑިއިރު ވުމުންނެވެ.)\nސިޓީލާ ނީލަމުގައިވާ އެއްޗެއްގެ ނީލަން ނިމިއްޖެނަމަ، އެކަން އެ ނީލަން ކާމިޔާބުކުރި ފަރާތަށް 24 ގަޑިއިރުތެރޭގައި ތިޔަ އިދާރާއިން އަންގަންވާނެއެވެ.\nއެއްފަރާތަށްވުރެ ގިނަ ފަރާތުން އެއްއަގެއް އެންމެމަތީ އަގެއް ގޮތުގައި ހުށަހަޅާފައިވާނަމަ އެދުވަހުގެ 12:00ގެ ކުރިން ފޯނުން އެފަރާތަކަށް އެންގޭނެއެވެ.\nނީލަމުން ބޯޓު ނަގާ ފަރާތުން ނީލަން ނިމޭތާ 24 ގަޑިއިރު ތެރޭގައި މިއިދާރާއަށް ފައިސާ ދައްކަންވާނެއެވެ. މިގޮތަށް ފައިސާ ދައްކާފައި ނުވާނަމަ އިންޒާރު ސިޓީއާއެކު އިތުރު3ދުވަހުގެ މުއްދަތެއް ފައިސާ ދެއްކުމަށް ނީލަން ކާމިޔާބު ކުރިފަރާތަކަށް ދެވޭނެއެވެ.\nވީމާ، މިކަމަށް ކުރިމަތިލައްވާ ފަރާތްތަކުން މިއިދާރާއަށް ސިޓީ ހުހެޅުއްވުމަށް ދަންނަވަމެވެ. ފެކްސް އަދި އީމެއިލްގެ ޒަރީޢާއިންވެސް އަގު ހުށަހެޅިދާނެއެވެ. ފެކްސް ނަންބަރަކީ 6820020 އަދި އީމެއިލް އެޑްރެހަކީ [email protected] އެވެ. އިތުރު މަޢުލޫމާތު ހޯއްދެވުމަށާއި އަދި އުޅަނދު ބެއްލެވުމަށް ގުޅުއްވާނީ ރަސްމީގަޑީގައި މިއިދާރާގެ، 6820020 ނުވަތަ 9992073 ނަންބަރު ފޯނަށެވެ.\n16 މުޙައްރަމް 1437


Kamaaludeen Ge Party In Ves Riyaasee Inthihaabu Gai Vaadha Kuraane - Vaguthu\nކާމާލުއްދީންގެ ޕާޓީން ވެސް ރިޔާސީ އިންތިހާބުގައި ވާދަކުރާނެ\nއަބްދުﷲ ކަމާލުއްދީން --\nކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި ގިނަ ދުވަސްތަކެއް ވަންދެން ވަޒީރުކަން ކުރެއްވި، އަބްދުﷲ ކަމާލުއްދީން އިސްވެ، އުފައްދަވާ "ގައުމީ އެއްބައިވަންތަ" ރިޔާސީ ކެންޑިޑޭޓަކު ނެރުއްވާނެ ކަމަށް ކަމާލުއްދީން މިއަދު ވިދާޅުވެއްޖެއެވެ.\nމައުމޫންގެ އެމްއާރުއެމް އިން ދާދި ފަހުން ވަކިވެވަޑައިގެންނެވި ކަމާލުއްދީން "ވަގުތަށް" ވިދާޅުވީ އޭނާ އުފައްދަވާ ޕާޓީން ކޮންމެ އިންތިހާބެއްގައި ވެސް ވާދަކުރައްވާނެ ކަމަށެވެ. ނަމަވެސް ޕާޓީގެ ޓިކެޓުގައި އަންނަ ރިޔާސީ ރޭހަށް ނުކުންނެވުމާ މެދު އަދި ގޮތެއް ނުނިންމަވާ ކަމަށް އޭނާ ވިދާޅުވިއެވެ.\n"އަދި ރިޔާސީ ރޭހަށް ޕާޓީގެ ފަރާތުން އަޅުގަނޑު ނުކުތުމާ ގުޅިގެން ގޮތެއް ނިންމަން ތަންކޮޅެއް އަވަސް. ހަމަ ގައިމުވެސް އަޅުގަނޑު ވާދަނުކުރިޔަސް އަންނަ އިންތިހާބެއްގައި ޕާޓީގެ ކޮންމެވެސް މެމްބަރެއް ވާދަކުރައްވާނެ. ރާއްޖޭގައި ބާއްވާ ކޮންމެ އިންތިހާބެއްގައި އިރާދަކުރެއްވިއްޔާ އަޅުުގަނޑުމެންގެ ޕާޓީން ވާދަކުރާނެ." ކަމާލުއްދީން ވިދާޅުވިއެވެ.\nކަމާލުއްދީން ވިދާޅުވީ ޕާޓީ ވުޖޫދު ނުވަނީސް ކެނޑިޑޭޓަކު ނިންމައިފިނަމަ އެހިސާބުން ފުރުސަތުތައް ހުއްޓޭނެ ކަމަށެވެ.\nގައުމީ އެއްބައިވަންތަކަމުގެ ޕާޓީއަކީ ރައީސް މައުމޫންގެ އިރުޝާދުގެ ދަށުން ހެދި އިތުރު ޕާޓީއެއް ކަމަށް ބައެއް މީހުން ތުހުމަތުކުރެއެވެ. އަނެއްބައި މީހުން ބުނާ ގޮތުގައި އެއީ ޖުމްހޫރީ ޕާޓީގެ ތެރެއިިން އުފެދުނު ޕާޓީއެކެވެ. ނަމަވެސް ކަމާލުއްދީން ވަނީ މިވާހަތައް ދޮގުކުރައްވައިފައެވެ.\nފަރުދީގޮތުން ބާރުވެރިކުރުވާ އިޖުތިމާއީ ދުޅަހެޔޮކަން ވަރުގަދަ ކުރުމަށް އާ އަޒުމެއްގައި ސިޔާސީ ފަލްސަފާއެއް ވުޖޫދުވާން ޖެހޭ ކަމަށް އޭނާ ދެކެވަޑައިގަންނަވައެވެ. އަދި ސްލާމްދީނަށް ނަސްރުދީ، ގައުމުގެ ސިޔާދަތުތައް ދަމަހައްޓަން ސިޔާސީ އާ ހަރަކާތެއް ފެށުމަކީ މުހިންމުކަމެއްގެ ގޮތުގައި އޭނާ ވިދާޅުވިއެވެ.\nކަމާލުއްދީން ވިދާޅުވި ގޮތުގައި ރައްޔިތުންގެ ތެރެއިން ގިނަ ބަޔަކު މިހާރު ތިބީ ވަރަށް ބޮޑަށް މާޔޫސް ވެފައެވެ. އަދި މިކަންކަން ހައްލު ނުކުރެވިގެން ދާ ދިއުމުގައި ރައްޔިތުން ތިބީ ފިކުރު ބޮޑުވެފައި ކަމުގައި ފާހަގަކުރެއްވިއެވެ. އޭނާ ވިދާޅުވީ އެޕާޓީއަށް ސޮއިކޮށްފައި ވަނީވެސް އެގޮތަށްް ފިކުރުބޮޑެވެފައިވާ މީހުން ކަމަށެވެ.\nއަދި ސިޔާސީ މަޝްރަހުގައި ފާހަގަކޮށްލެވޭ އެއްވެސް މީހަކު މިހާތަނަށް އެ ޕާޓީއާއި ގުޅިފައި ނުވާ ކަމަށް ވިދާޅުވިއެވެ. ކަމާލުއްދީންގެ މި ޕާޓީއަކީ ގައުމުގެ ހާލަތާއި ކަންބޮޑުވެފައިވާ މީހުންނާއި އެކު އުފެއްދި އާދައިގެ ޕާޓީއެއް ކަމަށްވެއެވެ.\nއެމްޑީޕީގެ ފަރާތުން އެޕާޓީގެ ލީޑަރު، އަދި ރައްޔިތުން މަޖިލީހުގެ ރައީސް މުހައްމަދު ނަޝީދު އަންނަ ރިޔާސީ އިންތިހާބުގައި ވާދަކުރުމުގެ ޝައުގުވެރިކަން ފާޅުކޮށްފައިވެއެވެ. އިދިކޮޅު ޕީޕީއެމްގެ ސްޓޭންޑްއަކީ އެޕާޓީގެ ލީޑަރު، އަދި ކުރީގެ ރައީސް އަބްދުﷲ ޔާމީން ވާދަކުރުމެވެ. ނަމަވެސް ހުކުމެއްގައި ހުރުމުން އަދި ރައީސް ޔާމީނަށް ވާދަކުރުމުގެ ފުރުސަތެއް ނެތެވެ.\nއަމިއްލަ ގޮތުން އުމަރު ނަސީރު ވާދަކުރާނެ ކަމަށް ވިދާޅުވެފައިވާއިރު ޑީއާރުޕީގެ ލީޑަރު އަބްދުﷲ ޖާބިރުވެސް ވަނީ 2023 ގެ އިންތިހާބުގައި ވާދަކުރަން ނިންމަވައިފައެވެ.\nކަމާލުއްދީނަށް އަނެއްކާ ފޯމް ހުށަހަޅަން ފުރުސަތު، އެމްއާރްއެމްއިން ވަކިވިކަން އަންގައިފި!\nޖުލައި 14, 2021 14:07\nރަގަޅު ކަމެއް މަށައްވެސް ޖާގައެއް ލިބޭނެ ކަމުގެ އުއްމީދުގައި ހުރިން، ސަރުކާރު އެކުލަވާލާއިރު އަންގާލައްޗޭ ވަޒީރު ކަމުގެ މަޤާމެއް ބޭނުމީ !\nޖުލައި 14, 2021 14:11\nކަމާލު ކޮންވައްތަ ރު ހުންނަނީ؟..\nޖުލައި 14, 2021 14:37\nމިރާއްޖޭގަ ގާނޫނު އަސާސީއޭ ކިޔާ އެއްޗެއް އޮވެޔޯ. އޭގަ ހުންނަ ހައްގުތައް އޮންނަނީ ހަމައެކަނި މުއްސަނދިންނަށް. ސިޓީ ކައުންސިލެއް، ފުލުހުންނެއް، އެހެން ބައެއް އާންމު ރައްޔިތެއްގެ ހައްގެއް ރައްކާކޮށެއް ނުދޭ. ކަލޭމެން ވެރިކަމާ ނުހިފާ އިހަށް އެކަމާ އުޅެބަލަ. އެކަން ކޮށްދިނުމުގެ ޔަގީންކަން ދީފިއްޔާ ކަލޭމެނަށް ވޯޓުދޭނަން\nޖުލައި 14, 2021 18:28\n3000 މީހުން ހަމަޥާނެބާ. މައުމޫނަށްވެސް ކިރިޔާވީ


Furathama5dhuvahu sarukaarun haradhu kuree emme 4,000 rufiyaa | Mihaaru\nއަހަރުގެ ފުރަތަމަ ފަސް ދުވަހު ސަރުކާރުން ހޭދަކުރީ އެންމެ 4،000 ރުފިޔާ\n08 ޖެނުއަރީ 2019 - 10:34 69 comments\nޖެނުއަރީ މަހުގެ ފުރަތަމަ ފަސް ދުވަހު ސަރުކާރުން ހޭދަކުރީ އެންމެ 4000ރ. ކަމަށް ފިނޭންސް މިނިސްޓްރީގެ ހިސާބުތަކުން ދައްކައިފި އެވެ.\nފިނޭންސް މިނިސްޓްރީން ކޮންމެ ހަފްތާއަކު އެއް ފަހަރު ނެރޭ މާލީ ރިޕޯޓުގައިވާ ގޮތުން، ޖެނުއަރީ މަހުގެ ފުރަތަމަ ފަސް ދުވަހު ހޭދަކޮށްފައިވަނީ 4،013ރ. އެވެ.\nމިދިޔަ ހަފްތާގައި ސަރުކާރު މަސައްކަތްކުރީ ދެ ދުވަހު އެވެ. އަނެއް ތިން ދުވަހަކީ ބަންދު ދުވަސްތަކެވެ.\nމި އަހަރުގެ ފުރަތަމަ ހަފްތާގައި އެންމެ ބޮޑު ހޭދައެއް ކޮށްފައިވަނީ ހޯމް މިނިސްޓްރީންނެވެ. އެއީ 2،600ރ. އެވެ. ހެލްތު މިނިސްޓްރީން ހޭދަކޮށްފައިވަނީ 1،243ރ. އެވެ. ޓެކްސް އެޕީލް ޓްރައިބިއުނަލް އިން 95ރ. ހޭދަކޮށްފައިވާ އިރު މޯލްޑިވްސް އިންލެންޑް ރެވެނިއު އޮތޯރިޓީގެ ހޭދަައަކީ 75ރ. އެވެ.\nމި އަހަރުގެ ފުރަތަމަ ހަފްތާގައި ދައުލަތުގެ އެހެން އެއްވެސް އިދާރާއަކުން ހަރަދެއް ކޮށްފައެއް ނުވެ އެވެ. ދައުލަތުގެ ބަޖެޓުންހަރަދުތައް މެނޭޖުކުރާ 52 އިދާރާ ހިމެނެ އެވެ.\nފިނޭންސް މިނިސްޓްރީން ބުނީ އަހަރު ފެށޭ ދުވަސްވަރު އާންމު ގޮތެއްގައި ވެސް ސަރުކާރުން މާ ބޮޑު ހޭދައެއް ނުކުރާ ކަމަށެވެ. އެންމެ ބޮޑެތި ހަރަދުތައް ކުރެވޭނީ، އަހަރު ނިމޭ ހިސާބުގައި ކަމަށް އެ މިނިސްޓްރީން ބުނެ އެވެ.\nއާ ސަރުކާރުގެ ފުރަތަމަ އަހަރު ފެށުނު އިރު މި އަހަރުގެ ބަޖެޓަކީ 30.2 ބިލިއަން ރުފިޔާ އެވެ. އޭގެ ތެެރެއިން އާމްދަނީގެ ގޮތުގައި ދައުލަތަށް ލިބޭނީ 23.2 ބިލިއަން ރުފިޔާ ކަމަށް ލަފާކޮށްފައިވެ އެވެ. އެކަމަކު ހަރަދު އުޅޭނީ، ބަޖެޓުގައި ލަފާކޮށްފައިވާ ގޮތުން ނަމަ 27 ބިލިއަން ރުފިޔާގަ އެވެ.\nއިތުރު ލިޔުންތައް ފިނޭންސް މިނިސްޓްރީ ސަރުކާރު ދައުލަތުގެ އާމްދަނީ ދައުލަތުގެ ހަރަދު\nބަދަލު ދިން ވަރު ހަ ގުނަ މައްޗަށް ހިނގައްޖެ!\nއާމްދަނީ6ބިލިއަން، ހަރަދުކުރީ5ބިލިއަން


India Out Muzaaharaa: Muzaaharaa Huttuvumah Sifain Thayyaaree Haalathugai އިންޑިއާ އައުޓް މުޒާހަރާ: މުޒާހަރާ ހުއްޓުވުމަށް ސިފައިން ތައްޔާރީހާލަތުގައި – Huvadhoo News India Out Muzaaharaa: Muzaaharaa Huttuvumah Sifain Thayyaaree Haalathugai Huvadhoo News\nއިންޑިއާ އައުޓް މުޒާހަރާ: މުޒާހަރާ ހުއްޓުވުމަށް ސިފައިން ތައްޔާރީހާލަތުގައި\nއިދިކޮޅު ކޯލިޝަނުން މިއަދު ބާއްވަން އުޅޭ މުޒާހަރާ ހުއްޓުވުމަށް ދިވެހި އަސްކަރިއްޔާގެ ސިފައިން ނެރެފިއެވެ.\nއިދިކޮޅު ކޯލިޝަނުން މިއަދު ބާއްވަން ނިންމާފައިވާ މުޒާހަރާ ހުއްޓުވުމުގެ ގޮތުން މިއަދު2ޖަހާ އެހާކަންހާއިރުން ފެށިގެން ފުލުހުން ދަނީ ހަރަކާތްތެރިވަމުންނެވެ.\nއެގޮތުން ޕީޕީއެމްގެ އޮފީހަށް ދެވެން އޮތް ހުރިހާ މަގެއް ބެރިކޭޑް ޖަހައި ބަންދުކޮށްފައިވާއިރު، މައުލޫމާތު ލިބިފައިވާ ގޮތުގައި ރައީސް ޔާމީން ދިރިއުޅުއްވާ ގެކޮޅު ކައިރީވެސް ފުލުހުން ދަނީ ހަރަކާތްތެރިވަމުންނެެވެ.\nއޭގެ އިތުރުން މުޒާހަރާ ފެށެން ގިނަ ވަގުތުތަކެއް އޮއްވާ ފުލުހުން ވަނީ، މާލެ ސިޓީ ކައުންސިލްގެ ޑެޕިއުޓީ މޭޔަރު އަހުމަދު ނަރީޝް ހައްޔަރުކޮށްފައެވެ.


ޕާޓީ ހަދަން ޢަބްދުﷲ ކަމާލުއްދީން ހުށަހެޅުއްވި ފޯމު ބާތިލު | Atoll News\nޕާޓީ ހަދަން ޢަބްދުﷲ ކަމާލުއްދީން ހުށަހެޅުއްވި ފޯމު ބާތިލު\nޝާއިޢުކުރީ: މުޙައްމަދު އަފްރާޙް ޖުލައި 14, 2021, 19:04\nރާއްޖޭގައި އިތުރު ސިޔާސީ ޕާޓީއެއް ހެދުމަށް އަބްދުﷲ ކަމާލުއްދީން ޕާޓީއެއް އުފެއްދުމަށް ހުށަހެޅި ފޯމް އިލެކްޝަން ކޮމިޝަނުން ބާތިލުކޮށްފި އެވެ.\nއެ ކޮމިޝަނުން ކޮށްފައިވާ ޓްވީޓެއްގައި ބުނެފައިވަނީ “ސިޔާސީ ޕާޓީއެއް އުފެއްދުމަށް އެދި ހުށައަޅާ މީހެއްގެ ކިބައިގައި ހުންނަން ޖެހޭ ޝަރުތު ފުރިހަމަ ނުވާތީ، ސިޔާސީ ޕާޓީއެއް އުފެއްދުމަށް އެދި އަބްދުﷲ ކަމާލުއްދީން ހުށަހެޅި ފޯމަކީ ބާޠިލް ފޯމެއް ކަމުގައި މިއަދު ކޮމިޝަނުން ނިންމައިފި” މިފަދައިން ނެވެ.\nސިޔާސީ ޕާޓީއެއް އުފެއްދުމަށް އެދި ހުށައަޅާ މީހެއްގެ ކިބައިގައި ހުންނަން ޖެހޭ ޝަރުތު ފުރިހަމަ ނުވާތީ؛ ސިޔާސީ ޕާޓީއެއް އުފެއްދުމަށް އެދި އަލްފާޟިލް އަބްދުﷲ ކަމާލުއްދީން ހުށަހެޅި ފޯމަކީ ބާޠިލް ފޯމެއް ކަމުގައި މިއަދު ކޮމިޝަނުން ނިންމައިފި. @akdeen\n— Elections Commission (@ElectionsMv) July 14, 2021\nއިލެކްޝަންސް ކޮމިޝަންގެ މީޑިއާ ގްރޫޕުގައި ބުނެފައިވަނީ ޢަބްދުﷲ ކަމާލުއްދީން އަދިވެސް އޮންނެވީ އެމްއާރްއެމް ގެ މެމްބަރެއްގެ ގޮތުގައި ކަމަށެވެ.\nއިތުރު ތަފްސީލެއް ނުދެ އެވެ.\nސިޔާސީ ޕާޓީއެއް އުފައްދަވަން އިލެކްޝަނަށް ހުށަހަޅުއްވާއިރު، ހުށަހަޅުއްވާ މީހާއަކީ އެއްވެސް ސިޔާސީ ޕާޓީއެއްގެ ރަޖިސްޓްރީއެއްގައި ހުރި މީހަކަށް ވެގެން ނުވާނެ ކަމަށާއި ކަމާލުއްދީން ސިޔާސީ ޕާޓީއެއް ރަޖިސްޓްރީކުރުމަށް އިލެކްޝަންސް ކޮމިޝަނަށް ހުށަހެޅުއްވީ މިމަހުގެ 11 ވަނަ ދުވަހު ކަމަށް ވެސް އީސީ އިން ބުނެފައި ވެއެވެ.\nދައުލަތަށް ގިނަ ޚިދުމަތްތަކެއް ކޮށްދެއްވާ އަދި ރައީސް މައުމޫން ދައުރުގައި މިނިސްޓަރުކަން ކުރެއްވި އަބްދުﷲ ކަމާލުއްދީން ހުށަހެޅުއްވީ ގައުމީ އެއްބައިވަންތަކަމުގެ ޕާޓީގެ ނަމުގައި ޕާޓީއެއް އުފެއްދެވުމަށެވެ.\nކަމާލުއްދީން ވިދާޅުވެފައިވަނީ އާ ގާނޫނުއަސާސީގެ ދަށުން ރައްޔިތުން ބާރުވެރިކޮށް، ދައުލަތުގެ ބާރުތައް ވަކިކޮށްފައިވީ ނަމަވެސް ގައުމުގައި ހައްލު ނުކުރެވި ހުރި އެތައް މައްސަލަތަކެއް އެބަހުރި ކަމަށެވެ.\nކަމާލުއްދީންގެ އިތުރުން ރައްޔިތުންގެ މަޖިލީހުގެ ދަނގެތި ދާއިރާގެ މެންބަރު މުހައްމަދު ނާޒިމް ވެސް ވަނީ އަމިއްލަ ސިޔާސީ ޕާޓީއެއް އުފެއްދުމުގެ މަސައްކަތް ފައްޓަވައި، 3،000 ސޮއި ހަމަކުރައްވާފަ އެވެ.\nރާއްޖޭގައި މިހާރު 10 ސިޔާސީ ޕާޓީ އެއް ހަރަކާތްތެރިވަމުން އަންނަ އިރު، އެންމެ ފަހުން ރަޖިސްޓަރީ ކުރީ އެމްއާރުއެމް އެވެ. އެޕާޓީ ރަޖިސްޓަރީ ކުރީ 2019 ވަނަ އަހަރުގެ ނޮވެމްބަރު މަހު އެވެ.


ދޮގުވެރިން: މުޖުތަމަޢަށް ހުރި ނުރައްކަލެއް | ފަހުގެ މައްސަލަތައް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފަހުގެ މައްސަލަތައް ދޮގުވެރިން: މުޖުތަމަޢަށް ހުރި ނުރައްކަލެއް\nދޮގުވެރިން: މުޖުތަމަޢަށް ހުރި ނުރައްކަލެއް\n02 މާރިޗު 2005\nހަމަ އެކަނި ހަދާލާ ދޮގަކަށް ބައެއްޤާނޫނު ތަކުގައި އަދަބެއް ނޯވެއެވެ. މި ޤާނޫނުތަކުގައި އަދަބެއް ނެތް ނަމަވެސް ދޮގު ހެދުމަކީ އަޅުގަނޑުމެންގެ މުޖުތަމަޢް ގައި މިއަދު ޢާއްމުވެފައިވާ ވަރަށްބޮޑު ކުށެކެވެ. މީހަކު ހަދާލާ ކުޑަދޮގަކުން ވެސް ބޮޑެތި ޢާއިލާތައް ރޫޅި ވިއްސިވިހާލިވެގެންދެއެވެ. މީހުންގެ ތެރޭގައި ފިތުނައާއި ރުޅިވެރިކަން އުފައްދައެވެ. މަޖަލަކަށް ބުނެލާ ދޮގުބަސް ތަކުގެ ސަބަބުން ކުށެއްނެތް އެތައްބަޔަކަށް އަނިޔާ ލިބެއެވެ.\nވަރި ކުރަން ދިމާވާ ސަބަބު ތަކުގެ ތެރެއިން ނުވަދިހަ އިން ސައްތަ އަކީ ދޮގު ގެ ސަބަބުން ކުރިމަތިވާ ކަންކަމެވެ.\nއެއްބަޔަކު މަޖަލަކަށް ދޮގު ހަދާއިރު އަނެއްބަޔަކު މިކަން ކުރަނީ ދޭދޭ މީސްމީހުންގެ މެދުގައި ނަފްރަތާއި ރުޅިވެރިކަން އުފައްދާށެވެ.އަނބިމީހާ ފިރިމީހާއަށް ދޮގުހަދަނީ އެވެ.ފިރިމީހާ އަނބިމީހާއޭ ކިޔައިގެން މީހުންގެ ކުރިމަތީގައި ދޮގުވާހަކަތައް ފަތުރަނީއެވެ. ދަރިން މައިންބަފައިންނަށް ދޮގު ހަދަނީ އެވެ. މުއައްޒަފުން ވެރިންނަށް ދޮގު ހަދަނީ އެވެ. ދޮގުގެ ސަބަބުން މިދުނިޔެ އަކީ ހީލަތާއި މަކަރުން ފުރިގެންވާ ދުނިޔެއަކަށް ބަދަލުވަމުން ދަނީއެވެ.\nދޮގު ހަދާމީހުން ސިފަ ކުރާނީ ކިހިނެއްހެއްޔެވެ؟\nދޮގު ހެދުން އެއީ ހަމައެކަނި ބައްޔެއްހެއްޔެވެ؟ ދޮގު ހަދާމީހުންނަކީ މުޖުތަމަޢް އަށް ހުރި ނުރައްކަލެއްހެއްޔެވެ؟ ނަފްސާނީ ޢިލްމުވެރިން ދެކޭ ގޮތުގައި ދޮގުހަދާމީހުންނަކީ ނަފްސާނީ ގޮތުން ބަލި ކަށި ކަމެއްލިބިފައިވާ ބައެކެވެ. އެފަދަ މީހުންނަށް ދޮގެއް ހަދާލުމުން ނޫނީ ހިތްހަމަ ޖެހުމެއް ނުލިބޭނެއެވެ.\nމިނުބައި އާދަ އަށަގަންނަނީ ކުޑައިރުއްސުރެއެވެ. ބޮޑުވާވަރަކަށް ހަދާ ދޮގުތައްވެސް ދާނީ ބޮޑެތި ވަމުންނެވެ.ބައެއް ފަހަރު އެމީހުންނަށް ލިބޭ މަޢުލޫމާތުގެ ތެރެއަށް ދޮގު އިތުރު ކޮށްގެން ވެސް ވާހަކަ ހަދައެވެ.ވުމާއި އެކު ދޮގުވެރިންނަކީ މުޖުތަމަޢް އަށް ހުރި ނުރައްކަލެއްހެއްޔެވެ؟\nދޮގު ހަދާ މީހުން ބެހެނީ3ބަޔަކަށެވެ. ފުރަތަމަ ބަޔަކީ އެއްބަޔަކު އަނެއްބަޔަކާއި ފިތުނައާއި ރުޅިވެރިކަން އުފެއްދުމެއް މީހުން ހަދާ ދޮގުތަކެވެ. އެއްވެސް ޝައްކެއްނެތް ގޮތުގައި މިވައްތަރުގެ މީހުންނަކީ މުޖުތަމަޢް އަށް ހުރި ވަރަށް ބޮޑު ނުރައްކަލެކެވެ. ގިނަފަހަރު ބޮޑެތި ޖަރީމާ ތަކުގެ މުގުލުގައި ވަނީ މީހަކު ބުނެލާ ދޮގު ވާހަކަ ތަކެވެ.\nއޭގެ މިސާލަކީ ދެމަފިރިންގެ ދޭތެރޭގައި ފިތުނައުފައްދަން ބޭނުންވާ މީހަކު ފިރިއެއް ގާތު އޭނާގެ އަނބިމީހާ އޭ ކިޔައިގެން ދޮގުވާހަކަ ތަކެއް ދެއްކުމުން ފިރިމީހާ އެއްވެސް ބަލާލުމެއް ނެތި އަނބިމީހާ ވަރި ކުރުމެވެ. ނުވަތަ އަނބިމީހާ އަށް އަނިޔާކޮށް ހެދުމެވެ. މިހުރިހާ ކަމެއްގެ ފެށުން ގުޅިފައިވަނީ މި ބުނި ދޮގު ވެރިޔާއާއިއެވެ. ހަމަ އެގޮތަށް މުޖުތަމަޢުގެ އެކުވެރިކަން ގެއްލި އާޢިލާ ތައް ރޫޅި މީހުންގެ މެދުގައި ބަދަލުހިފުމާއި ފިތުނަވެރިކަން ދޮގު ގެ ސަބަބުން އުފައްދައެވެ.\nދޮގުގެ ދެވަނަ ވައްތަރަކީ މީހުންގެ މެދުގައި ސުލުޙަ ޤާއިމު ކުރަން ހަދާ ދޮގެވެ. ހަމައެގޮތަށް ޚުޝާމިދުކޮށް، މަދަޙަ ކިޔުމަށް ވެސް ބައެއްމީހުން ދޮގު ހަދައެވެ.\nދޮގު ހަދަން ފަށަނީ ކިހިނެތް؟\nކުޑަކުދިން އެކުދިންގެ ޢުމުރުން ގާތްގަނޑަކަށް6އަހަރުން ފެށިގެން ދޮގުހަދަން ދަސްކުރެއެވެ. ގިނަފަހަރަށް އެކުދިން މިކަން ދަސް ކުރަނީ މައިންބަފައިންގެ ފަރާތުންނެވެ. މިސާލަކަށް ބައްޕައަށް ފޯނެއް އަންނައިރު އޭނާގެ ކުޑަދަރިފުޅު ގާތު މިވަގުތު ގެޔަކުނޫޅެޔޭ ބުނާށޭ ކިޔާ ދޮގު ހަދައެވެ. ގަސްތުގައި ނޫން ނަމަވެސް މިހެދުނު ކުޑަދޮގުގެ ސަބަބުން އެކުޑަކުއްޖާގެ މުޅި ޢުމުރުގައި ވެސް ދޮގު ހެދުމުގެ ސިފަ ހަރުލާ ގޮތް ވެއެވެ. ހަމަ އެގޮތަށް ކުޑަކުދިންނަށް ގޭތެރެއިން ގިނަފަހަރު މިފެންނަނީ މަންމައާއި ބައްޕަ އެކަކު އަނެކަކަށް ދޮގުހަދާ މަންޒަރެވެ. އަނބިމީހާ އަށް ކުރެވޭ ކުށަކުން ސަލާމަތްވުމަށްޓަކައި ފިރިމީހާ ގެއައަށް އަންނައިރު އެކަން ވީގޮތް ތެދުބަހުން ކިޔައިދިނުމުގެ ބަދަލު ގައި ބަލަނީ ކޮންމެސް ދޮގެއް ހަދައިގެން އެކުށް ފޮރުވޭތޯއެވެ. ގިނަ ފަހަރަށް މިކަމުގެ ތެރެއަށް ވައްދާނީ އެ ކުށެއްނެތް ކުޑަކުއްޖާއެވެ. އޭގެ ސަބަބުން ނޭނގި ނަމަވެސް އެދަސް ކޮށްދެވެނީ ކަންތައްތައް ފޮރުވުމަށްޓަކައި ދޮގުހަދަން ޖެހޭނެކަމެވެ.\nހަމަ އެގޮތަށް ބައެއް ޢާއިލާ ތަކުން ބަލަނީ ދަރިފުޅު ރަނގަޅުވާނީ އޭނާއަށް ބިރުދައްކާފައި ބެހެއްޓީމާ ކަމަށެވެ. ނަމަވެސް އެކުދިން މަންމަ ނުވަތަ ބައްޕަދެކެ ބިރުގަންނަނަމަ ކަންތައްތައް ހިނގިގޮތަށް ތެދުބަހުން ބުނަންއާދައެއް ނުވާނެއެވެ. ބިރުގެ ސަބަބުން ގިނަފަހަރަށް ދޮގުހަދަން މަޖުބޫރުވެއެވެ.\nޤާނޫނުގައި ދޮގު ހެދުމުންލިބޭ އަދަބު:\nމީހަކު ހަދައިގެން ވާހަކަ އެއްދައްކައިފިނަމަ،ނުވަތަ އިވުނުވާހަކައެއް ސާބިތުކޮށް ނުދެވޭގޮތުގައި ދައްކައިފިނަމަ ދިވެހިރާއްޖޭގެ ޤާނޫނުގައި އެމީހެއްގެ އަދަބަކީ މަދުވެގެން 1މަސް ދުވަހާއި6މަސް ދުވަހާއި ދެމެދު ގޭގައި ބަންދު ކުރުން ނުވަތަ 25 ރުފިޔާ އާއި 200 ރުފިޔާއިން ޖޫރިމަނާ ކުރުމެވެ.\nއިސްލާމްދީން ދޮގުވެރިންނާއިމެދު ދެކޭގޮތް؟\nއިސްލާމްދީނުގައި ވަނީ ދޮގުހެދުން މަނާ ކުރައްވާފައެވެ. އަދި އެއީ މުނާފިގުންގެ ސިފަތަކުގެ ތެރެއިން ސިފައެއް ކަމަށް ރަސޫލާ ވަނީ ހަދީސް ކުރައްވާފައެވެ. ނަމަވެސް ބައެއް ޙާލަތުތަކުގައި އިސްލާދީނުގައި ދޮގު ހެދުން ހުއްދަކުރެއްވިއެވެ. އެ ގޮތުން ހަނގުރާމައިގަޔާއި ދެމަފިރިންގެ ދޭތެރޭގައި ސުލްޙަޤާއިމު ކުރުމަށާއި އަދި މީސްމީހުންގެ މެދުގައި ފިތުނަ ފެތުރުނަ ނުދިނުމަށްޓަކައި ދޮގު ހެދުން އިސްލާމްދީން ހުއްދަކުރައްވައެވެ.\nދޮގަކީ ހުރިހާ ނުބައިކަމެއްގެ މުގުލެވެ. ވީމާ ދޮގުހެދުމާއި ދުރުވެ، ތެދުބަހުުން ވާހަކަ ދައްކާބަޔަކަށް ވުމަށް އަޅުގަނޑުމެން މަސައްކަތްކުރަން ޖެހޭނެއެވެ. މަޖަލަކަށް ނަމަވެސް ދޮގުހެދުމުގެ ސަބަބުން ކުރިމަތިވެދާނެ ނުރައްކާތައް ވަރަށް ބޮޑުކަން އަޅުގަނޑުމެން ދަންނަން ޖެހޭނެއެވެ.


ރައީސް ނަޝީދު ލަންކާގައި، އެމްޑީޕީން ހަދަން މިއުޅެނީ ކިހިނެއް!\nރައީސް ނަޝީދު ރާއްޖެ ވަޑައިގަތުމަކީ މި ވަގުތު ގިނަ ބަޔަކު އެދޭ ކަމެއް\nކ. މާލެ | 1 ފެބްރުއަރީ 2017 | ބުދަ 20:56 | 3,464\nރައީސް ނަޝީދު ބުދަ ދުވަހު ލަންކާގައި ބޭއްވި އެމްޑީޕީގެ ގައުމީ މަޖިލީހުގައި ވާހަކަ ދައްކަވަނީ - ރާއްޖެއެމްވީ\nރައީސް ނަޝީދު ދާދިފަހުން ވިދާޅުވެފައި ވެއެވެ. ރާއްޖޭގައި 2018 ވަނަ އަހަރު އޮންނަ އިންތިޚާބުގެ ކުރިން އެނބުރި ރާއްޖެ ވަޑައިގަންނަވާނެ ކަމަށެވެ. އެކަމުގެ އަލާމާތްތައް މިހާރު ދަނީ ފެންނަމުންނެވެ. އެ މަނިކުފާނު މިހާރު ހުންނެވީ ރާއްޖެއާ ވަރަށް ކައިރި ހިސާބެއްގައެވެ. ޕާޓީގެ އިސް ހުރިހާ ބޭފުޅުންނާ އެކު މި ވަގުތު ހުންނެވީ ސްރީ ލަންކާގައެވެ. އެގައުމުގައި ތިބި ގިނަ ދިވެހިންނާ އެ މަނިކުފާނު ގެންދަވަނީ ބައްދަލުކުރައްވަމުންނެވެ. މިފަދަ ދަނޑިވަޅެއްގައި ހުރިހާ އެންމެންގެ ވެސް ސުވާލަކަށް ވެފައި އޮތީ ވާން މިއުޅެނީ ކިހިނެއްބާއެވެ؟\nރައީސް ނަޝީދު ލަންކާ އަށް ވަޑައިގެންފައި މި ވަނީ އެމްޑީޕީއާ މެދު ގިނަ ބަޔަކު ޝަކުވާތައް ކުރަމުންދާ ދަނޑިވަޅެއްގައި ޚުދު ސަޕޯޓަރުން ވެސް މާޔޫސްވެފައި ތިބި ވަގުތެއްގައެވެ. ސަރުކާރުގެ ފިއްތުންތަކުގެ ދަށުގައި ތާށިވެ ޕާޓީގެ ސީދާ ހަރަކާތްތައް ހުއްޓި، އަޑު ކެނޑިގެން ދިޔުމުގެ ސަބަބުން ޕާޓީ އަށް ވަމުންދާ ގޮތާ މެދު ގިނަ ބަޔަކު ދިޔައީ ސުވާލު އުފައްދަމުންނެވެ. ޕާޓީ ނެނގި މަޑުވެފައި އޮތް މައިގަނޑު އެއް ސަބަބަކީ ޕާޓީގެ އިސް ފަރާތްތައް "ލޮނުމަޑުވުމާއި" ރައީސް ނަޝީދު އިނގިރޭސި ވިލާތުގައި އަރުވާލެއްވިގެން ހުންނެވުމާއި ޕާޓީގެ ޗެއާޕާޝަން ވެސް ރާއްޖެއިން ބޭރުގައި ހުންނަވަން ޖެހިވަޑައިގަތުމުން އިސްތިއުފާ ދިނުމެވެ. އަދި ސަރުކާރުގެ ހަރުކަށި އަމަލުތަކުގެ ސަބަބުން ގާނޫނުތައް ހަދައި ޕާޓީގެ ހަރަކާތްތަކުގައި ތަޅު އެޅުވުމަކީ ވެސް އިދިކޮޅު އެމްޑީޕީގެ ސީދާ ހަރަކާތްތައް މަދުވުމުގެ ސަބަބެކެވެ.\nމި ހާލަތުގައި ލޯކަލް ކައުންސިލް އިންތިޚާބުގެ ކަންކަން ވެސް އެންމެ އެކަށީގެންވާ ގޮތުގައި ހިނގައިދާނެތޯ ގިނަ ބަޔަކު ދިޔާއީ ސުވާލު އުފައްދަމުންނެވެ. ޕާޓީގެ ހަރަކާތްތަކަށް ކިރިޔާ ވެސް ދިރުމެއް ލިބެން ފެށީ ކައުންސިލް އިންތިޚާބުގެ ކެމްޕެއިނާއި އާ ޗެއާޕާސަންގެ މަގާމަށް ގާނޫނީ ވަކީލް ހަސަން ލަތީފް ކެމްޕެއިން ފެއްޓެވުމުންނެވެ. ނަމަވެސް އެ ކެމްޕެއިނުގައި ވެސް އިހުގެ ފޯރި ނެތުމުން ގިނަ ބަޔަކު ތުންތުން މަތިން ދިޔައީ ޝަކުވާ ކުރަމުންނެވެ.\nއެއްބަޔަކު ބުނަމުންދަނީ އެމްޑީޕީގެ އިންޖީނު ހަލުވިކުރުމަށް ރައީސް ނަޝީދު ކޮންމެހެން ވެސް ރާއްޖެ ވަޑައިގަތުން މުހިންމު ކަމަށެވެ. އެއީ އިއްވާފައިވާ 13 އަހަރުގެ ޖަލު ހުކުމް ތަންފީޒުކުރެއްވުމަށް ޖަލުގައި އޮންނަވަން ވިޔަސް މިދަނޑިވަޅުގައި ޕާޓީގެ ސަޕޯޓަރުންނަށް ލިބިގެންދާނެ ހިތްވަރެއް ކަމަށެވެ. ރައީސް ނަޝީދު ވެސް ދާދި ފަހުން ވަނީ އެގޮތަށް ވިދާޅުވެފައެވެ.\n"އަޅުގަނޑު އިރާދަކުރެއްވިޔާ އެނބުރި ދާނަން. ދެން އެއީ ޖަލަށް ކަމަށް ވިޔަސް ޖަލަށް. އަޅުގަނޑުގެ ހަޔާތް ނިމެންދެނެއް އަޅުގަނޑު ރާއްޖެއިން ބޭރުގައި އުޅޭކަން ގަސްތެއް ނުކުރަން. އަދި ކުރިއަށް އޮތް ރިޔާސީ އިންތިޚާބުގެ ކުރީގައި އިރާދަކުރެއްވިއްޔާ އަޅުގަނޑު ރާއްޖެ ދާނަން،" ދާދިފަހުން ރާއްޖެ ޓީވީގެ "ފަލަސުރުޚީ" ޕްރޮގްރާމަށް އިނގިރޭސި ވިލާތުގައި ހުންނަވައި ދެއްވި އިންޓަވިއުއެއްގައި ވިދާޅުވެފައި ވެއެވެ.\nރައީސް ނަޝީދުގެ މައްޗަށް ޓެރަރިޒަމްގެ ދައުވާ ސާބިތުކޮށް 13 އަހަރަށް ޖަލަށްލުމާ އެކު ވެސް ގިނަ ބަޔަކު އުންމީދުކޮށްގެން ތިބީ މާގިނަ ދުވަހެއް ނުވެ އެމަނިކުފާނު މިނިވަން ވާނެ ކަމަށެވެ. ސަރުކާރާއެކު ކުރެވުނު މަޝްވަރާތަކުގައި އެކަން ވަކި ގޮތަކަށް ހަމަޖެހުނު ނަމަވެސް އެއީ ކުރީގެ ނައިބު ރައީސް އަހްމަދު އަދީބު ވަކިން ވެވަޑައިގެންނެވި ވައުދަކަށެވެ. ސަރުކާރުން ދެނަހުރި ކަމަކަށް ނުވިއެވެ. ނަމަވެސް އޭރު ވެސް ސަޕޯޓަރުން އުންމީދުކޮށްގެން ތިބީ އެ ދަނޑިވަޅުގައި އެންމެ ރަނގަޅު ގޮތަކީ ރައީސް ނަޝީދު ގައުމުން ބޭރަށް ވަޑައިގެންނެވޭނެ ގޮތެއް ވުމެވެ. ތަފާތު އެކި ސަބަބުތަކާ ހުރެ ނަމަވެސް ސަރުކާރަށް މަޖުބޫރުވީ އެމަނިކުފާނު އިނގިރޭސި ވިލާތަށް ފޮނުވުމަށެވެ. އެއީ އެނބުރި ވަޑައި ނުގަންނަވާނެކަން ވެސް އެނގި ތިބެއެވެ.\nރައީސް ނަޝީދު ވިދާޅުވި ގޮތުން ނަމަ ސަރުކާރުން އެމަނިކުފާނު އިނގިރޭސި ވިލާތަށް ފޮނުވީ ޖަލުގައި ބެހެއްޓުމަކީ ސަރުކާރަށާއި ރައީސް ޔާމީނަށް ދަތި ކަމަކަށް ވާތީ ބޭރުގެ ފަރާތްތަކާ މަޝްވަރާކުރުމަށް ފަހުއެވެ. ރައީސް އިނގިރޭސި ވިލާތަށް ވަޑައިގެންނެވުމުން އެމްޑީޕީ ވެސް މައިތިރިވުމަކީ ސަރުކާރަށް ލިބުނު ކާމިޔާބީއެއް ކަމަށް ބެލެވިދާނެއެވެ. ނަމަވެސް ރައީސް ނަޝީދު ވިދާޅުވާ ގޮތުން އިނގިރޭސި ވިލާތަށް ވަޑައިގެން އިސްލާހަށް މަސައްކަތްކުރެއްވުމަށް ފުރުސަތު ލިބިވަޑައިގަތުމަކީ ކާމިޔާބީއެކެވެ.\nކޮންމެއަކަސް ރައީސް ނަޝީދު ރާއްޖޭގައި ނެތުމަކީ ސަރުކާރަށް އޮތް ހިތްހަމަޖެހުމެކެވެ. އެހެން ކަމުން އެމަނިކުފާނު އެނބުރި ރާއްޖެ ވަޑައިގެންނެވުމަކީ ސަރުކާރުން އެހާ ބޭނުންވާނެ ކަމެއްހެން ހިޔެއް ނުވެއެވެ. ނަމަވެސް އެއީ މި ވަގުތަށް މުހިންމު ކަމެކެވެ. ލޯކަލް ކައުންސިލް އިންތިޚާބާއި ރިޔާސީ އިންތިޚާބަށް ސަރުކާރުން ހަބޭހަށް ކެމްޕެއިން ފަށައި ވަރުގަދަވެފައިވާ ދަނޑިވަޅުގައި އެ ކެމްޕެއިން ފަނޑުކޮށްލެވޭ ވަރުގެ ހަރަކާތްތަކެއް އިދިކޮޅުން ވެސް ފެންނަން އެބަޖެހެއެވެ. އެކަމަށްޓަކައި ރައީސް ނަޝީދަކީ ވަރަށް ބޮޑު ހިތްވަރެކެވެ. އެމަނިކުފާނުގެ ލަފަޔާއި އިރުޝާދު މިދަނޑިވަޅުގައި ވަރަށް މުހިންމެވެ. ލަންކާ އަށް ވަޑައިގެންނެވުމަކީ ވެސް ލިބުނު ވަރަށް ބޮޑު ހިތްހަމަޖެހުމެކެވެ.\nރައީސް ނަޝީދު ކުރައްވަން އުޅުއްވަނީ ކީއްކަން އަންދާޒާކުރަން ދައްޗެވެ. ނަމަވެސް ޔަގީނުން ވެސް ކަށަވަރުވާ ކަމަކީ ރާއްޖޭގެ ރައްޔިތުން މިހާލުގައި އެކަނި ގަނޑަތެޅޭތަން ބައްލަވަން ދުރުގައި އެމަނިކުފާނު ނުހުންނަވާނެ ކަމެވެ. ލަންކާގެ މަޝްވަރާތަކަށް ފަހު ކުރިމަގު ބައްޓަންވެގެންދާ ގޮތް ކޮންމެވެސް ވަރަކަށް ސާފުވެގެންދާނެއެވެ.


Mamma ah smartphoneh dhevuneethee Emma Roberts moyaheevey! | Mihaaru\nމަންމަ އަށް ސްމާޓްފޯނެއް ދެވުނީތީ އެމާ ހުރީ މޮޔަ ހީވެފައި\n26 އޮކްޓޯބަރ 2020 - 07:58 1 comment\nމަންމަ އަށް ސްމާޓްފޯނެއް ހޯދައި ދެވުނީތީ މިހާރު މޮޔަހީވާ ކަމަށާއި ފޯނާ ހެދި އިންސްޓަގްރާމުން މަންމަ ބްލޮކް ވެސް ކުރަން ޖެހުނު ކަމަށް "އެމެރިކަން ހޮރޯ ސްޓޯރީ" އާއި "ސްކްރީމް ކްއީންސް" ގެ ބަތަލާ އެމާ ރޮބަޓްސް ބުނެފި އެވެ.\nމަޝްހޫރު ހޯސްޓް ޖިމީ ކިމެލްގެ "ޖިމީ ކިމެލް ލައިވް" ގައި މެހުމާނެއްގެ ގޮތުގައި ބައިވެރިވެ 29 އަހަރުގެ ބަތަލާ ބުނީ މަންމަ ކެލީ ކަނިގަމް އިންސްޓްގަރާމުން ބްލޮކްކުރަން މަޖުބޫރުވީ ވަރަށް ޒާތީ މައުލޫމާތެއް ސިއްރުކޮށްގެން އުޅެނިކޮށް، އެކަން އިންސްޓާގައި ފަޅާއަރުވައިލުމުން ކަމަށެވެ. އެ ސިއްރަކީ އޭނާ އަށް ދަރިއަކު ލިބެން އުޅޭ ވާހަކަ މަންމަ އިންސްޓަގްރާމްގައި ފޭނުންނަށް ޔަގީންކޮށް ދިނުމެވެ.\nއެމާ ބަލިވެއިން ވާހަކަ މީޑިއާތަކުގައި ފެތުރި ސުވާލު ކުރިމަތިވެފައި އޮއްވައި އެކަން ޔަގީންވީ އެއީ ތެދެއް ކަމަށާއި އެކަމާ ވަރަށް އުފުލަކުން ތިބި ކަމަށް އެމާގެ މަންމަ އިންސްޓަގްރާމް ކޮމެންޓެއްގައި ބުނުމުންނެވެ. އަދި އެކަމާ ސުވާލުކުރި މީހުންނަށް ޝުކުރު ވެސް އަދާކޮށްފައިވެ އެވެ.\nEmma Roberts’ Mom Accidentally Revealed Her Pregnancy https://t.co/uRD8cmYpJx via @YouTube\n— Adhushan (@Adhushan1) October 25, 2020\nއެ ވާހަކަ ޖިމީއާ ހިއްސާކުރަމުން، މަޝްހޫރު ބަތަލާ ޖޫލިއާ ރޮބަޓްސް އަށް ބޮޑުދައިތަ ކިޔާ އެމާ ބުނީ މަންމަ އަށް އައިފޯނެއް ހޯދައި ދެވުނީތީ މިހާރު ދެރަވާ ކަމަށެވެ.\n"އަހަރެން ބަލިވެއިންކަން ސިއްރުކޮށްގެން އުޅެނިކޮށް މަންމަ އެކަން ފަޅާއަރުވާލުމަކީ އެންމެ ބޭނުން ނުވި ކަންތައް. މިހާރު މޮޔަހީވޭ މަންމަ އަށް ސްމާޓްފޯނެއް ހޯދައި ދެވުނީތީ،" އެމާ ބުންޏެވެ. "އެހެންވެ އިންސްޓަގްރާމުން ވާނީ ބްލޮކްކުރަން ޖެހުނު."\nއޭނާ ބުނީ މަންމަ އަށް އައިފޯނެއް ހޯދައިދިނީ މި އަހަރު މަދާޒް ޑޭގައި ކަމަށެވެ. އޭގެ ކުރިން ކެލީ ގެންގުޅުނީ ހަމަ އާދައިގެ ފޯނެކެވެ.\n"ސްމާޓްފޯނެއް ހޯދައިދިނީ ދެ މީހުންނަށް ފޭސްޓައިމާއި އައިމެސެޖް ފަދަ އެއްޗެހިން މުއާމަލާތްކުރެވޭނެތީ." އެމާ ބުންޏެވެ. "ވަރަށް ލޯބިން އެކަންކޮށް ދިނީމަ މިހާރު ހިތަށް އަރާ ވަރަށް ބޮޑު މޮޔަކަމެކޭ މި ކުރެވުނީ."\nއޭނާ ބުނީ ސިއްރުކޮށްގެން އުޅުނު ކަންތައް މަންމަ ފަޅާއެރުވުމުން ބްލޮކްކުރަން ނިންމީ މި ދަނޑިވަޅަށް އޭނާގެ އަތުގައި އޮތް ހަތިތާރަކީ އެއީ ކަމަށްވާތީ އެވެ.\n"ދެން އެރޭ ދަންވަރު މެސެޖްކޮށްފައި އަހަނީ ތިމަންނަ ބްލޮކްކުރީ ހެއްޔޭ؟ އަހަރެން ބުނިން އާނއެކޭ. ދެން ކޮންމެ ގޮތެއް ވިޔަސް މަންމަ އަށްވާތި އަލުން އަހަންނަށް ޖެހުނީ މަންމަ އަންބްލޮކްކުރަން." އެމާ ބުންޏެވެ. "މިއީ އަސްލު އަހަންނާއި މަންމައާ ދެމެދު ހިނގި އިންސްޓަގްރާމް ހަނގުރާމައެއް."\nއެކަން މިހާރު ޖޯކެއްގެ ގޮތުގައި ސިފަކޮށް އެމާ ބުނީ މާމަ ކުރި ކަންތަކުގެ ވާހަކަ އަކީ ދަރިފުޅަށް ވެސް ކިޔައިދޭން މަޖާ ވާހަކައަކަށް ވެދާނެ ކަމަށެވެ.\nއިތުރު ލިޔުންތައް ހޮލީވުޑް ސްމާޓް ފޯން ޓީވީ ޝޯ ސޯޝަލް މީޑިއާ


Furathama Match Ah Nikunna Iru Teamaa Medhu Kuraa Ummeedhu Bodukamah Jungle Team Ge Koach Bunefi — Ihavandhoo.com\nފުރަތަމަ މެޗަށް ނިކުންނައިރު ޓީމާމެދު ކުރާ އުއްމީދާއި އިތުބާރު ބޮޑު: ޖަންގަލް ކޯޗު\n22 ޑިސެމްބަރު 20200އިބްރާހިމް ނަޝީދު\n2017 ވަނަ އަހަރު މައި ކަޕް ފުޓްބޯޅަ މުބާރާތުގެ ޗެމްޕިއަންކަން ހޯދި ޖަންގަލް... ފޮޓޯ: ލަޔާން އަޙްމަދު\nމިމަހުގެ 20 ވަނަ ދުވަހުގެ ރޭ ފެށުނު އިހަވަން ކަޕް ފުޓްބޯޅަ މުބާރާތުގެ ގްރޫޕް ސްޓޭޖްގައި ޖަންގަލްގެ ފުރަތަމަ މެޗަށް ނިކުންނަނއިރު ޓީމާމެދު ކުރެވޭ އުއްމީދާއި ކުޅުންތެރިންނާމެދު ކުރެވޭ ބޮޑުކަމަށް ޖަންގަލް ޓީމުގެ ކޯޗު ޙުސައިން ފަޔާޒު ބުނެފިއެވެ.\nރެއާ ހަމައަށް މުބާރާތުގެ ހަތަރު މެޗު ކުޅެ ނިމިފައިވާއިރު ގުރޫޕް 3ގެ ފުރަތަމަ މެޗުގައި މިއަދު ހަވީރު ޖަންގަލް ބައްދަލުކުރާނީ ހދ. ނޮޅިވަރަމްގެ ކުލަބު ޕެނީ އާއެވެ. މި ގްރޫޕްގައި ދެން ހިމެނެނީ ޔުނައިޓެޑް ޔޫތު އަދި ޓީމް ނައިވާދޫ އެވެ.\nމިނޫހާ ވާހަކަ ދައްކަމުން، އިހަވަންދޫގެ ކުޅިވަރުގެ މައިދާނުގައި ގަދަބާރެއްގެ ގޮތުގައި ފާހަގަކުރެވޭ ޖަންގަލްގެ ކޯޗު ބުނީ މުބާރާތަށް ސްކޮޑް އެކުލަވާލުމަށާއި، ޕްރެކްޓިސްކުރަން ލިބުނު ވަގުތަށް ބަލާއިރު ޓީމްގައި ތިބި ކުޅުންތެރިންނާއި އެކުޅުންތެރިން ޕްރެކްޓިސްގައި ކުރިމަސައްކަތާ ދޭތެރޭ ވަރަށް ބޮޑަށް ހިތްހަމަޖެހޭ ކަމަށެވެ.\nޖަންގަލް ޓީމްގައި ތިބި ކުޅުންތެރިންނަށް ބަލާއިރު ރަށުފެންވަރުގައި ފާހަގަކުރެވޭ ހުނަރުވެރި މޮޅު ކުޅުންތެރިންތަކެއް ތިބިކަން ފާހަގަ ކުރެވެއެވެ. އަދި އެޓީމަށްވަނީ ޅ. ނައިފަރަށް ނިސްބަތްވާ ފޯވާޑަކާއި ށ. މިލަންދޫއަށް ނިސްބަތްވާ މިޑްފީލްޑަރެއް ގެނެސްފައެވެ.\n"ރަށުން ޓީމާ ގުޅިފަ މިތިބި ކުޅުންތެރިންނަކީ މިވަގުތު އެ މަޤާމުތަކަށް ރަށުން ނެގޭނެ އެންމެ ރަނގަޅު ކުޅުންތެރިން. ރަށުން ބޭރުން ޓީމާ ގުޅުނު ދެ ކުޅުންތެރިންނާއެކު މުބާރާތުގައި ރަނގަޅު ހިސާބަކަށް ދާނެ" ކަމަށް އުއްމީދު ކުރާކަމަށް ފަޔާޒު ބުންޏެވެ.\nއިހަވަންދޫގައި ބޭއްވޭ އެންމެ އަގުބޮޑު ފުޓްބޯޅަ މުބާރާތް ކަމަށްވާ މައި ކަޕް ފުޓް ބޯޅަ މުބާރާތުގެ ފައިނަލްގައި ވޭތުވެދިޔަ3އަހަރު ކޯޗެއްގެ ގޮތުގައި ވާދަކޮށްފައިވާ ފަޔާޒު ބުނީ އިދިކޮޅަށް ނިކުންނަ ޓީމުގެ ފެންވަރު ނޭނގޭ ކަމަށާއި "އެއްވެސް މެޗަކީ ފަސޭހަ މެޗެއްކަމުގައި ނުދެކާނަން. ކޮންމެ ޓީމަކީވެސް ވަރުގަދަ ޓީމެއް" ކަމުގައިދެކި މިއަދު މެޗަށް ފުރިހަމައަށް ތައްޔާރުވެފައިވާ ކަމަށެވެ.\n"ޓީމު އޮތީ ވަރަށް ރަނގަޅު ހާލަތެއްގަ. ހުރިހައި ކުދިންވެސް މޮޅުވުމުގެ ރޫޙުގައި މިތިބީ. މޮޅަށް ކުޅެ މެޗު ކާމިޔާބުކުރަން ކެތްމަދުވެފަ ހުރިހައި ކުޅުންތެރިވެސް ތިބީ. އަމާޒަކީ ފުރަތަމަ މެޗުން3ޕޮއިންޓް ހޯދުން" ކަމަށާއި ދެންހުރި މެޗުތަކާމެދު ވިސްނާނީ އޭގެފަހުންކަމަށް ކޯޗު ފަޔާޒު ބުންޏެވެ.\nޖަންގަލް ޓީމަކީ މައި ކަޕް ފުޓުބޯޅަ މުބާރާތުގެ ތަށި ދެފަހަރު އުފުލައިލި މަދު ޓީމުތަކުގެ ތެރެއިން ޓީމެކެވެ. ޖަންގަލް ވަނީ 2013 ވަނަ އަހަރާއި 2017 ވަނަ އަހަރު މައިކަޕްގެ ޗެމްޕިއަންކަން ހޯދައި 2018 ވަނަ އަހަރު މައިކަޕްގެ ފައިނަލްގައި ކުޅެފައެވެ. މީގެތެރެއިން 2017 އަދި 2018 ވަނަ އަހަރު ޖަންގަލް ޓީމްގެ ކޯޗެއްގެ ގޮތުގައި ހުރީ ފަޔާޒެވެ. އަދި އެ ދެ އަހަރު ޖަންގަލް ޓީމަށް ކުޅުނު ގިނަ ކުޅުންތެރިން މި މުބާރާތުގައި އެޓީމުގައި ތިބިކަން ފާހަގަކުރެވެއެވެ.\nޖަންގަލް ޓީމަކީ ސަޕޯޓަރުން ގިނަ ޓީމަކަށް ވުމާއެކު މިއަދު ހަވީރު ކުލަބު ޕެނީއާ ދެކޮޅަށް އެޓީމު ކުޅޭ މެޗަކީ ފޯރިގަދަ މެޗަކަށް ވާނެކަމަށް ބެލެވެއެވެ.\nޣާޒީފުޓްބޯޅަ ދަނޑުގައި އަޅަންބޭނުންވާ ޓާފް އިހަވަންދޫއަށް ގެނެސްފި 8 ފެބުރުއަރީ 2021\nހުވާސް ފިހާރައިން ވަގަށްނެގި ފައިސާގެ ތެރެއިން ބައެއް ހޯދައިފި4ފެބުރުއަރީ 2021\nރާއްޖެ ގެންނަންވާނީ ޑަބުލިޔު އެޗްއޯގެ އިތުބާރު ލިބިފައިވާ ވެކްސިނެއް: ޕީޕީއެމް 21 ޖެނުއަރީ 2021\nހޯރަފުށީ ގޮނޑުދޮށް ހިމާޔަތް ކުރުމުގެ މަސައްކަތް އެމްޓީސީސީ އާ ހަވާލުކޮށްފި 20 ޖެނުއަރީ 2021


ކައުންސިލް އިދާރާގެ މަގުފާރުގެ ކުލަ އާކޮށްދޭނެ ފަރާތެއް ބޭނުންވެއްޖެ - R. Fainu Council\nކައުންސިލް އިދާރާގެ މަގުފާރުގެ ކުލަ އާކޮށްދޭނެ ފަރާތެއް ބޭނުންވެއްޖެ\nފައިނު ކައުންސިލް އިދާރާ 12:48 AM އިޢުލާން\nތަކެތި ދިނުމުން މިއިދާރާއިންދޭ މަޢުލޫމާތާއި އެއްގޮތަށް، މިއިދާރާގެ މަގުފާރުތަކުގެ ކުލައާކޮށްދޭނެ ފަރާތެއް ހޯދުމަށް ބޭނުންވެއެވެ. މިމަސައްކަތާއި ގުޅޭ މަޢުލޫމާތު ދިނުން އޮންނާނީ 15 ޑިސެމްބަރ 2016 ވާ ބުރާސްފަތި ދުވަހުގެ މެންދުރު 12:00 ގައި މިއިދާރާގައެވެ. އަދި އަންދާސީ ހިސާބުތައް ކެނޑުން އޮންނާނީ 18 ޑިސެމްބަރ 2016 ވާ އާދިއްތަ ދުވަހުގެ މެންދުރު 12:00 ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނުގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނުގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\n13 ރަބީޢުލްއައްވަލް 1438\nކައުންސިލް އިދާރާގެ މަގުފާރުގެ ކުލަ އާކޮށްދޭނެ ފަރާތެއް ބޭނުންވެއްޖެ Reviewed by ފައިނު ކައުންސިލް އިދާރާ on 12:48 AM Rating: 5


Uthama Fandiyaaruge Security Aai Gulhigen Siraaj Ge Faadukiyun Imran Ah - Vaguthu\nއުއްތަމަ ފަނޑިޔާރު އަހްމަދު މުއުތަސިމް ގެކޮޅުގެ ސެކިއުރިޓީ ފޫއަޅުވާލުމަށް ފަހު މިދިޔަ ބުރާސްފަތި ދުވަހު މީހަކު އެ މަނިކުފާނުގެ ގެކޮޅަށް ވަތް މައްސަލަ އާއި ގުޅިގެން ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު މޫސާ ސިރާޖު، ހޯމް މިނިސްޓަރ އިމްރާން އަބްދުﷲ އަށް ފާޑުވިދާޅުވެއްޖެއެވެ.\nއުއްތަމަ ފަނޑިޔާރުގެ ސެކިއުރިޓީ ބްރީޗްވުމާއި ގުޅިގެން ސިރާޖު މަޖިލީހަށް ހުށަހެޅުއްވި މައްސަލަ އަށް ވާހަކަދައްކަވަމުން ސިރާޖު ވަނީ އުއްތަމަ ފަނޑިޔާރުގެ ސަލާމަތާއި މެދު ސުވާލު އުފެދިފައި ވަނީ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދަށް ނުރައްކާތެރި ހަމަލާއެއް ދިންތާ ފަސް މަސް ދުވަސް ވަރު ފަހުން ކަން ފާހަގަކުރައްވާފައެވެ.\nއެހަމަލާ ދިނީ ރައީސް ނަޝީދަށް ދޭން ޖެހޭ ސަލާމަތާއި ރައްކާތެރިކަން އެންމެ އެކަށީގެންވާ ގޮތުގައި ނުދެވިގެން ކަމަށް ވާއިރު އުއްތަމަ ފަނޑިޔާރުގެ ގެކޮޅަށް މީހަކު ވަނުމާއި މެދު ހޯމް މިނިސްޓަރ އިމްރާން ދައްކަވާ ވާހަކަތަކުން އެއީ އާދައިގެ ކަމެއް ކޮތަށް ދޭހަވާކަމަށް ސިރާޖު ވިދާޅުވިއެވެ. އެއީ ބަލައިގަނެވޭ ކަމެއް ނޫން ކަމަށާއި އެއަށް ވުރެ ސީރިއަސްކޮށް އެފަދަ މައްސަލަތައް ބަލަން ޖެހޭ ކަމށް ސިރާޖު ވިދާޅުވިއެވެ.\n"އަޅުގަނޑު އެންމެ ބޮޑަށް ކަންބޮޑުވަނީ ޝޭހް އިމްރާން ވަރަށް އާދައިގެ ގޮތަކަށް ވަރަށް ފަސޭހައިން އެއީ ބޮއިގެން އުޅޭ ކުއްޖަކު ކުރި ކަމެކޭ ވިދާޅުވީމަ. އެއަށް ވުރެ ސީރިއަސްކޮށް މިކަހަލަ މައްސަލަ އެބަ ނަގަން ޖެހޭ. ތަނެއް ގޮއްވާލާނެ ކަމަށް ބުނީމަ އެއީ ގޮއްވާލާނެ ކަން ގަބޫލުކުރަން އެބަޖެހޭ." ސިރާޛު ވިދާޅުވިއެވެ.\nސިރާޖު ވަނީ އުއްތަމަ ފަނޑިޔާރުގެ ގެކޮޅަށް އެއްވެސް މީހަކަށް އެއްވެސް ހާލަތެއްގައި ވަދެވިގެން ނުވާނެ ކަމަށާއި އެ މަނިކުފާނުގެ ގެކޮޅުގެ ކެމެރާތަކާއި ވެސް އެއްވެސް ހާލަތެއްގައި އެއްވެސް ފަރާތަކަށް ކުޅެވިގެން ނުވާނެ ކަމަށް ވިދާޅުވެފައެވެ. ޚާއްސަކޮށް ބޮޑެތި ހައްސާސް މައްސަލަތައް ސުޕްރީމްކޯޓުގައި ކުރިއަށް ދާއިރު އެ މަނިކުފާނުގެ ސަލާމަތީ ކަންކަން ބެލެހެއްޓުމަކީ ދައުލަތުގެ ޒިންމާއެއް ކަމަށް ސިރާޖު ވިދާޅުވިއެވެ. މިހާރު ދައުލަތުގެ ދެ ބާރުގެ ވެރިންގެ ސަލާމަތަށް ނުރައްކާވެފައިވާ ކަން ފާހަގަކުރައްވާ ސިރާޖު ވަނީ ކަންކަން އެމަގުން ހިނގަމުން ގޮސް އެއްވެސް ހާލަތެއްގައި ރައީސުލްޖުމްހޫރިއްޔާގެ ސަލާމަތަށް ނުރައްކާވުމަކީ ދެކެން ބޭނުންވާ މަންޒަރެއް ނޫން ކަމަށް ވިދާޅުވެފައެވެ.\nއެހެންކަމުން މިހާރަށް ވުރެ ހަރުދަނާކޮށް އެ މައްސަލަ ބަލާ، ފިޔަވަޅު އަޅަން ޖެހޭ ކަމަށް ސިރާޖު ވިދާޅުވިއެވެ. އުއްތަމަ ފަނޑިޔާރު އަހުމަދު މުއުތަސިމް އަދުނާންގެ ގެކޮޅުގެ ސީސީޓީވީ ކެމެރާ ހަލާކޮށްލައި، ސެކިއުރިޓީ ފޫއަޅުވާލި އުމުރުން 45 އަހަރުގެ ދިވެހި ފިރިހެންމީހާ ހަތް ދުވަހުގެ މުއްދަތަށް ބަންދުގައި ބަހައްޓައިގެން ތަހުގީގު ކުރިއަށް ގެންދަން ކޯޓުން އަންގާފައިވާ ފުލުހުން ވިދާޅުވެއެވެ.\nއުއްތަމަ ފަނޑިޔާރު އަހުމަދު މުއުތަސިމް އަދުނާނު ދިރިއުޅުއްވާ ގެކޮޅުގެ ސެކިޔުރިޓީ ފޫއަޅުވައިލި މައްސަލައިގައި އެމްޑީޕީ އާއި އިދިކޮޅު ޕްރޮގްރެސިވް ކޮންގްރެސް ކޯލިޝަނުންވެސް ވަނީ ކަންބޮޑުވުން ފާޅުކޮށްފައެވެ. ފަރާތްތަކަކުން ވަނީ އެމްއެންޑީއެފުން މުއުތަސިމަށް ފޯރުކޮށްދެމުންދާ ސަލާމަތީ ހިދުމަތް ވަރުގަދަ ކުރުމަށް ގޮވާލައިފައެވެ.\nހުކުމުން ސާފުވީ އިދާރާތައް ހަރުދަނާ ވާން ޖެހޭކަން: ސިރާޖް\nއޮކްޓޯބަރ 5, 2021 10:35\nއުއްތަމަ ފަނޑިޔާރަށް ސެކިއުރިޓީ ދޭން ޖެހޭނީ މާރިޔާ. ފުލުހުންނަކީ މިހާރު އެއްވެސް ބައެއްނޫން. ސްޓްކާ ޖަހަން ތިބޭބައެއް.\nއޮކްޓޯބަރ 5, 2021 13:15\nމާއިސްކޮޅަށްތެރިން ބޮޑުވެގެން އުޅޭއިޒަތްތެރިޅއއްމީ\nއޮކްޓޯބަރ 5, 2021 13:25\nމާރިޔާމެން އިސްތިހުފާދީފައި ގޭގައި ތިބެންވީނު...މީހަކު އުއްތަމަ ފަޑިޔާރުގޭގެ ފުޅަލި މޮހާލިއިރުވެސް ރޭކާއެއްނުލި.


Mi Kanthatha Fenna Nama Adhi Eh Faharu Thi Gulhumaai Medhu Visnaalaa! - Vaguthu\nދެމީހަކު ލޯބިން އުޅެން ފަށަނީ އުފާވެރި ހަޔާތެއް ފެށުމަށެވެ. އެކުގައި ލޯބިން އުފާވެރި ހަޔާތެއް އުޅުމަށެވެ. ނަމަވެސް ރައްޓެހިވެގެން އުޅެ ދުވަސްކޮޅަކަށް ފަހު އެ ގުޅުން ނިމުމަކަށް އާދެއެވެ. އޭގެފަހުން ކުރަންޖެހޭ ހިތާމަ ވަރަށް ބޮޑެވެ.\nއެހެންކަމުން ލޯބީގެ ގޮތުން މީހަކާއި ގުޅުމަށް ފަހު ވެސް އެމީހާގެ ފަރާތުން މި ކަންތައްތައް ފެންނަ ނަމަ ގުޅުމާއި މެދު އަދި އެއްފަހަރު ވިސްނާލާށެވެ. ނުވަތަ އެމީހަކާއި ދުރަށްދާށެވެ.\nގުޅުމަށް ނަމެއް ނުދެވުން\nއެތައް މަސް ދުވަހެއް ވަންދެން ރައްޓެހިވެގެން އުޅުމަށްފަހު ތިބާއަކީ އޭނާގެ ހަޔާތުގެ ބައިވެރިއެއްކަން ނުވަތަ ތިބާއަކީ އޭނާގެ ލޯބިވެރިޔާކަން އެހެން މީހުންނަށް ނާންގާ ނަމަ އޭނާއާއި އެކީ އުޅުމަށް އަދި އެއްފަހަރު ވިސްނާލާށެވެ.\nމީސް މީޑިޔާއިން ބާކީކޮށްލުން\nރައްޓެހިވެގެން އުޅޭ ފުރަތަމަ ދުވަސްކޮޅު މީސް މީޑިޔާގައި އެކަކު އަނެކަކަށް މީމްސް ޓެގްކޮށް، ލައިކް ދީ، ކޮމެންޓްކޮށް އެކުގައި ފޮޓޯ އަޕްލޯޑްކޮށް ހެދުމަށް ފަހު ދުވަސްކޮޅަކުން އެކަން ހުއްޓާލާ މީސް މީޑިޔާގައި ތިބާ ބާކީ ކޮށްލާނަމަ ތި ގުޅުމާއި މެދު ވިސްނާލާށެވެ.\nއެކުގައި ވަގުތު ހޭދަކުރުން މަދުވުން\nފުރަތަމަ ދުވަސްކޮޅު އަމިއްލައަށް އިސްނަގައިގެން ''ޑޭޓްސް'' ތަކަށް ދިޔުމަށްފަހު ދުވަސްކޮޅަކުން އެކަން މަދުވެ، ތިބާއާއި އެކު ވަގުތު ހޭދަ ކުރުމަށް ބަހަނާ ދައްކާނަމަ އަދިި އެއްފަހަރު ތި ގުޅުމާއި މެދު ވިސްނާލާށެވެ.\nރައްޓެހިވެގެން އުޅޭ ފުރަތަމަ ދުވަސްކޮޅު ދެމީހުން ވެސް ދެމީހުންގެ ވާހަކަތައް އަޑުއަހައި ވަރަށް ''އަންޑަސްޓޭންޑިން'' ވާނެއެވެ. ނަމަވެސް ދުވަސްކޮޅަކުން އެ ''އަންޑަސްޓޭންޑިން'' ނެތި ތިބާއަށް އަމުރުކޮށް ބައިވެރިޔާގެ ބާރު ފޯރުވަން ފަށައިފި ނަމަ އަދި އެއްފަހަރު ތި ގުޅުމާއި މެދު ވިސްނާލާށެވެ.\nމީގެއިތުރުން ވެސް ތިބާއާއި ނުދެއްކޭ ނުވަތަ ހިއްސާ ނުކުރެވޭ ކަންތައްތައް ހުރުމާއި ކަންތައްތައް ފޮރުވުމާއި ބައިވެރިޔާގެ އާއިލާގެ މީހުންނާއި ރަހުމަތްތެރިން ނުރުހޭނަމަ އަދި އެއް ފަހަރު ތި ގުޅުމާއި މެދު ވިސްނާލާށެވެ.\nއޮކްޓޯބަރ 6, 2021 14:26\nގުޅުމަށް ދެވުނު ނަމަކީ ކައިވެޏެވެ. އެއަށް ފަހު ތިހުރިހާ ކަމެއް ފުރިހަމަ ވިިއެވެ.


Religion: Vabaa balimadukamun rahkaatherivumah kurevidhaane baeh kanthah\nވަބާ ބަލިމަޑުކަމުން ރައްކާތެރިވުމަށް ކުރެވިދާނެ ބައެއް ކަންތައް\nބަލިތަކުން ރައްކާތެރިވުމަށާއި، ބޭސްފަރުވާ ކުރުމަށް އިސްލާމް ދީނުގައި ބާރު އަޅުއްވައެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. "تَدَاوَوْا عِبَادَ اللَّهِ فَإِنَّ اللَّهَ تَعَالَى لَمْ يُنْزِلْ دَاءً إِلَّا وَقَدْ أَنْزَلَ لَهُ شِفَاءً إِلَّا هَذَا الْهَرَمَ" رواه الحكام މާނައީ: "އޭ ﷲ ގެ އަޅުތަކުންނޭވެ! ތިޔަބައިމީހުން ބޭސްފަރުވާ ކުރާށެވެ! ފަހެ ހަމަކަށަވަރުން، މަރުބަލި ފިޔަވައި، މާތް ﷲ އެބައްޔަކާއެކު އޭގެ ޝިފާ ބާވައިނުއްލަވާ އެއްވެސް ބައްޔެއް ނުލައްވައެވެ."\nގިނަގިނައިން އިސްތިޣްފާރު ކުރުމަކީ ރޯދި ބަރަކާތް އިތުރު ކުރައްވައި، ބަރަކާތް ލައްވައި މާތް ﷲ ގެ ކޯފާއާއި މުޞީބާތްތަކުން މިންޖު ކޮށްދެއްވާ ކަމެކެވެ. އިސްތިޣުފާރު ކުރުމަކީ ފާފަ ފުއްސެވުން އެދި ދެންނެވެމުވެ. މާތް ﷲ ވަޙީ ކުރައްވާފައިވެއެވެ. "وَمَا كَانَ اللّهُ لِيُعَذِّبَهُمْ وَأَنتَ فِيهِمْ وَمَا كَانَ اللّهُ مُعَذِّبَهُمْ وَهُمْ يَسْتَغْفِرُونَ" (الأنفال: 33) މާނައީ: "އަދި ކަލޭގެފާނު އެއުރެންގެ މެދުގައި ހުންނަވަނިކޮށް، اللَّه، އެއުރެންނަކަށް އަޒާބެއް ނުދެއްވާނެތެވެ. އަދި އެއުރެން އިސްތިޣުފާރު ކޮށްކޮށް ތިއްބައި، اللَّه، އެއުރެންނަކަށް އަޒާބެއް ނުދެއްވާނެތެވެ."\nއަބޫ މޫސާ رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. (އެއްދުވަހެއްގައި) އިރުކޭތަ ހިފުމާއެކު، ޤިޔާމަތް ވެދާނޭކަމަށް ބިރުވެތިވެވަޑައިގެން ކަންބޮޑުވެވަޑައިގެން ނަބިއްޔާ صلى الله عليه وسلم މިސްކިތަށް ވަޑައިގަތެވެ. އެކަލޭގެފާނު އެހާ ދިގުކޮށް ޤިޔާމާއި، ރުކޫޢުއާއި ސުޖޫދުގައި ހުންނަވަނިކޮށް ދުވަހަކުވެސް ފެނިފައިނުވާހާ ދިގުކޮށް ނަމާދުކުރެއްވިއެވެ. އެއަށްފަހު ޙަދީޘް ކުރެއްވިއެވެ. "هَذِهِ الآيَاتُ الَّتِي يُرْسِلُ اللَّهُ، لاَ تَكُونُ لِمَوْتِ أَحَدٍ وَلاَ لِحَيَاتِهِ، وَلَكِنْ يُخَوِّفُ اللَّهُ بِهِ عِبَادَهُ، فَإِذَا رَأَيْتُمْ شَيْئًا مِنْ ذَلِكَ، فَافْزَعُوا إِلَى ذِكْرِهِ وَدُعَائِهِ وَاسْتِغْفَارِهِ" رواه البخاري ومسلم މާނައީ: "މިއީ މާތް ﷲ ގެ ކުޅަދުންވަތަކަމުގެ ހެކިތަކުގެ ތެރެއިން އެއިލާހު ދައްކަވާ ކަންކަމެވެ. މިއިން ކަމެއް އެއްވެސް މީހެއްގެ މަރު ނުވަތަ ދިރުމާއި ގުޅިގެން ނުހިނގާނެއެވެ. އެހެނެއްކަމަކު އެއީ އެއިލާހުގެ އަޅުތަކުން ބިރުވެތިކުރެއްވުމަށް ދައްކަވާ ކަންކަމެވެ. އެއިން ކަމެއް ފެނިއްޖެނަމަ މާތް ﷲ ޒިކުރުކޮށް ދުޢާކޮށް އިސްތިޣްފާރު ކުރުމަށް އަވަސްވެގަންނާށެވެ."\nކޭތަ ހިފުމާ ވިދިގެން މާތް ނަބިއްޔާ صلى الله عليه وسلم ޙަދީޘް ކުރައްވާފައިވާ ބަސްފުޅުތަކުގެ ބައެއް ރިވާޔަތްތަކުގައިވެއެވެ. "فَإِذَا رَأَيْتُم ذَلِكَ فَادْعُوا الله، وَكَبِّرُوا، وَصَلُّوا، وَتَصَدَّقُوا" روا البخاري މާނައީ: "ތިޔަބައިމީހުންނަށް އެކަން (ކޭތަ ހިފާތައް ފެނިއްޖެނަމަ) މާތް ﷲ އަށް ދުޢާކޮށް، ތަކްބީރުކިޔައި، ނަމާދުކޮށް ޞަދަޤާތްކޮށް ހަދާށެވެ." މިޙަދީޘްގެ ޝަރަޙައިގައި ބައެއް ބޭކަލުން ވިދާޅުވެފައިވެއެވެ. މި ބަސްފުޅުގައި އެވަނީ މުޞީބާތްތަކުން ރައްކާތެރިކަން އެދި ދުޢާކޮށް ނަމާދުކޮށް ޞަދަޤާތްކޮށް ހެދުމަށް އިތުރު އެކަލޭގެފާނު ކުރެއްވި އަމުރު ފުޅެކެވެ.\nއިބްނުލް ޤައްޔިމު رحمه الله ވިދާޅުވެފައިވެއެވެ. "ދުޢާ އަކީ އެންމެ ފައިދާ ކުރަނިވި ފަރުވާއެވެ. އަދި ދުޢާއަކީ މުޞީބާތްތަކުގެ ޢަދުއްވެކެވެ. (ދުޢާއިން) އެކަންކަން ދުރުކޮށްދީ ފަރުވާދެއެވެ. އަދި އެކަންކަން ލައިގަތުމުން ރައްކާތެރިކޮށްދެއެވެ."\nޞަދަޤާތް ކުރުމަކީ ހުރިހާ ދަތިކަމެއް ފިއްލަވައި ދެއްވަނިވި އަޅުކަމެކެވެ. އިސްވެ ބަޔާންކުރެވުނު ޙަދީޘްފުޅުގެ ޝަރަޙައިގާ އަލްއިމާމު އިބްނު ދަޤީޤު رحمه الله ވިދާޅުވެފައިވެއެވެ. "މި ޙަދީޘްފުޅުން އެނގޭގޮތުގައި ބިރުވެރިކަމެއް ލައިގަތުމުން ޞަދަޤާތް ކުރުމަކީ އެ މުޞީބާތުން ސަލާމަތްކޮށްދެއްވުމުގެ ސަބަބެކެވެ،"\nބައެއް ބަސްފުޅުގައިވެއެވެ. "دَاوُوا مَرْضَاكُم بِالصَّدَقَة" "ތިޔަބައިމީހުންގެ ބަލިމީހުންނަށް ފަރުވާކުރުމުގެ ގޮތުން ޞަދަޤާތް ކުރާށެވެ." މިއީ ޟަޢީފު ޙަދީޘެއްކަމުގައިވިޔަސް މިބަހުގެ މާނަ ޞައްޙަކަމުގައި ޢިލްމުވެރިން ދެކެލައްވައެވެ. އެބަހީ ޞަދަޤާތް ކުރުމަކީ ބަލިތަކުން ފަސޭހަކޮށްދެއްވާ ކަމެކެވެ. އަދި ޞަދަޤާތް ކުރުމަކީ ޝިފާ ދެއްވުން އަވަސްކޮށްދެއްވާ ކަމެއްކަމުގައި ބައެއް ބޭކަލުންގެ ތަޖުރިބާގެ މައްޗަށް އެބޭކަލުން ވިދާޅުވެފައިވެއެވެ.\nގިނަގިނައިން ތައުބާވެ، ތިމާއަށް އެނގިގެންނާއިން ނޭނގި ވެވިފައިހުންނަ ކުށްފާފަތައް ފުއްސެވުން އެދި ދުޢާ ކުރުމަކީ މާތް ﷲ އެ އަޅެއްދެކެ ލޯބިވެވޮޑިގެންވުމުގެ ސަބަބެކެވެ. އެއިލާހު ވަޙީކުރައްވާފައިވެއެވެ. "إِنَّ اللّهَ يُحِبُّ التَّوَّابِينَ وَيُحِبُّ الْمُتَطَهِّرِينَ" (البقرة: 222) މާނައީ: "ހަމަކަށަވަރުން، ގިނަގިނައިން ތައުބާވާ މީހުންދެކެ ﷲ ލޯބިވެ ވޮޑިގެންވެއެވެ. އަދި ޠާހިރުވާ މީހުން ދެކެވެސް އެކަލާނގެ ލޯބިވެވޮޑިގެންވެއެވެ،"\nކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. "احْفَظِ اللهَ يَحْفَظْكَ، احفظِ اللهَ تَجِدْهُ تُجاهَك" رواه الترمذي މާނައީ: "ތިބާ ﷲ ގެ މުރުފުޅުތަކަށް ރައްކާތެރިވާށެވެ. އެއިރުން ﷲ ތިބާ ރައްކާތެރިކޮށްދެއްވާނެއެވެ. ތިބާ ﷲ ގެ އަމުރުފުޅުތަކަށް ރައްކާތެރިވާށެވެ. އޭރުން އެކަލާނގެ ތިބާގެ އެންމެހައި ކަމެއް ހިންމަވައިދެއްވުމުގައި ވޮޑިގެންވާތީ، ތިބާ ދެކޭނެއެވެ،"\nހެނދުނާ ހަވީރުގެ ދުޢާތައް ކިޔުން\nޢުޘްމާން رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. "ކޮންމެ ދުވަހަކު ހެނދުނާއި، ކޮންމެ ރެއެއްގެ އިރާކޮޅު މިފަދައިން ތިންފަހަރު ކިޔަފައި މީހާއަށް އެއްވެސް އެއްޗަކުން ގެއްލުމެއް ނުލިބޭހުއްޓެވެ." "بِسْمِ اللَّهِ الَّذِي لاَ يَضُرُّ مَع اسْمِهِ شَيْءٌ في الأرضِ وَلاَ في السماءِ وَهُوَ السَّمِيعُ الْعلِيمُ، ثلاثَ مَرَّاتٍ، إِلاَّ لَمْ يَضُرَّهُ شَيءٌ" މާނައީ: "ﷲ ގެ އިސްމުފުޅުގެ ބަރަކާތާއެކު އުޑުތަކުގައިވާ އެއްޗެއް ވިއަސް އަދި ބިމުގައިވާ އެއްޗެއް ވިއަސް ގެއްލުމެއް ނުދޭހުއްޓެވެ. އަދި އެކަލާނގެއީ، އައްސަވައިވޮޑިގެންވާ ބައްލަވާވޮޑިގެންވާ އިލާހެވެ،"\n"ދީނާ ދުރުކުރަން ބޮޑުންތަކެއް ރާވާ ހިތްވަރުދޭ"


ހުކުރު ދުވަހެއްވެއްޖިޔާ ގިނަމީހުން އެންމެ ގަޔާވާ ވަގުތުކޮޅަކީ ހުކުރަށްފަހު އޮންނަ މެންދުރުގެ ކެއުމުގެ ވަގުތެވެ. ގޭ އެންމެން އެއްކޮށް މޭޒުދޮށުގައި ކާން ޖައްސާލާ މީރު ކުކުޅެއް ކާލުމެވެ.\nހުކުރު ދުވަހަށް ބޭނުންވާ ކުކުޅު ގަތުމަށް ބުރާސްފަތި ދުވަހުގެ ރޭ ފިހާރަތަށް އޮންނަނީ ފުރިބާރުވެފަ އެވެ. މިހާރު ބޮޑެތި ސުޕާމާކެޓްތަކުން ކުކުޅު މެޝިނުން ކޮށައި ދޭތީ އިތުރަށް ފަސޭހަވެފައި ވަގުތު ސަލާމަތް ވެއެވެ. އެކަމަކު ކުކުޅު ކޮށައިދޭތީ އެ ފިހާރަތަކުގައި އަމުދުން ކުކުޅު ކިއު ބޮޑުވެގެންދެއެވެ. ފަހު މިނެޓަށް މަޑުކޮށްގެން ތިބިފައި ގޮސް ކުކުޅު ގަންނަ މީހުންނާއި ހެދި ހުކުރުދުވަހު ހެނދުނުވެސް ކިޔޫ އޮވެއެވެ. ދިވެހިން އާއްމުކޮށް ކައި އުޅޭ ކަނޑުމަހަށްވުރެ ބައެއްފަހަރު ކުކުޅުގެ އަގު ހެޔޮވުމާއި މީރު ކަމަކީ ކުކުޅުގެ ޑިމާންޑް ބޮޑުވާ އެއް ސަބަބެވެ.\nހުކުރު ދުވަހު ކުކުޅު ނުކަންޏާ ހުކުރުހެންވެސް ހީނުވާކަމަށް ބައެއް މީހުން ބުނެއެވެ. އެހެންނަމަވެސް ބައެއް ގޭގޭގައި ހުކުރުދުވަސް ހާއްސަވަނީ ދިވެހި ކެއުމުގެ ދުވަހަކަށެވެ. ދިވެހި ކެއުމުގައި ވެސް އަލަ އާއި ގަރުދިޔަ އާއި ހުނި އަދި ފިހުނު މަހާއި ލޮނު މިރުސް މިއީ ކޮންމެހެންވެސް ހުންނަންޖެހޭ އެއްޗެކެވެ. ކުކުޅުގެ ވެސް ރިހައިގެ ދުވަސް ހިނގައްޖެ އެވެ.\nކުކުޅު މިހާރު ކަމުދަނީ ޑެވިލްޑް ޗިކަން އާއި ޗިލީ ޗިކަން ނުވަތަ ކުކުޅުގައި ހަދާ ބިރިޔާނީންނެވެ. ކުކުޅާއެކު ކެއުމަށް ކޮންމެހެން ސެލެޑް އަދި ޕާޕަރު ހުންނަންޖެހެ އެވެ. އެހެންނޫނީ ކެއުން ފުރިހަމަ ނުވާކަމަށް ބުނެއެވެ. މިފަހަރު މިގޮތަށް ކުކުޅު ހަދާލައިގެން އަޖުމަ ބަލާލުން ކިހިނެއްވާނެތޯ؟\nމޮރޮކަން ޝީޓް ޕޭން ޗިކަން!\nތައްޔާރު ކުރުމަށް: 15 މިނެޓު\nކައްކަން: 30 މިނެޓު\nޖުމްލަ: 45 މިނެޓު\n4/3 ސައިސަމުސާ ލޮނު\n4/1 ސައިސަމުސާ މުގުރި ދިރި\n4/3 ސައިސަމްސާ ޕަޕްރިކާ\n4/3 ސަމްސާ ރީނދޫ\n8/1 ސައިސަމުސާ ކޭޔިން ޕެޕަ\n4/1 ސައިސަމުސާ މުގުރި އަސޭމިރުސް\n1 މޭޒުމަތީ ސަމްސާ އޮލިވް އޮއިލް\n4 ލޮނުމަދު އަރި\nޕޭން ޗިކަންއަށް ބޭނުންވާ ތަކެތި\n3 ޗިކަން ކުއާޓާރސް (ހަމާއި އެއްކޮށް)\n2 ސައިސަމުސާ އޮލިވް އޮއިލް\n1 ސަމުސާ ރީނދޫ\n1 ޖޯޑު ފެހި އޮލިވް (އޮށްނަގައިފައި)\n2 މޭޒުމަތީ ސަމުސާ ކޮށާފައި ހުރި ކޮނތަބިރިފަތް\n1 - 475 ޑްގްރީ ފެރެންހައިޓަށް އަވަން ހޫނު ކުރާށެވެ.\n2 - ކުޑަ ބޯތައްޓެއްގައި ސްޕައިސް ރަބް ނުވަތަ މިރުސްގަނޑު ތައްޔާރު ކުރުމަށް ލޮނާއި، ދިރި، ޕަޕްރިކާ، ރީދޫ، ކޭޔިން ޕެޕާ އަދި އަސޭރިމުރުސް އެޅުމަށްފަހު، 1 ސަމުސާ އޮލިވް އޮއިލާއި ބަޓަރާއި ޗަސްކޮށްފައިވާ ލޮނުމެދު އެޅުމަށްފަހު އެއްކޮށްލާށެވެ.\n3 - ލުނބޯލުގެ އެއްފަޅި ކެފުމަށްފަހު ބާއްވާށެވެ. އަނެއް ފަޅިން ހިމަ އަރިތަކަކަށް ލުނބޯ ކަފާލާ ވަކިވަކިން ޓްރޭގައި އަތުރާލާށެވެ. އެއަށްފަހު ފިޔާވެސް ބޮޑެތިކޮށް ކޮށާފައި ލުނބޯގެ މަތީގައި ޓްރޭގައި އަތުރާލާށެވެ. އެއަށްފަހު2ސަމްސާ އޮލިވް އޮއިލް އާއި ¼ ސަމްސާ ލޮނާއި ރީނދޫ ޓްރޭއަށް އަޅާށެވެ.\n4 - ކުކުޅުތަކުގެ ހަމުގެ ފަޅި މައްޗަށް ހުންނަ ގޮތަށް ކުކުޅުތަށް ޓްރޭއަށް އަޅާށެވެ. ދެން ތައްޔާރުކޮށްފައި ހުރި މިރުސްގަނޑު ކުކުޅުގައި ހާކަލާށެވެ.\n5 - އަވަނަށް ޓްރޭ ލުމަށް ފަހު 30-40 މިނެޓުވަންދެން ރޯސްޓް ކުރާށެވެ. އޭރުން ކުކުޅުގެ ޓެމްޕަރޭޗަރު ހުންނާނީ ގާތްގަނޑަކަށް 165 ޑިގްރީއަށެވެ.\n6 - ދެން އޮލިވް އާއި ކޮތަނބިރި ފަތްކޮޅު އަޅާލާ، ބާކީ ލުނބޯ ގެ އަނެއް ފަޅި ކުކުޅަށް ފިތާލާނީއެވެ. މި ޑިޝް އެންމެ މީރުވާނީ ކޫސްކޫސް ސެލެޑާއި އެކު ކެއުމަށެވެ.\nވޮންޑަ ސޫޕް: ހިކެން މިއޮތީ މުޖައްރިބު ފަންޑިތައެއް!


March mahu 214 massala eh court ah, emme gina ee masthuvaathaketheege massala - vNews.mv\nމިދިޔަ މަހު 214 މައްސަލައެއް ކޯޓަށް، އެންމެ ގިނައީ މަސްތުވާތަކެތީގެ މައްސަލަ\nފާތިމަތު ނަހުދާ ފާއިޒް Male' | 12 April 2022, 18:54\nނިމުނު މާރޗް މަހު ޕްރޮސިކިއުޓަރ ޖެނެރަލްގެ އޮފީހުން ޖުމްލަ 214 މައްސަލައެއް ކޯޓުތަކަށް ހުށަހެޅިއިރު، އޭގެތެރޭގައި އެންމެ ގިނައީ މަސްތުވާތަކެތީގެ މައްސަލަ ކަމަށް އެ އޮފީހުން ހާމަކޮށްފިއެވެ.\nޕީޖީ އޮފީހުން ހާމަކޮށްފައިވާ މާރޗް މަހުގެ ތަފާސްހިސާބުތަކުން ދައްކާގޮތުގައި، މިދިޔަ މަހު އެއޮފީހަށް 244 މައްސަލައެއް ހުށަހަޅާފައިވާއިރު، އޭގެތެރެއިން ދައުވާކުރުމަށް ފޮނުވާފައިވަނީ 214 މައްސަލައެވެ. ދިވެހި ފުލުހުންގެ ޚިދުމަތުން 241 މައްސަލަ އާއި، ހިއުމަން ރައިޓްސް ކޮމިޝަނުން2މައްސަލަ އަދި މޯލްޑިވްސް ކަސްޓަމްސް ސަރވިސްއިން 1 މައްސަލަ ޕީޖީ އޮފީހަށް ހުށަހަޅާފައިވެއެވެ.\nކޯޓުތަކަށް ހުށަހެޅި މައްސަލަތަކުގެ ތެރެއިން 82 މައްސަލައަކީ މަސްތުވާތަކެއްޗާއި ގުޅުންހުރި މައްސަލައެވެ. މިއީ ހުށަހެޅުނު މައްސަލަތަކުގެ 38.3 އިންސައްތައެވެ.\nމަސްތުވާތަކެތީގެ މައްސަލަތައް އަބަދުވެސް ފެންމަތިވަމުން އަންނައިރު، މިދިޔަ މަހު ޑްރަގް ކޯޓުން ޖުމްލަ 68 މައްސަލައެއް ބަލައި ނިންމާފައިވެއެވެ. އެގޮތުން، 36 މައްސަލައެއްގައި ފުރަތަމަ ހުކުމް އިއްވާފައިވެއެވެ. މިއީ އެކޯޓުން ބެލި މައްސަލަތަކުގެ 52.9 އިންސައްތަ މައްސަލައެވެ. 22 މައްސަލައެއްގެ ޝަރުތަކާނުލައި ފަހުގެ ހުކުމް އިއްވާފައިވާއިރު،4މައްސަލައެއްގެ ޝަރުތާއެކު ފަހުގެ ހުކުމް އިއްވާފައިވެއެވެ. އަދި،6މައްސަލައެއް ވަނީ ފަރުވާއިން ވަކިކޮށްފައެވެ.\nމީގެއިތުރުން، ޑްރަގް ކޯޓު ފިޔަވައި އެހެން ކޯޓުތަކުން ޖުމްލަ 149 މައްސަލައެއް ބަލާފައިވާއިރު، އޭގެތެރެއިން 113 މައްސަލައެއް ވަނީ ސާބިތުވެފައެވެ. 31 މައްސަލައެއް ސާބިތުނުވާއިރު،5މައްސަލައެއްގެ ދައުވާ މަދަނީ މިންގަނޑުން ބާތިލްކޮށްފައިވެއެވެ.\nމިދިޔަ މަހު އެންމެ ގިނަ ދައުވާތައް ހުށަހަޅާފައިވަނީ ކްރިމިނަލް ކޯޓަށެވެ. 69 މައްސަލައެއް އެ ކޯޓަށް ހުށަހަޅާފައިވާއިރު، 47 މައްސަލައާއެކު ދެވަނައަށް އެންމެ ގިނަ ދައުވާ ހުށަހަޅާފައިވަނީ ޑްރަގް ކޯޓަށެވެ. ދެން އެންމެ ގިނަ ދައުވާ ހުށަހަޅާފައިވަނީ ކ. މާފުށީ މެޖިސްޓްރޭޓް ކޯޓަށެވެ.\nޤާނޫނީ ރާއްޖެ ޕްރޮސެކިއުޓާ ޖެނެރަލްގެ އޮފީސް


17 ފެބުރުއަރީ 2019 - 08:07 13 comments\nގޮތެއް ނިންމަންޖެހުނީ އަހަންނެވެ. ވަގުތު އޮއްވާ އެ ހޮރުން ނުނިކުމެއްޖެއްޔާ އަހަރެންގެ ވެސް ފަހު މަންޒިލަކަށް ވާނީ ޖަލުގެ ތޭރިތަކު ބިއްދޮށްކަން އަހަންނަށް ޔަގީންވިއެވެ. އެކަމަކު ވަންނާނެ ތަނެއް ނެތްކަން އެނގޭތީ ކެތްކޮށްލައިގެން އަހަރެން ހުރީމެވެ. ބައްޕަ އަޅައެއްނުލައެވެ. ނުވެސް ގުޅައެވެ. އެކަމަކު ކޮންމެވެސް ގޮތަކުން މަންމައާ ހަމައަށް ޚަބަރުދިޔައެވެ. މައިލަގޮނޑިއަކަށް ކެތެއް ނުވިއެވެ. އަހަންނާ ބައްދަލުކުރަން މަންމަ އައެވެ. އެއީ އެ ކޮޓަރިއަށް މަންމަ ވަން ފުރަތަމަ ފަހަރެވެ. އެ ތަން އޮތް ގޮތް ފެނިފައި މަންމަ ރޯން ފެށިއެވެ. މަންމަ ރޯތަން ފެނުނީމައި އަހަރެންނަށް ވެސް ރޮވެން ފެށިއެވެ. އެތައް އިރެއްވަންދެން އަހަރުމެން ދެމައިން ރުއީމެވެ. މަންމަ ރުއީ ކީއްވެގެންކަމެއް ނޭނގެއެވެ. އަހަރެން ރުއީ މަންމަގެ ނަސޭހަތް ގަބޫލުނުކުރެވުނީތީއެވެ. ހަޔާތުން ދުވަސްތަކެއް ބޭކާރުވީތީއެވެ. އިތުރަށް އެންމެ ސިކުންތަކު ވެސް އެ ކޮޓަރީގައި އަހަރެން ހުންނާކަށް މަންމަ ބޭނުމެއް ނުވިއެވެ.\n"ހިނގާ ގެއަށް." މަންމަ އެދުނެވެ.\n"އޭރުން ބައްޕަ ކީކޭ ބުނާނީ؟" އަހަންނަށް ބުނެވުނެވެ. "އަނެއްކޮޅުން އަހަރެން އަދި މިހިރީ ވަރި ވެސް ނުކޮށް."\n"އަހަރެން ބޭނުމެއް ނޫން އެއްވެސް އެއްޗެއް އަޑުއަހާކަށް،" އަޑަށް ބާރުލައިފައި މަންމަ ބުންޏެވެ. "މަންމަ މި ތަނުން ނުކުންނާނީ ދަރިފުޅު ގޮވައިގެން."\nއަހަރެން ގެއަށް އައީމެވެ. ކައިވެނި ރޫޅައިލުމުގެ މަސައްކަތް އެ ދުވަހު ފެށީމެވެ. އަހަރެން ވަރިނުކުރަން އާތިފު ވަރަށް މަސައްކަތްކުރިއެވެ. ހީކުރި ގޮތާ ޚިލާފަށް ބައްޕަ ވެސް ހުރީ އަހަންނާ އެއްކޮޅަށެވެ. ކުޑަ ދުވަސްކޮޅެއް ތެރޭގައި އަހަރެން މިނިވަންވިއެވެ. އޭރު އަހަންނަކީ ކުރީގެ އަހަންނެއް ނޫނެވެ. ހަޔާތަކީ ކޯޗެއްކަން ކޮންމެވެސް ވަރަކަށް އަހަންނަށް ދަސްވެއްޖެއެވެ. ދިރިއުޅުމަކަށް ހަމައެކަނި ބޭނުންވަނީ ލޯބި ނޫންކަމާއި، ދިރިއުޅޭނެ ތަނެއްގެ މުހިންމުކަން ވިސްނިއްޖެއެވެ. ކުރިން އަހަރެން ހީކުރީ ލޯތްބަށް ވުރެ މުހިންމު އެއްޗެއް ނެތްކަމަށެވެ. އާތިފު ރަނގަޅަށް ދަސްކުރަން ނުއުޅެވުނީ އެހެންވެއެވެ. އޭގެ ނަތީޖާ ވަރަށް ހިއްޗެވެ.\nކައިވެންޏެއް ނާކާމިޔާބުވުމަކީ ދުނިޔެ ނިމުމެއް ނޫނެވެ. މާލެއިން ފިރިހެނުން ހުސްވީކީ ވެސް ނޫނެވެ. މާޔޫސްވެ، ބިންގަނޑަށް ތުންހަރައިލައިގެން އިންނާކަށް ނުޖެހެއެވެ. ފުރޭނިތައް ގޭގައި ބަހައްޓައިފައި ކަރުދާސްކޮޅެއް ހިފައިގެން އަހަރެން ނުކުތީމެވެ. އިންނާނެ މީހަކު ހޯދުމަށެވެ. ކަރުދާސްކޮޅުގައި އޮތީ އެންމެ ތިން ޝަރުތެކެވެ. ހަމަހޭގައި ހުންނަ މީހަކަށް ވުމެވެ. އަހަންނަށް ހަރަދުކުރެވޭ ވަރަށް ތަނަވަސްކަން ހުރުމެވެ. ޒިންމާދާރު މީހަކަށް ވުމެވެ. އެ މީހާ ނިސްބަތްވާ ރަށެއް، ގައުމެއް، ވާހަކަދައްކާ ބަހުރުވައެއް އަހަންނަކަށް މުހިންމެއް ނޫނެވެ. އަހަރެން ހުސްހަށިބައިވުމުން އާއިލާގެ އެހެން މީހުން ވަރަށް ކަންބޮޑުވެގެންއުޅުނެވެ. އަހަރެން ކުޑަކޮށް ވެސް ހާހެއް ނުވެއެވެ.\nމަންމަގެ ހަކުރު ޓެސްޓުކުރަން ހޮސްޕިޓަލަށް ދިޔަ ދުވަހެކެވެ. ނާހިދު ވެސް މަންމަ ގޮވައިގެން އައިސް އިނީ ހަމަ އެ ބޭނުމުގައެވެ. އެއީ އަހަންނަށް ނާހިދު ފެނުނު ފުރަތަމަ ފަހަރެވެ. ނާހިދުގެ މަންމައާއި އަހަރެންގެ މަންމަ ދާދި އެއް އުމުރެކެވެ. އެ ދެ މީހުން ވާހަކަދައްކަން ފެށިއެވެ. ވާހަކައިން ކުރިފަޅަމުން ގޮސް، ދެ މީހުންނަކީ ވެސް ގަސްއިންދުމަށް ޝައުގުވެރިކަން ހުންނަ ދެ މީހުންކަން އެނގުނެވެ. މަންމަ ބައެއް ފަހަރު އަހަރެންނަށް ދޯދެއެވެ. ނާހިދުގެ މަންމަ ނާހިދަށް ވެސް ދޯދެއެވެ. ދޭތެރެއަކުން އަހަންނާއި ނާހިދު ވެސް ވާހަކަދައްކަމެވެ. ދެ ގަޑިއެއްހާއިރު ކޮށްފައި އަހަރުމެންގެ ނަންބަރާ ޖެހުނުއިރު އަހަރުމެންގެ ރަހުމަތްތެރިކަން ބަދަހިވެއްޖެއެވެ. ޑޮކްޓަރަށް ދައްކަން ފުރަތަމަ ވަނީ ނާހިދެވެ. މަންމަގެ ޑޮކްޓަރަ ދައްކައި ނިމިގެން އަހަރުމެން ކުލީކާރެއް ހޯދަން ބޭރަށް ނުކުތީމެވެ. ކާރެއް ނުހުއްޓިއެވެ. ފޯނަކުން ވެސް ކާރެއް އަތަކުނުޖެހުނެވެ. އެހެން ތިއްބައި ވަރަށް ރީތި އަމިއްލަ ކާރެއް އައިސް މަޑުކޮށްލިއެވެ. އަހަންނަށް ފެނުނީ މަޑުކޮށްލި ތަނެވެ. ކަޅުބިއްލޫރި ޖަހައިފައި ހުރުމުން ދުއްވަންއިން މީހާއެއް ނުފެނެއެވެ.\n"އަރާ!" ކާރު ދުއްވަންއިން ނާހިދު ބިއްލޫރި ތިރިކޮށްލައިފައި އެދުނެވެ. "ޓެކްސީއެއް ހޯދާކަށް ފަސޭހައެއް ނުވާނެ."\nއަހަންނަށް ބަލައިލެވުނީ މަންމަގެ މޫނަށެވެ. މަންމަގެ ހިނިތުންވުން އަހަރެން ތަރުޖަމާކުރީ ފެހި ސިގުނަލެއް ގޮތުގައެވެ. އަހަރުމެން ދެމައިން އެކުގައި ގޮސް ފަހަތު ދޮރު ހުޅުވައިލިއިރު ނާހިދުގެ މަންމަ އިނެވެ. ސީޓުމަތީގައި ވަރަށް ގިނަ ކޮތަޅު ވެސް ހުއްޓެވެ. ޖާގަހުރީ އެންމެ މީހަކަށެވެ.\n"ކުރީގަ ވެސް ޖާގަ އެބަހުރި!" ނާހިދު ހަނދާންކޮށްދިނެވެ.\nމަންމަ ބޭނުންވީ އަހަރެން ކުރިޔަށް އަރާށެވެ. އެކުވެރިކަން ބަދަހިވެފައިވުމުގެ ސަބަބުން އަހަރެން އެއްވެސް ފަސްޖެހުމެއް ނެތި ގޮސް ކުރިޔަށް އެރީމެވެ. ކާރު ދުއްވައިލިއެވެ. ޖަހައިފައިހުރި މަޑު މިޔުޒިކާއި، ދުވި މީރުވަހާއި، ލުއި ފިނިކަން ހާލަތާ ވަރަށް ގުޅެއެވެ. ކާރުގެ ހުންގާނު ކައިރީގައި އިނގެރޭސި ލިޔުންކޮޅެއް ހިއްޕައިފައި ހުއްޓެވެ. އަހަރެން އެ ލިޔުންކޮޅު ހިތުން ކިޔައިލީމެވެ. އޭގެ މާނައަކީ، ލޯބިލިބުމުން ހުރިހާ އެއްޗެއް ލިބުނީއެވެ. ލޯބި ނެތް ނަމަ އެކައްޗެއް ވެސް ނެތެވެ.\n"ގަބޫލުކުރަންތަ؟" އަހަރެން ލިޔުންކޮޅު ކިޔާކަން އެނގުމުން ނާހިދު އެހިއެވެ.\nއަހަރެން ހިނިތުންވެލީމެވެ. އެއީ ޖަވާބެއްކަމަށް ހަދައިފައި ފުއްދައިލީމެވެ.\n"މިވީ މާ ރަނގަޅަކަށްނު!" ނާހިދުގެ މަންމަ ބުންޏެވެ. "ގެއަށް ގޮސް އަސުރުމާ އޮށްކޮޅު ވެސް ނަގައިގެން ދާންވީނު. ވަގުތު އެބައޮތްތޯ؟"\n"ހިނގާހިނގާ! ވަގުތު އެބައޮތް!" މަންމަ އެއްބަސްވިއެވެ.\nއަހަރުމެން ދިޔައީ ހުޅުމާލެއަށެވެ. ނާހިދު ދިރިއުޅެނީ ވަރަށް ރީތި އެޕާޓުމަންޓެއްގައެވެ. އެކި ކުލަކުލައިގެ ފިނިފެންމާ ހައްދައިފައި ހުއްޓެވެ. ނާހިދު އިސްވެ ހުއްދަދިނުމުން އަހަރެން ދެތިން މަލެއް ބިނީމެވެ. ނާހިދުގެ މަންމަ ގެއަށް ލައިފައި، ބުރިޖާ ދިމާއަށް ދަތުރު ފަށައިފައި، ނާހިދު ސަޔަށް ދައުވަތުދިނެވެ. އަހަންނަށް އެއްޗެއް ނުބުނެވިގެން އުޅެނިކޮށް މަންމަ ދައުވަތު ގަބޫލުކުރިއެވެ. ސައިބޯން ދިޔައީ ހުޅުމާލޭގައި ހުރި އެންމެ ހިތްގައިމު ރެސްޓޯރަންޓަށެވެ. ނާހިދަކީ ކާކުކަމެއް އޭރަކު އަހަންނަކަށް ނޭނގެއެވެ. އޭނައަކީ ވަރަށް ރީތި މީހެކޭ ބުނާ ވަރުގެ މީހެއް ނޫނެވެ. ހުތުރު މީހެއް ވެސް ނޫނެވެ. މީހެއްގެ ފިރިއެއް ނޫންކަމެއް ވެސް އަހަންނަކަށް އޭރަކު ނޭނގެއެވެ. އެނގޭކަމަކީ އެ ދަތުރު މާ އަވަހަށް ނިންމައިލަން އޭނަ ބޭނުން ނުވާކަމެވެ. އަހަރެން ވެސް ބޭނުމެއް ނޫނެވެ. ނާހިދު ބަލާގޮތުން އޭނަގެ ތުންފަތުގައި ފޮރުވިފައިވާ ލަފުޒުތަކެއް ހުރިހެން އަހަންނަށް ހީވިއެވެ. އޭނަގެ ހިތުން ލޯބީގެ ވިންދެއްގެ އަޑުއިވޭހެން ވެސް ހީވިއެވެ. ނާހިދުގެ ހިތުގައިއޮތީ ކީކޭކަމެއް އަހަންނަކަށް ނޭނގެއެވެ. އަހަރެން ވިސްނަމުންދިޔައީ އަލުން ނާހިދާ ބައްދަލުވާން ހެދޭނެ ގޮތަކާ މެދުގައެވެ. ހައްލެއް ނުފެނިގެން އުޅެނިކޮށް ސައިބޮއި ނިންމައި މާލެއަށް ދަތުރު ފެށުނެވެ. ފަހަތުގައި އިނެއްކަމަކު މަންމަ ވަރަށް ގިނަ ވާހަކަދެއްކިއެވެ. އެކިއެކި ސުވާލުކުރިއެވެ. ނާހިދުގެ ޖަވާބުތަކުން އޭނައަކީ ހުސްހަށިބައި މީހެއްކަން އެނގުނެވެ. އަމިއްލަ ވިޔާފަރިއެއް ހިންގާކަން އެނގުނެވެ. ރާއްޖެއިން ބޭރަށް ދަތުރުތައް ކުރާކަމާއި، މާލޭގައި ފިހާރަ ހުންނަކަން ވެސް އެނގުނެވެ. މަންމަ ކުރި ބޭކާރު ސުވާލުތަކަށް އެއަށް ވުރެ ކުރުކޮށް، ތިލަކޮށް ވެސް ނާހިދަށް ޖަވާބުދެވުނީހެވެ. ފުންކޮށް ޖަވާބުދިނުމުގެ ބޭނުމަކީ އަހަރެންނަށް އެ މައުލޫމާތުދިނުންބާއޭ ހިތަށްއެރިއެވެ.\nގެއަށް ކާރު މަޑުކުރުމުން އަހަރުމެން ފޭބީމެވެ. ފޯނު ނަންބަރު އަހަން އަހަރެން ހުރީ ކެތްމަދުވެފައެވެ. އެހެންނަމަވެސް، އަހާނެ ހައިސިއްޔަތެއް ނެތެވެ. ދަނޑިވަޅެއް ނުލިބުނެވެ. ދިމާވިތާ ސައުވީސް ގަޑިއިރު ނުވާ މީހެކެވެ. ގާތުގައި މަންމަ އިނެވެ.\n"ތާކަށް ދާންވެއްޖެއްޔާ ގުޅާލާ!" ނާހިދު އެދުނެވެ. "ނަންބަރު ނޯޓުކޮށްލަންވީނު!"\nނާހިދަކީ ހުސިޔާރު މީހެކެވެ. އޭނަ ނަންބަރުދިންއިރު އަހަރެން ވަގުތުން ނަންބަރު ނޯޓުކުރީމެވެ. އެކަމަކު އަހަރުމެން އެ ނަންބަރުގެ ބޭނުންކުރީ ކާރަށް ގުޅާކަށް ނޫނެވެ. އަހަރުމެން އެކަކު އަނެކަކުގެ ހާލު ބަޔާންކުރުމަށެވެ. ނާހިދަކީ މާލޭގައި ގެދޮރު ހުންނަ މީހެއް ނޫނެވެ. މަންމަ މާލެގެނެސްގެން އުޅެނީ ޑޮކްޓަރަށް ދައްކާށެވެ. ބައްޕަ ހުރީ ރަށުގައެވެ. ނާހިދުގެ ލޯބިވެރިޔަކު ކުރިން ހުއްޓެވެ. އެ ކަން ނިމުނުތާ އެތައް އަހަރެއް ވެއްޖެއެވެ. އަހަރެންގެ އެކި ސިފަސިފަޔަށް ވަކިވަކިން ނާހިދު ތައުރީފުކުރިއެވެ. ނާހިދުގެ ވާހަކައިން އަހަންނަށް އެއްކަމެއް ކަށަވަރުވިއެވެ. ނާހިދަކީ ޒިންމާދާރު މީހެކެވެ. ހަރުދަނާ މީހެކެވެ. އަހަރެން ބޭނުންވަނީ ވެސް އެ ކަހަލަ މީހެކެވެ.\nނާހިދު ވަރަށް ގިނައިން ގެއަށް އާދެއެވެ. ކާރުދުއްވައިލަން ގެންދެއެވެ. މާލެއާއި ހުޅުމާލޭގައި އަހަރުމެން ނުދާ ރެސްޓޯރަންޓެއް ނުހުންނާނެއެވެ. ނާހިދުގެ ފިހާރައަށް އަހަރެން ގެންދިޔައެވެ. އެ ތަނަކީ އަންނައުނާއި، މޭކަޕު ސާމާނު ވިއްކާ ތަނެކެވެ. މީހުން އޮންނަނީ ފުރިފައެވެ. ނާހިދުގެ އާއިލާގެ އެކި މީސްމީހުންނާ އަހަރެން ބައްދަލުކުރުވިއެވެ. އެންމެން ވެސް ހީކުރަނީ އަހަންނަކީ ރާއްޖެއިން ބޭރު ކުއްޖެއްކަމަށެވެ. އަހަރެން ދޮންކަމުންނެވެ. އިސްތަށިގަނޑު ޖައްސައިފައި ހުންނަ ކަޅުރަތްކުލައިގެ ސަބަބުންނެވެ. ލޮލަށް ލައްވައިފައިހުންނަ މަޑުނޫ ކުލައިގެން ލެންސުގެ ސަބަބުންނެވެ. އަހަރުމެންގެ އެކުވެރިކަން ލޯތްބަށް ބަދަލުވީ އެކަކު ވެސް އިސްވެ އެދިގެނެއް ނޫނެވެ. އެއީ މާހައުލަށް ފެތުރިގެންދިޔަ މަޑު ރޯޅިއެއް ކަހަލައެވެ. ނާހިދު ހުންނަނީ އަހަންނާ ހެދި މޮޔަވެފައެވެ. އަހަންނާ ބައްދަލުނުވެއްޖެއްޔާ ނާހިދަކަށް ނުކެވެއެވެ. ވާހަކަދައްކައިނުލެވިއްޖެއްޔާ ނާހިދަކަށް ނުނިދެއެވެ. ނާހިދުގެ ފަރާތުން އަގު ބޮޑު ސެންޓާއި، ރީތި މާބޮނޑިތައް އަހަންނަށް ލިބެއެވެ. އެކިއެކި މުނާސަބަތާ ގުޅުވައިގެންނެވެ. ކައިރީގައި މުނާސަބަތެއް ނެތިއްޔާ، ރައްޓެހިވިތާ އެވެނި ދުވަހެއް ހަމަވެގެން ވެސް މާތައް އޮންނަނީ އޮހިއޮހިއެވެ. އަހަރެން ގަޔާވީ ނާހިދުގެ އެ ފަދަ ސިފަތަކުގެ ސަބަބުންނެވެ. އެންމެންނަށް ވެސް ނާހިދު ކަމުދިޔައެވެ.\nކައިވެނީގެ ވަގުތު ޖެހުނެވެ. އަހަރެން ބުނި ތާކު ހަފުލާ ބާއްވަން ނާހިދު ހުރީ ތައްޔާރަށެވެ. އަހަރެންގެ ދެވަނަ ކައިވެންޏެވެ. އެހެންކަމުން ތަންކޮޅެއް ކުޑަކޮށް ޕާޓީބޭއްވުމަކީ އަހަރެންގެ ނިންމުމެކެވެ. އެކަމަކު، ކައިވެނިކޮށްގެން ވަރަށް ރީތި އެޕާޓުމަންޓަކަށް އަހަރެން ގެންދާނެކަމަށް ހީކުރެވުނެވެ. އެ ސުވާލު އަހަންނަށް އަހަން ނުކެރުނީއެވެ. އިނދެގެން ދިރިއުޅޭނެ ތަނަކާ ގުޅޭގޮތުން ނާހިދު އެއްވެސް ވާހަކައެއް ނުދައްކައެވެ. އަހަރެން ހީކުރީ އެއީ ސިއްރެއްކަމަށެވެ. ކުއްލި ސިހުމެއް ދޭންވެގެން ނާހިދު އެ ކަން ސިއްރުކުރީކަމަށެވެ. އެހެން ނޫން ނަމަ ކޮންމެވެސް ވަރަކަށް އެ ވާހަކަ ދައްކާނެއޭ ހިތަށްއެރިއެވެ. ގޭގައި ބޭއްވި ކުޑަ ހަފުލާ ނިމުނުއިރު ވެސް ދާންވީ ތަނެއް ނާހިދު ނުބުނެއެވެ.


ހދ. ނޮޅިވަރަމުގެ ނަން ރަމްޒު ކޮށްދޭ މޮނިއުމަންޓް ހެދުމުގެ މަސައްކަތްކޮށްދޭނެ ފަރާތެއް ހޯދަން ބޭނުންވެއްޖެ\nކައުންސިލުންދޭ މަޢުލޫމާތާއި އެއްގޮތަށް ބަނދަރުގައި ނޮޅިވަރަމުގެ ނަން ރަމުޒްކޮށްދޭ މޮނިއުމެންޓެއް އަމިއްލަތަކެތީގައި ހަދައިދިނުމަށް ޝަޢުގުވެރިވާ ފަރާތްތަކަށް އެފުރުޞަތު ހުޅުވާލަމެވެ.\n14 ޖަނަވަރީ 2021 (ބުރާސްފަތި)\n24 ޖަނަވަރީ 2021 (އާދީއްތަ)\nމިބީލަމުގައި ބައިވެރިވާން އެދޭ ފަރާތްތަކުން، 2021 ޖަނަވަރީ 07 އިން 2021 ޖަނަވަރީ 13 އަށް ބަންދުނޫން ކޮންމެ ދުވަހަކު 09:00 އިން 13:00 އަށް ނަންނޯޓްކުރެއްވުން އެދެމެވެ.\nމިބީލަމާ ބެހޭގޮތުން އެއްވެސް ސުވާލެއްވާނަމަ 2021 ޖަނަވަރީ 13 ވާ ބުދަ ދުވަހުގެ 14:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުން އެދެމެވެ.\nމި ބީލަމުގައި ބައިވެރިވާން އެދި ނަން ނޯޓްކުރައްވާ ފަރާތްތަކަށް، މި ބީލަމާއިގުޅޭ މަޢުލޫމާތު ކަރުދާސް މެއިލް ކުރެވޭނެ ވާހަކަ ދެންނެވީމެވެ. މަޢުލޫމާތު ކަރުދާހާއި މި އިޢުލާނާ އެޓޭޗް ކުރެވިފައިވާނެއެވެ.\nސުންގަޑި: 14 ޖަނަވަރީ 2021 1000


MWSC ge faisaa ge raseedhu fonuvan haassa web page eh\nއެމްޑަބްލިޔުއެސްސީގެ ފައިސާގެ ރަސީދު ފޮނުވުމަށް ހާއްސަ ވެބްޕޭޖެއް\n18 ފެބްރުއަރީ 2021 - 10:17:18\nޑައިރެކްޓް ބޭންކް ޓްރާންސްފާ ބޭނުންކޮށްގެން އެމްޑަބްލިޔުއެސްސީގެ ހިދުމަތްތަކަށް ފައިސާ ދައްކަވާ ފަރާތްތަކުން ފައިސާގެ ރަސީދު ފޮނުވުމަށް ހާއްސަ ވެބްޕޭޖެއް ހަދާފައިވާނެ ކަމަށް އެ ކުންފުނިން ބުނެފި އެވެ.\nއެގޮތުން ފައިސާ ދެއްކެވުމަށް ފަހު، ހުރިހާ ފަރާތްތަކުން ވެސް ޓްރާންސެކްޝަންގެ ތަފްސީލާއި ރަސީދު ވެބްޕޭޖަށް ފޮނުވުމަށް އެމްޑަބްލިޔުއެސްސީ އިން ވަނީ އެދިފަ އެވެ.\nބައެއް ފަރާތްތަކުން ފައިސާ ދެއްކެވުމަށް ފަހު، އެ ވެބްޕޭޖް މެދުވެރިކޮށް ފޯމް ފުރިހަމަ ކޮށްފައިނުވާތީ އެ ފަރާތްތަކުގެ އެކައުންޓްތައް އަޕްޑޭޓްވުމުގައި އަދި ފައިސާ ދައްކާފައިވާ ފަރާތްތައް ދެނެގަތުމުގައި ދަތިތަކެއް ދިމާވަމުން ދާ ކަމަށް ވެސް އެ ކުންފުނިން ވަނީ ހާމަކޮށްފަ އެވެ.\nއެހެންކަމުން ފައިސާ ދެއްކުމަށްފަހު ލިންކްގައިވާ މައުލޫމާތު ފުރިހަމަ ނުކުރާ ކަސްޓަމަރުން ވީ އެންމެ އަވަހަކަށް މައުލޫމާތު ފުރިހަމަ ކުރުމަށްފަހު، ފައިސާގެ ރަސީދު އެ ވެބްޕޭޖް މެދުވެރިކޮށް އެމްޑަބްލިޔުއެސްސީއާ ހިއްސާ ކުރުމަށް އެ ކުންފުނިން ވަނީ އިލްތިމާސްކޮށްފަ އެވެ.\nއެކަމާ ގުޅޭ ގޮތުން އިތުރު މައުލޫމާތު ހޯދުމަށް، އެމްޑަބްލިޔުއެސްސީގެ ހޮޓްލައިން ނަމްބަރު 105 އާ ގުޅުމުން އެ މައުލޫމާތު ލިބޭނެ ކަމަށް އެ ކުންފުނިން ވަނީ ބުނެފަ އެވެ.\n"ހަގީގަތުގައި ގާސިމް ވެސް ބޭނުންވީ މަލީހު ބޭރުކުރަން"


vnews - Razan al-Najjar ge janaazaa ga ruimaai hithaama\nރަޒާން އަލް ނައްޖާރުގެ ޖަނާޒާގައި ރުއިމާއި ހިތާމަ\nޣައްޒާގައި ހުންނަ ފަލަސްތީނު ހެލްތު މިނިސްޓްރީގެ މެޑިކަލް ވޮލަންޓިއަރ، އުމުރުން 21 އަހަރުގެ ރަޒާން އަލް ނައްޖާރު: އިސްރާއީލުގެ އުދުވާނީ ސިފައިންގެ މީހަކު ފިލާހުރެ ބަޑިޖަހައި ރަޒާން އިއްޔެ ޝަހީދުކޮށްލާފައިވަނީ، ޒަޚަމްވެފައިވާ މީހަކަށް އެހީތެރިވާން ދަނިކޮށް\nއުމުރުން 21 އަހަރުގެ ރަޒާން އަލް ނައްޖާރަކީ ޣައްޒާ ހެލްތު މިނިސްޓްރީގެ މެޑިކަލް ވޮލަންޓިއަރެކެވެ. އޭނާއަކީ އިސްރާއީލުގެ އަނިޔާވެރި ސިފައިންގެ އުދުވާނީ ހަމަލާތަކުގައި ޒަޚަމްކޮށްލާ ފަލަސްތީނު އާންމުންނަށް އެހީތެރިވުމުގެ މަސައްކަތުގައި ހިލޭސާބަހަށް ކޮންމެ ދުވަހަކު އެހީތެރިކަން ފޯރުކޮށްދެމުންގެންދިޔަ ޒުވާން ކުއްޖެކެވެ.\nޣައްޒާ-އިސްރާއީލު ގުޅޭ ސަރަހައްދީ އިމުގެ ޚާން ޔޫނިސްގައި އިސްރާއީލު ސިފައިންގެ މީހަކު ފިލާހުރެ އިއްޔެޖެހި ބަޑީގެ ވަޒަން އަރާފައިވަނީ ރަޒާންގެ މެޔަށެވެ. މެޔައަށް އެރި ވަޒަން ނުކުމެގެންދިޔައީ ބުރަކަށިންނެވެ. ވަޒަން އެރުމާއެކު އޭނާ ވަގުތުން ޝަހީދުވިއެވެ.\nމަންޒަރުދުށް ބައެއް މީހުން ބުނެފައިވަނީ، އިސްރާއީލު ސިފައިންގެ މީހާ ރަޒާންގެ ގަޔަށް ބަޑިޖަހާފައިވަނީ، ޒަޚަމްވެފައިވާ އެހެން މީހަކަށް އެހީވުމަށް އެމީހާއާ ދިމާއަށް ދަނިކޮށް ކަމަށެވެ.\nރަޒާންހުރީވެސް ދެއަތް މައްޗަށް ނަގައިގެން ކަމަށާއި، އެއީ އިސްރާއީލު ސިފައިންނަށް އޭނާއަކީ ފަރސްޓް އެއިޑްދޭ މީހެއްކަން އަންގައި ދިނުމުގެ ގޮތުން ކަމަށްވެސް އާންމުން ބުނެފައި ވެއެވެ. އޭނާހުރީ ޕެރަމެޑި ޖެކެޓްލައި ފާސް އަޅައިގެންނެވެ. އޭނާގެ އަތުގައި ފަރސްޓްއެއިޑް ކިޓްވެސް އޮތެވެ.\nރަޒާންގެ ގަޔަށް ބަޑިޖެހިވަގުތު ކައިރީގައިހުރި އެހެން މެޑިކަލް ވޮލަންޓިއަރެއް ކަމަށްވާ ރައިދާ ބުނެފައިވަނީ، އިސްރާއީލުން ފުރަތަމަ އެމީހުންނަށް ހަމަލާދިނީ ކަރުނަގޭހުން ކަމަށެވެ. އަދި ރަޒާންގެ ގަޔަށް ބަޑިޖެހިކަން ރަޒާންއަށްވެސް ފުރަތަމަ ނޭނގޭ ކަމަށް ބުނެފައި ވެއެވެ.\n"ރަޒާންއަކަށް ނުވެސް އެނގުނު އޭނާގެ ގަޔަށް ވަޒަން އެރިކަމެއް. ކުއްލިއަކަށް އޭނާ ބުނީ މަގޭ ބުރަކަށްޓޭ. އެހެން ބުނުމާއެކު އޭނާ ބިންމައްޗަށް ވެއްޓިއްޖެ" ރައިދާ ބުނެފައި ވެއެވެ.\nރަޒާން އަލް ނައްޖާރުގެ ޖަނާޒާ ކުރިއަށްދަނީ - ފޮޓޯ: އޭ.އެފް.ޕީ\nރަޒާންގެ ގަޔަށް އިސްރާއީލު ސިފައިންގެ މީހާ ބަޑިޖެހީ ޒަޚަމްވެފައިވާ މީހަކަށް އެހީވުމަށް އޭނާ ދުވެފައި ދަނިކޮށްކަން ފަލަސްތީނުގެ މެޑިކަލް ރިލީފް ސޮސައިޓީންވެސް ބުނެފައި ވެއެވެ. އިއްޔެގެ ހަމަލާތަކުގެ ތެރޭގައި ފަރސްޓް އެއިޑް ދިނުމުގައި އުޅުނު އިތުރު ތިންމީހެއްގެ ގަޔަށްވެސް ވަޒަންއަރައި ޒަޚަމްވެފައިވާ ކަމަށް އެ ސޮސައިޓީން ބުނެފައި ވެއެވެ.\n"މެޑިކަލް ސްޓާފުންގެ ގަޔަށް ބަޑިޖެހުމަކީ ޖެނީވާ ކޮންވެންޝަންގެ ދަށުން ހަނގުރާމައިގެ ޖަރީމާއެއް. ޣައްޒާގައި އިންސާނީ ހައްގުތަކަށް އަރައިގަތުމުގެ މި ޖަރީމާތައް ހިންގާ އިސްރާއީލު މީހުންނާމެދު ބައިނަލްއަގްވާމީ މުޖުތަމައުން ވަގުތުން ފިޔަވަޅު އަޅަންޖެހޭ" ފަލަސްތީނުގެ މެޑިކަލް ރިލީފް ސޮސައިޓީން ނެރުނު ބަޔާނެއްގައި ބުނެފައި ވެއެވެ.\nރަޒާން އަލް ނައްޖާރު ޝަހީދުކޮށްލި ހާދިސާއާއެކު މުޅި ފަލަސްތީނަށްވަނީ ހިތާމައާއި މަޑުމޮޅިކަން އައިސްފައެވެ. ސަބަބަކީ، ރަޒާންއަކީ އިސްރާއީލުގެ އުދުވާނީ ހަމަލާތަކުގައި ޒަޚަމްކޮށްލާ ފަލަސްތީނު އެތައް ބައެއްގެ ފުރާނަ ސަލާމަތް ކުރުމަށް އެއްވެސް ޖެހިލުމެއް، ބިރެއްނެތި ވަރަށް ހިތްވަރާއެކު މަސައްކަތް ކުރަމުންދިޔަ ކުއްޖަކަށް ވާތީއެވެ. އެންމެން ދަންނަ މޫނަކަށްވާތީއެވެ.\nރަޒާން އަލް ނައްޖާރުގެ މަންމައާއި އާއިލާގެ މެމްބަރުން ރޮއި ހިތާމަކުރަނީ - ފޮޓޯ: އޭ.އެފް.ޕީ\nރަޒާން އަލް ނައްޖާރުގެ ޖަނާޒާގައި ޣައްޒާގެ މެޑިކަލް ސްޓާފުންނާއި، އެމްބިއުލެންސްތައްވެސް ބައިވެރިވިއެވެ. އަދި ފަލަސްތީނުގެ އެތައްހާސް އާންމުންވެސް ބައިވެރިވިއެވެ.\nޖަނާޒާގައި ރަޒާން އަލް ނައްޖާރުގެ ބައްޕަހުރީ، އޭނާގެ ދަރިފުޅު ޝަހީދުކޮށްލިއިރު ލައިގެންހުރި، ލެއިން ތަތްތެޅިފައިވާ ޖެކެޓް ހިފައިގެންނެވެ.\nރަޒާން އަލް ނައްޖާރުގެ ޖަނާޒާގައި ފެނިގެންދިޔައީ މީހުންގެ ރުއިމާއި، ވޭނާއި ކެކުޅުންތަކުގެ އަޑެވެ. ހޮސްޕިޓަލް ތެރޭގައާއި، ހޮސްޕިޓަލުން ބޭރުގައާއި އަދި ޖަނާޒާ ތެރޭގައި އެތައްބަޔަކު ރޮއި ހިތާމަކުރަމުންދިޔަ މަންޒަރުތައް ފެންނަ ވީޑިއޯތައް ސޯޝަލް މީޑިއާގައި ފެތުރިފައި ވެއެވެ. އެންމެންގެ މޫނުމަތިންވެސް ފެންނަމުންދިޔައީ ހިތާމައެވެ.\nހަމަ އެއާއެކު، ޖަނާޒާގެ ތެރޭގައި ރަޒާން ޝަހީދުކޮލުމުގެ ބަދަލުހިފުމުގެ ރޫހުގެ އަޑުތައްވެސް އިވިގެންދިޔައެވެ. ބަދަލުހިފާނޭ ކަމަށްވެސް ގޮވަމުންދިޔައެވެ.


ފުވައްމުލަކު ފިތުރު ޒަކާތް ބަލައިގަންނަ ގޮތް އާއްމުކޮށްފިމިކަލް ނޫސް\nފުވައްމުލަކުގައި ފިތުރު ޒަކާތަށް މިއަހަރު ދައްކަންޖެހޭ ވަރު، ރުފިޔާއިން\n17 މެއި 2018, 16:48 |\nމިއަހަރު ފިތުރު ޒަކާތް ބަލއިގަންނަ ގޮތް އިސްލާމިކް މިނިސްޓްރީން އާއްމު ކުރައްވައިފިއެވެ. މިއަހަރު، ހިޖުރީގޮތުން 1439 ވަނަ އަހަރު ފުވައްމުލަކުގައި ޒަކާތް ބަލައިގަތުމަށް ހަމަޖެހިފައިވަނީ ރަމަޟާން މަހު5ވާ އާދީއްތަ (20 މޭ 2018) ދުވަހުން ފެށިގެން ރަމަޟާން މަހުގެ 29 (13 ޖޫން 2018) ވާ ބުދަ ދުވަހުގެ ނިޔަލަށެވެ. މިމުދަތުގެ ތެރޭގައި ބަންދު ނޫން ކޮންމެ ދުވަހަކު ވެސް ހެނދުނު 10:30 ން މެންދުރު ފަހު 13:00 އަށް ޒަކާތް ބަލައިގަތުމަށް ހަމަޖެހިފައި ވެއެވެ.\nފިތުރު ޒަކާތުގެ މިންވަރަކީ 2.4 ކިލޯ ހަނޑުލެވެ. ނުވަތަ އެމިންވަރުގެ ހަނޑުލަށް ވާ އަގެވެ. ފިތުރު ޒަކާތް ދިނުމުމުގައި ކޮންމެ ފަރާތަކުން ވެސް ބަލަން ވީ އެމީ ހަކު ނުވަތަ އެބަޔަކު ފާއިތުވި އަހަރު ދުވަހުގެ ތެރޭގައި އާއްމުކޮށް ބޭނުން ކުރި ބާވަތޔެއްގެ ހަނޑުލަށެވެ.\nއާދައިގެ ހަނޑުލުން ނަމަ ފުވައްމުލަކުގައި މީހަކަށް ދައްކަން ޖެހެނީ 13 ރުފިޔާއެވެ. ތައި ވައިޓް-ރައީސް ނަމަ މީހަކަށް 42 ރުފިޔާ، އަދި ބާސްމަތީ ހަނޑުލުން ނަމަ މީހަކަށް 72 ރުފިޔާއެވެ.\nމިފަހަރު ފިތުރު ޒަކާތް ބަލައިގަތުމަށް ހަމަޖެހިފައި ވަނީ ރަށުގެ3ހިސާބުގައި ގާއިމުކުރެވިފައިވާ ފުވައްމުލަކު ލޭނޑް، ބިލްޑިންގ އެންޑް މުނިސިޕަލް ޑިޕާރޓް މެންޓްގެ އޮފީސްތަކުންނެވެ. ކޮންމެ ދާއިރާއަކުން ވެސް ޒަކާތް ބަލައިގަތުމަށް ހަމަޖެހިފައި ވަނީ އެދާއިރާއެއް ނިސްބަތްވާ އޮފީހަކުންނެވެ.


އިންޓަރ ރީޖަނަލް ވަރކްޝޮޕްގައި އޭސީސީއިން ބައިވެރިވެއްޖެ. | އެންޓި-ކޮރަޕްޝަން ކޮމިޝަން\nއިންޓަރ ރީޖަނަލް ވަރކްޝޮޕްގައި އޭސީސީއިން ބައިވެރިވެއްޖެ.\nސައުތު އަދި ސައުތު އީސްޓް އޭޝިއާގެ ގައުމުތަކުގެ އެންޓި-ކޮރަޕްޝަން އޮތޯރިޓީތަކަށް އަމާޒްކޮށްގެން، ޔުނައިޓެޑް ނޭޝަންސް އޮފީސް އޮން ޑްރަގްސް އެންޑް ކްރައިމް (ޔޫއެންއޯޑީސީ) އަދި އެމެރިކަން ބަރ އެސޯސިއޭޝަން ރޫލް އޮފް ލޯ އިނިޝިއޭޓިވް (އޭބީއޭ އާރއޯއެލްއައި) އިން ކުރިއަށްގެންދާ އިންޓަރ ރީޖަނަލް ވަރކްޝޮޕް، “ދަ ޔޫސް އޮފް އޯޕަން ސޯރސް ޑާޓާ އިން ކްރިމިނަލް އެންޑް ފައިނޭންޝިއަލް އިންވެސްޓިގޭޝަންސް އޮފް ކޮރަޕްޝަން ކުރައިމްސް” ގައި އެންޓި-ކޮރަޕްޝަން ކޮމިޝަން (އޭސީސީ) ގެ ފަރާތުން ބައިވެރިވެއްޖެއެވެ.\n18 ސެޕްޓެންބަރު 2019 އިން 28 ސެޕްޓެންބަރު 2019 އަށް ތައިލޭންޑްގެ ވެރިރަށް ބެންގކޮކްގައި ކުރިއަށް ގެންދާ މި ވަރކްޝޮޕްގައި އޭސީސީގެ ފަރާތުން ބައިވެރިވެފައިވަނީ އޭސީސީގެ އިންވެސްޓިގޭޝަން އޮފިސަރ، އަލްއުސްތާޛް އަޙުމަދު ޝާން މުޙައްމަދު، އިންވެސްޓިގޭޝަން އޮފިސަރ، އަލްފާޟިލާ މަރިޔަމް ލިއުޝާ އަދި އެސިސްޓެންޓް އިންވެސްޓިގޭޝަން އޮފިސަރ، އަލްފާޟިލާ އާމިނަތު ޝަފީޤުއެވެ.\nމި ވޯކްޝޮޕްގެ މައިގަނޑު މަޤުސަދަކީ ކޮރަޕްޝަންގެ މައްސަލަތައް ތަޙުޤީޤު ކުރާ ފަރާތްތަކަށް ކަމާގުޅޭ ޚާއްޞަ ހުނަރުތައް ދަސްކޮށްދީ ކޮރަޕްޝަންގެ ކުށްތައް ތަޙުޤީޤު ކުރުމުގައި އޯޕަން ސޯރސް ޑާޓާ އަދި އިންޓެލިޖެންސް ބޭނުން ކުރާނެގޮތްތައް ދަސްކޮށްދިނުމެވެ.\nމި ވޯކްޝޮޕްގައި ސައުތު އަދި ސައުތު އީސްޓް އޭޝިޔާގެ ނުވަ ޤައުމަކުން ބައިވެރިވެއެވެ. މި ދަތުރުގެ ހުރިހާ ޚަރަދެއް ހަމަޖައްސައި ދެއްވަނީ ޔޫއެންއޯޑީސީ އަދި އޭބީއޭ އާރއޯއެލްއައި ގެ ފަރާތުންނެވެ.


Thailand ge viyafaariverinna eku4vana business matching forum fashaifi - vNews.mv\nމަރްޔަމް ލީން 26 June 2019, 12:37\nމޯލްޑިވްސް ތައިލެންޑް ބިޒްނަސް މެޗިން ފޯރަމްގެ ހަތަރުވަނަ ފޯރަމް މިއަދު ފަށައިފި އެވެ.\nދަރުބާރުގޭގެ ފާށަނާ މާލަމުގައި އެއް ދުވަހުގެ މުއްދަތަށް ކުރިއަށްގެންދާ މި ފޯރަމްގެ ސްޓޯލްތައް އިކޮނޮމިކް މިނިސްޓަރު ފައްޔާޒު އިސްމާއީލް މިއަދު ވަނީ ބައްލަވާލައްވާފަ އެވެ.\nދެ ދަންފަޅިއަކަށް ބަހާލައިގެން ކުރިއަށް ގެންދާ މި ފޯރަމުގެ ފުރަތަމަ ދަންފަޅި ހެނދުނު 10:30 އިން މެންދުރު 12:00 އަށް ކުރިއަށް ދިޔައިރު ދެވަނަ ދަންފަޅި ކުރިއަށް ގެންދިއުމަށް ހަމަޖައްސާފައިވަނީ މެންދުރުފަހު 2:00 އިން ހަވީރު 4:00 އަށެވެ.\nމިފޯރަމްގައި ތައިލެންޑުގެ މޭވާއާއި ތަރުކާރީގެ ވިޔަފާރިކުރާ ފަރާތްތަކާއި، ހޮޓެލް ސަޕްލައިސްއާއި، ތެލާއި ހަނޑުލުގެ އިތުރުން ގޭގައި ގެންގުޅޭ ސާމާނާއި، ފަރުނީޗަރުގެ ވިޔަފާރިކުރާ ފަރާތްތަކާއި، ރީތިވާ ސާމާނުގެ ވިޔަފާރިކުރާ ފަރާތްތަށްވެސް ވަނީ ބައިވެރިވެފަ އެވެ.\nމިފަހަރުގެ ފޯރަމްގައި ތައިލޭންޑުން ރާއްޖެއަށް އެންމެ ގިނައިން މުދާ އެކްސްޕޯޓްކުރާ ވިޔާފާރިވެރިންގެ ތެރެއިން 27 ވިޔަފާރިވެރިޔަކު ބައިވެރިވެފައިވާ ކަމަށް އިކޮނޮމިކް މިސްޓްރީން މައުލޫމާތުދެ އެވެ.\nމި ފޯރަމްގައި ބައިވެރިވެ ތައިލޭންޑުގެ ވިޔަފާރިވެރިންނާ ގުޅުންބަދަހިކޮށް، ވިޔަފާރިއާ ބެހޭގޮތުން މައުލޫމާތު ހިއްސާކުރުމަށް އިކޮނޮމިކް މިނިސްޓްރީގެ ފަރާތުން ރާއްޖޭގެ ވިޔަފާރިވެރިންނަށް ދައުވަތު އަރުވާފައިވާ ކަމަށްވެސް އެމިނިސްޓްރީން މައުލޫމާތުދެ އެވެ. އަދި ފޯރަމްގެ ފުރަތަމަ ދަންފަޅީގައި ރާއްޖޭގެ ގިނަ ވިޔަފާރިވެރިންތަކެއް ބައިވެރިވެ މައުލޫމާތު ހޯދާފައިވާ ކަންވެސް އިކޮނޮމިކް މިނިސްޓްރީން ވަނީ ފާހަގަކޮށްފަ އެވެ.\nމޯލްޑިވްސް ތައިލެންޑް ބިޒްނަސް މެޗިން ފޯރަމްގެ ކުރީގެ ފޯރަމްތައް ބާއްވާފައިވަނީ ހަމައެކަނި ވިޔަފާރިވެރިންނަށް ބައިވެރިވެވޭ ގޮތަށް ކަމަށްވީ ނަމަވެސް މިފަހަރުގެ ފޯރަމް ކުރިއަށް ގެންދަނީ އާންމުންނަށްވެސް ބައިވެރިވެވޭ ގޮތަށެވެ. އެހެންކަމުން އަލަށް ވިޔަފާރިއެއް ފަށަން ބޭނުންވާ ފަރާތްތަކަށް ވެސް ތައިލޭންޑުގެ ވިޔަފާއިވެރިންނާއި ގުޅުންބަދަހިކުރުމަށް ފުރުސަތު ލިބިގެންދާނެ ކަމަށް އިކޮނިމިކް މިނިސްޓްރީން މައުލޫމާތުދެ އެވެ.\nއިކޮނޮމިކް މިނިސްޓްރީން ބުނީ މޯލްޑިވްސް ތައިލެންޑް ބިޒްނަސް މެޗިން ފޯރަމްގެ ޒަރިއްޔާއިން ރާއްޖެއާއި ތައިލެންޑުގެ ވިޔަފާރިވެރިން ގުޅުވާލަދީ، ވިޔަފާރީގެ ފުރުސަތުތައް އިތުރަށް ފަހިކޮށްދެވޭނެ ކަމަށެވެ. މި ފޯރަމްގެ ޒަރިއްޔާއިން ރާއްޖޭގެ މާކެޓްގައި ތައިލޭންޑްގެ ވިޔަފާރިވެރިން ވިއްކާ ތަކެއްޗާއި ބެހޭގޮތުން އިތުރަށް މައުލޫމާތު ދިނުމަށް ފުރުސަތު ލިބިގެންދާނެ ކަމަށްވެސް މިނިސްޓްރީން ބުނެ އެވެ.\nމި ފޯރަމުގެ މައިގަނޑު މަގުސަދަކީ ރާއްޖޭގެ ވިޔަފާރިވެރިންނަކީ ތައިލެންޑްގެ ވިޔަފާރިތަކަށް ފަރިތަ ބަޔަކަށް ހެދުން ކަމަށް އިކޮނޮމިކް މިނިސްޓްރީން މައުލޫމާތުދެ އެވެ. އަދި ތަފާތުއެކި ބާވަތްތަކުގެ މުދާ ތައިލެންޑުން ރާއްޖެއަށް އެތެރެކުރަމުންދާއިރު، މިފަދަ ފޯރަމެއްގައި މުދާ އެތެރެކުރާ ފަރާތްތަކުން ބައިވެރިވުމުގެ މުހިއްމުކަން ބޮޑު ކަމަށްވެސް އިކޮނޮމިކް މިނިސްޓްރީން ބުނެ އެވެ.\nމީގެ ކުރިން3ފަހަރެއްގެ މަތިން ވަނީ މި ފޯރަމް ބާއްވަފަ އެވެ. އަދި މިސިލްސިލާގެ ފޯރަމްތައް ވަރަށް ކާމިޔާބުކޮށް ކުރިއަށް ގެންދެވިފައިވާ ކަމަށްވެސް އިކޮނޮމިކް މިނިސްޓްރީން ވަނީ ބުނެފަ އެވެ.


Tree top ge hidhumaithakah Oredoo M-Faisaa medhuverikoh mihaaru faisha dhekkeyne - vNews.mv\nޓްރީޓޮޕްގެ ހިދުމަތްތަކަށް އުރީދޫ އެމް-ފައިސާ މެދުވެރިކޮށް މިހާރު ފައިސާ ދެއްކޭނެ\nސުވައިދާ ޙުސައިން 04 December 2018, 13:03\nއުރީދޫގެ އެމް-ފައިސާ ޚިދުމަތް މެދުވެރިކޮށް، ޓްރީޓޮޕް ހޮސްޕިޓަލުގެ ހިދުމަތްތަކަށް ފަސޭހަކަމާއި އެކު ފައިސާ ދެއްކޭނެ ނިޒާމެއް އުރީދޫ މޯލްޑިވްސް އިން ތައާރަފްކޮށްފި އެވެ.\nއުރީދޫން ބުނީ އުރީދޫ މޯލްޑިވްސް އާއި ޓްރީޓޮޕް ގުޅިގެން ތައާރަފްކުރި އެމް-ފައިސާގެ ހިދުމަތް ޓްރީޓޮޕް ހޮސްޕިޓަލްގެ ވެބްސައިޓް އަދި އުރީދޫ އެމް-ފައިސާގެ މޮބައިލް އެޕް މެދުވެރިކޮށް ޓްރީޓޮޕް ހޮސްޕިޓަލްގެ ކަސްޓަމަރުންނަށް އެމް-ފައިސާގެ ޚިދުމަތް ބޭނުންކުރެވޭނެ ކަމަށެވެ.\nޓްރީޓޮޕް ހޮސްޕިޓަލުން ލިބޭ ހިދުމަތްތަކަށް އެމް-ފައިސާ މެދުވެރިކޮށް ފައިސާ ދެއްކޭނެ ގޮތް ހަމަޖައްސާފައިވާތީ ކުރިއަށް ދުވަސްތަކުގައި ޓްރީޓްޕް ހޮސްޕިޓަލުން އެމް-ފައިސާ އެޕް މެދުވެރިކޮށް އެޕޮއިންޓްމަންޓް ހެއްދުން ފަދަ ބޭނުންތެރި ހިދުމަތްތައް ފޯރުކޮށްދިނުމަށް މަސައްކަތް ކުރާނެ ކަމަށްވެސް އުރީދޫން ވަނީ މައުލޫމާތު ދީފަ އެވެ.\nއުރީދޫ މޯލްޑިވްސް އިން ބުނީ ކަސްޓަމަރުންގެ ޑިޖިޓަލް ދިރިއުޅުމަށް އިތުރު ފަސޭހަކަމާއި، ކުރިއެރުން ގެނެސްދިނުމަށްޓަކައި އެކުންފުނިން ބޮޑެތި އިންވެސްޓްމަންޓުތަކެއް ކުރަމުންދާ ކަމަށެވެ. އަދި ކުރިއަށް އޮތް ދުވަސްތަކުގައި މަސައްކަތް ކުރާނީ އާންމު ދިރިއުޅުމުގައި ބޭނުންކުރަން ޖެހޭ އިތުރު ހިދުމަތްތައް ޑިޖިޓަލްކޮށް، ކަސްޓަމަރުންނަށް އިތުރަށް ފަސޭހަކޮށްދިނުމަށް ކަމަށްވެސް އުރީދޫއިން ބުނެ އެވެ.\nއުރީދޫ އެމް-ފައިސާ އަކީ ކޮންމެ ތާކުން އަދި ކޮންމެ ވަގުތަކުވެސް ޑިޖިޓަލް ވޮލެޓެއް މެދުވެރިކޮށް ފައިސާ ޖަމާކޮށް، ފައިސާ ނަގައި، އެއް އެކައުންޓުން އަނެއް އެކައުންޓަށް ފައިސާ ފޮނުވައި، ތަފާތު ހިދުމަތްތަކަށް ފައިސާ ދެއްކުމަށް މަގުފަހިކޮށްދޭ އެޕްލިކޭޝަނެކެވެ.\nއުރީދޫ އެމް-ފައިސާ ބޭނުންކޮށްގެން އުރީދޫ، ސްޓެލްކޯ، މީޑިއާނެޓް، އެމްޑަބްލިއުއެސްސީ، މޯލްޑިވްސް ނެޝަނަލް ޔުނިވަސިޓީ އަދި މޯލްޑިވްގޭސްގެ ބިލްތަކަށް މިހާރު ފައިސާ ދެއްކޭނެ ކަމަށްވެސް އުރީދޫ މޯލްޑިވްސް އިން ވަނީ ބުނެފަ އެވެ.


ކަރަބާއޮ ކަޕްގެ ފައިނަލުން ޗެލްސީ ޖާގަހޯދައިފި ކަރަބާއޮ ކަޕްގެ ފައިނަލުން ޗެލްސީ ޖާގަހޯދައިފި\nކަރަބާއޮ ކަޕްގެ ފައިނަލުން ޗެލްސީ ޖާގަހޯދައިފި\nކަރަބާއޮ ކަޕްގެ ފައިނަލުން ޗެލްސީ ޖާގަހޯދައިފިއެވެ. މިމުބާރާތުގެ ފައިނަލުން ޗެލްސީ ޖާގަހޯދީ ސެމީފައިނަލްގައި ވާދަވެރި ޓޮޓްނަމް ހޮޓްސްޕަރ އާއި ބައްދަލުކޮށް ތިން ލަނޑު ސުންލަނޑުގެ އެގްރިގޭޓް ނަތީޖާއަކުން ކުރި ހޯދައިގެންނެވެ.\nމިދެޓީމްގެ މެދުގައި ޗެލްސީގެ ދަނޑުގައި ކުޅުނު ފުރަތަމަ ލެގް ޗެލްސީއިން ދެލަނޑު ސުންލަނޑުން ކާމިޔާބުކުރިއިރު ރޭ ކުޅުނު ދެވަނަ ލެގް ސްޕަރސްގެ ދަނޑުގައި ކުޅެ ޗެލްސީ ކާމިޔާބު ކުރީ އެއްލަނޑު ސުންލަނޑުންނެވެ. މިމެޗްގައި ޗެލްސީއިން ޖެހި ހަމައެކަނި ލަނޑު މެޗްގެ 18 ވަނަ މިނެޓްގައި ޖަހައިދިނީ ޑިފެންޑަރ އެންޓޯނިއޯ ރުޑިގަރއެވެ. މިމެޗްގެ ރެފްރީ އަންޑްރޭ މެރިނަރ ސްޕަރސްއަށް ދެޕެނަލްޓީ ދީފައެވެ. ނަމަވެސް މިދެފަހަރުވެސް ވީއޭއާރުން ބެލުމަށްފަހު ވަނީ އެއީ ޕެނަލްޓީ އެއް ނޫންކަމަށް ނިންމާފައެވެ. އަދި ހެރީ ކޭން ޖެހި ލަނޑެއް ވަނީ އޮފްސައިޑް ކަމަށްވެސް ނިންމާފައެވެ. މިމެޗް ނިމެން ގާތްވެފައިވަނިކޮށް ކުޅިބެލުންތެރިންގެ ތެރެއިން މީހަކަށް ދިމާވި އެމެޖެންސީއަކާއި ގުޅިގެންވަނީ މެޗް ކުޑައިރުކޮޅަކަށް ހުއްޓާލާފައެވެ.\nމިކާމިޔާބީއާއެކު މިއަންނަ މަހު ބޭއްވުމަށް ހަމަޖެހިފައިވާ ފައިނަލް މެޗްގައި އެއްކޮޅުން ޗެލްސީ ވާދަކުރާއިރު އަނެއްކޮޅުން ވާދަކުރާނެ ޓީމެއް އެނގޭނީ ލިވަޕޫލާއި އާސެނަލް ވާދަކުރާ ދެވަނަ ސެމީފައިނަލުންނެވެ. މި ސެމީފައިނަލްގެ ފުރަތަމަ ލެގް ކުޅުމަށް ހަމަޖެހިފައިވަނީ މިރެއެވެ. ސެމީފައިނަލްގެ ފުރަތަމަ ލެގް މިރޭ ކުޅެނީ ކުރިން މެޗު ކުޅެން އޮތް ތާރީހުގައި ކޯވިޑްގެ ސަބަބުން މިމެޗް ކުރިއަށް ގެންދެވެނެކަމަށް ނުފެނުމުންނެވެ.\nޓްރެވަލް އެޖެންސީތަކުގެ އަހަރީ ރިޕޯޓް ހުށަހަޅަން އަންގައިފި\nކޭބަލަކަށް ގެއްލުންވެ ހިޔާ ފްލެޓްތަކުން ކަރަންޓު ކެނޑިއްޖެ\n"މާދަމާއިން ފެށިގެން ކުޑަރިކިލަށް ޑޮކްޓަރެއްގެ ޚިދުމަތް ލިބޭނެ"\nހޮނިހިރުދުވަހު ބޫސްޓަރ ޑޯޒް ޖެހި މީހުން 2000އިން މައްޗަށް\n8 މަހަށްފަހު ކޯވިޑް ކޭސްތައް އަނެއްކާވެސް 1200އިން މައްޗަށް!


އިސްރާއީލްގެ ރައީސްކަމަށް ހާރޒޮގް އައްޔަންކޮށްފި\nއިސްރާއީލްގެ އާ ރައީސް އައްޔަންކުރުން\nއިސްރާއީލްގެ ރައީސްކަމުގެ މަގާމަކީ ރަމްޒީ މަގާމެއް، ހުރިހާ ބާރެއް އޮންނަނީ ބޮޑުވަޒީރަށް\nއިސްރާއީލްގެ 11 ވަނަ ރައީސް\n87 ވޯޓާއެކު ހަރޒޮގްވަނީ އިސްރާއީލްގެ ރައީސްކަމަށް އައްޔަންކޮށްފައި\n3 ޖޫން 2021 | ބުރާސްފަތި 10:19\nއައިސާކް ހަރޒޮގް ގަނޫނު ހަދާ މަޖިލިސް. ކެނެސެޓް ބެރުގައި\nޓައިމްސް އޮފް އިސްރާއީލް\nއިސްރާއީލްގެ ރައީސް ކަމަށް އައިސާކް ހަރޒޮގް އައްޔަން ކޮށްފިއެވެ.\nއިސްރާއީލްގެ ގާނޫނު ހަދާ މަޖިލިސް ނުވަތަ ކެނެސެޓްގައި މިކަމަށް ނެގި ވޯޓުގައި 87 ވޯޓާއެކު ހަރޒޮގްވަނީ އިސްރާއީލްގެ ރައީސްކަމަށް އައްޔަންކޮށްފައެވެ. ހަރޒޮގްއާ ވާދަ ކުރެއްވީ ކުރީގެ ހެޑްމިސްޓްރެސްއެއް ކަމުގައިވާ މަރިއަމް ޕެރޭޒްއެވެ.\nހަރޒޮގަކީ ލޭބާރ ޕާޓީގައި ދިގު ޒަމާންތަކެއް ވަންދެން މަސައްކަތް ކުރެއްވި ސިޔާސީ ބޭފުޅެކެވެ. އުމުރުން 60 އަހަރުގެ ހާރޒޮގް އިޒްރާއީލުގެ ރައީސްކަމުގެ މަގާމަށް އައްޔަން މިކުރެވުނީ، 2014 ވަނަ އަހަރު ރައީސް ކަމުގެ މަގާމަށް ވަޑައިގެންނެވި ރުވެން ރިވްލިންގެ ދައުރު ހަމަވުމާ ގުޅިގެންނެވެ. ހަރޒޮގް އޮފީހާ ހަވާލުވާނީ އަންނަ މަހުއެވެ.\nފުރަތަމަ ދެއްކެވި ވާހަކަފުޅުގައި ހަރޒޮގް ވިދާޅުވީ، ގުޅުންތައް ބަދަހި ކުރެއްވުމަށް މަސަައްކަތް ކުރައްވާނެ ކަމަށެވެ.\nރައީސް ރުވެން ފޮނުއްވި މަރުހަބާގެ މެސެޖްގައި ވިދާޅުވެފައިވަނީ، އިސްރާއީލް ދަރިކޮޅުގެ ފުރަތަމަ ރައީސެއްގެ ހައިސިއްޔަތުން އިސްރާއީލްގެ ދިފާއުގައި މަސައްކަތް ކުރެއްވުމަށެވެ. އަދި އެއީ ކޮނޑުގައި އެޅޭ ބޮޑު މަސްއޫލިއްޔަތެއް ކަަމަށް ވިދާޅުވެފައި ވެއެވެ. ހަރޒޮގްއަށް އޮފީސް ދޫކޮށްލާނީ ފަޚުރުވެރިކަމާއެކު ކަމަށް މެސެޖްގައި ބުނެފައިވެއެވެ.\nއިސްރާއީލްގެ އާ ރައީސަކު އައްޔަންކޮށްފައި މިވަނީ ގުޅިފައިވާ ސަރުކާރެއް އެކުލަވާލުމަށް އިދިކޮޅުން އެއްބަސްވުމަކަށް އައިސްފައިވާ ދަނޑިވަޅެއްގައެވެ.\nއިސްރާއީލް ދި ޓައިމްސް އޮފް އިޒްރޭލް